ഭയപ്പെടുത്തി ജനരോഷം ഇല്ലാതാക്കാമെന്നത് മൗഢ്യമാണ്, ഒരു ജനകീയ പ്രക്ഷോഭവും തോറ്റ ചരിത്രമില്ല; പിണറായി വിജയന് | pinarayi vijayan against central government on citizenship amendment act protest arrest\nഭയപ്പെടുത്തി ജനരോഷം ഇല്ലാതാക്കാൻ ആകില്ല, ജനകീയ പ്രക്ഷോഭം തോറ്റ ചരിത്രമില്ല; മുഖ്യമന്ത്രി\nThiruvananthapuram, First Published 19, Dec 2019, 2:52 PM\nനിരോധനാജ്ഞയും അറസ്റ്റും കസ്റ്റഡിയും അടിച്ചമർത്തലും കൊണ്ട് ഒരു ജനകീയ പ്രക്ഷോഭവും തോറ്റു പോയ ചരിത്രമില്ല. രാജ്യത്താകെ ഉയരുന്ന പ്രതിഷേധത്തെ പഴമുറം കൊണ്ട് മൂടിവെക്കാൻ വൃഥാ ശ്രമിക്കുന്നതിനു പകരം തെറ്റായ നിയമ നിർമ്മാണം ഉപേക്ഷിക്കണം- പിണറായി\nതിരുവനന്തപുരം: പൗരത്വ നിയമഭേദഗതിക്ക് എതിരായി പ്രതിഷേധിച്ച സീതാറാം യെച്ചൂരിയെയും സിപിഐ ജനറൽ സെക്രട്ടറി ഡി രാജയെയുമുള്‍പ്പടെ രാഷ്ട്രീയ നേതാക്കളെയും ചരിത്രകാരന് രാമചന്ദ്ര ഗുഹയെയുമടക്കം അറസ്റ്റ് ചെയ്ത നടപടിയില് കേന്ദ്ര സര്‍ക്കാരിനെതിരെ രൂക്ഷ വിമര്‍ശനവുമായി മുഖ്യമന്ത്രി പിണറായി വിജയന്. ജനനേതാക്കളെയും ജനങ്ങളെയും തടവിലിട്ടും സഞ്ചാര സ്വാതന്ത്ര്യം നിഷേധിച്ചും ജനാധിപത്യപ്രതിഷേധം ഇല്ലാതാക്കാമെന്നു കേന്ദ്ര ഭരണ നേതൃത്വം വ്യാമോഹിക്കരുതെന്ന് പിണറായി പറ‍്ഞു.\nഅടിയന്തരാവസ്ഥയിൽ പോലും ഇല്ലാതിരുന്ന അമിതാധികാര പ്രവണതയാണ് എൻ ഡി എ സർക്കാർ കാണിക്കുന്നത്. പൗരത്വ നിയമ ഭേദഗതിയില് പ്രതിഷേധിച്ച് രാജ്യ തലസ്ഥാനത്ത് ഇടത് പാര്‍ട്ടികളും ജാമിയ മിലിയ വിദ്യാര്‍ഥികളും നടത്താനിരുന്ന മാര്‍ച്ചിന് അനുമതി നിഷേധിച്ചത് ഇന്ത്യൻ ഭരണഘടന പൗരന് നൽകുന്ന സ്വാതന്ത്ര്യത്തിനു നേരെയുള്ള കടന്നാക്രമണമാണ്. ഇപ്പോൾ ഇടതുപക്ഷ പാർട്ടി നേതാക്കളെ അറസ്റ്റു ചെയ്തിരിക്കുന്നു. സമരം ചെയ്യുന്നവരെയാക്കെ അറസ്റ് ചെയ്യുന്നു. ഭീഷണിപ്പെടുത്തുന്നു. രാജ്യ തലസ്ഥാനത്തു പോലും ഇന്റർനെറ്റും മൊബൈൽ ഫോണും ഉപയോഗിക്കുന്നതിനു നിരോധനം ഏർപ്പെടുത്തുന്നു.\nഭയപ്പെടുത്തി ഇല്ലാതാക്കാവുന്നതാണ് ജനങ്ങളുടെ രോഷം എന്ന് കരുതുന്നത് മൗഢ്യമാണ്. രാജ്യത്തെ സുപ്രധാന സർവ്വകലാശാലകളെയും വിദ്യാർത്ഥികളെയും ആക്രമിക്കുന്നത് അവസാനിപ്പിക്കണം. ഭരണഘടനാ മൂല്യങ്ങളെയും പൗരാവകാശങ്ങളെയും ചവിട്ടിത്തേച്ചു മുന്നോട്ടു പോകാൻ കേന്ദ്ര സർക്കാർ ശ്രമിക്കരുത്. നിരോധനാജ്ഞയും യാത്രാസൗകര്യനിഷേധവും അറസ്റ്റും കസ്റ്റഡിയും അടിച്ചമർത്തലും കൊണ്ട് ഒരു ജനകീയ പ്രക്ഷോഭവും തോറ്റു പോയ ചരിത്രമില്ല. രാജ്യത്താകെ ഉയരുന്ന പ്രതിഷേധത്തെ പഴമുറം കൊണ്ട് മൂടിവെക്കാൻ വൃഥാ ശ്രമിക്കുന്നതിനു പകരം തെറ്റായ നിയമ നിർമ്മാണം ഉപേക്ഷിക്കാൻ കേന്ദ്ര സർക്കാർ തയാറാകണം.\nസിപിഐ എം ജനറൽ സെക്രട്ടറി സീതാറാം യെച്ചൂരി, പി ബി അംഗങ്ങളായ പ്രകാശ് കാരാട്ട്, ബൃന്ദാ കാരാട്ട് , സി പി ഐ ജനറൽ സെക്രട്ടറി ഡി രാജ എന്നിവരടക്കമുള്ള നേതാക്കളെ ഡൽഹിയിലും ചരിത്രകാരൻ രാമചന്ദ്ര ഗുഹയെ ബംഗളൂരുവിലും കസ്റ്റഡിയിലെടുത്തതിൽ ശക്തമായ പ്രതിഷേധം രേഖപ്പെടുത്തുന്നുവെന്ന് പിണറായി വ്യക്തമാക്കി. ഭരണഘടനാ മൂല്യങ്ങളെ കശാപ്പു ചെയ്യുന്നതിനെതിരെ രാജ്യവ്യാപകമായി ഉയർന്നു വരുന്ന പ്രതിഷേധങ്ങളും രോഷവും ഇന്ത്യൻ ജനതയുടെ വികാരത്തെയാണ് പ്രതിഫലിപ്പിക്കുന്നത്. സ്വാതന്ത്ര്യവും മത നിരപേക്ഷതയും ജനാധിപത്യവും സംരക്ഷിക്കാൻ ത്യാഗസന്നദ്ധരായി മുന്നോട്ടു വരുന്ന ജനങ്ങളെ അഭിവാദ്യം ചെയ്യുന്നു.\nആ പ്രതിഷേധങ്ങളെ അടിച്ചമർത്താനുള്ള കിരാത നടപടികൾക്കെതിരെ ശക്തമായ ജനവികാരം ഉയരേണ്ടതുണ്ട്. മതനിരപേക്ഷതയും ഭരണഘടനാ മൂല്യങ്ങളും സംരക്ഷിക്കാനുള്ള ഇന്ത്യൻ ജനതയുടെ പോരാട്ടത്തിൽ മുന്നിൽ തന്നെയുണ്ടാകും എന്നാണു യോജിച്ച പ്രതികരണ വേദി ഒരുക്കി കേരളം പ്രഖ്യാപിച്ചത്. ഒരു ശക്തിക്കും കവർന്നെടുക്കാനുള്ളതല്ല നമ്മുടെ ഭരണഘടനാദത്തമായ അവകാശങ്ങൾ - പിണറായി ആവര്‍ത്തിച്ചു. പൗരത്വ നിയമഭേദഗതിക്ക് എതിരായി രാജ്യമെമ്പാടും പ്രതിഷേധം കത്തുകയാണ്. രാജ്യത്തെ വിവിധ സംസ്ഥാന തലസ്ഥാനങ്ങളിൽ കൂട്ട അറസ്റ്റും നിരോധനാജ്ഞയും പ്രഖ്യാപിച്ചിട്ടുണ്ട്.\nബെംഗളുരുവിൽ പുസ്തകപ്രകാശനം തടഞ്ഞതിനെതിരെ പ്രതിഷേധിച്ച വിഖ്യാത ചരിത്രകാരൻ രാമചന്ദ്രഗുഹയെ പൊലീസ് അറസ്റ്റ് ചെയ്തു. ദില്ലിയിൽ പ്രതിഷേധത്തിന് പിന്തുണ നൽകാൻ എത്തിയ സിപിഎം ജനറൽ സെക്രട്ടറി സീതാറാം യെച്ചൂരിയെയും സിപിഐ ജനറൽ സെക്രട്ടറി ഡി രാജയെയും സ്വരാജ് അഭിയാൻ നേതാവ് യോഗേന്ദ്ര യാദവിനെയും പൊലീസ് അറസ്റ്റ് ചെയ്ത് നീക്കി. ചെങ്കോട്ട പരിസരത്ത് നിരോധനാജ്ഞ പ്രഖ്യാപിച്ചിരിക്കുകയാണ്. ദില്ലിയിൽ പ്രമുഖ മെട്രോ സ്റ്റേഷനുകളെല്ലാം പൊലീസ് അടച്ചു. ദില്ലിയുടെ ചില ഭാഗങ്ങളിൽ എയർടെൽ വോയ്സ്, ഡാറ്റ, എസ്എംഎസ് സേവനങ്ങളെല്ലാം പൂർണമായും തടഞ്ഞിട്ടുണ്ട്.\nLast Updated 19, Dec 2019, 5:54 PM\ncitizenship amendment act raw


ഓറഞ്ചിൻ്റെ ഔഷധ ഗുണങ്ങള് അറിയാം\nBy: KJ Staff Published on: 16 April, 2018 12:00 AM IST\nഓറഞ്ച് ഒരു ഫലം എന്നതിനേക്കാളുപരി മനുഷ്യ ശരീരത്തിന് ഒട്ടേറെ ഔഷധ ഗുണങ്ങള് പകരുന്ന ഒന്നാണ്. പുരാതന കാലം മുതല്‍ക്കേ ഓറഞ്ച് തൊലി രോഗങ്ങള്‍ക്ക് പ്രതിവിധിയായി ഉപയോഗിച്ചിരുന്നു. ജ്യൂസുണ്ടാക്കുമ്പോളായാലും, തിന്നുമ്പോളായാലും തൊലി നമ്മള് എറിഞ്ഞ് കളയാറാണ് പതിവ്. എന്നാല് ഓറഞ്ച് തൊലിയില് പോഷകമൂല്യമുള്ള ഒട്ടേറെ ഘടകങ്ങള് അടങ്ങിയിട്ടുണ്ട്. എല്ലാ കൊളസ്‌ട്രോള് വിരുദ്ധ ഘടകങ്ങളും കാണുന്നത് ഓറഞ്ചിന്റെ തൊലിയിലാണ്.\nഹൃദയധമനികളില് അടിഞ്ഞ് കൂടി തടസ്സങ്ങളുണ്ടാക്കുന്ന ചീത്ത കൊളസ്‌ട്രോള് അഥവാ എല്‍ഡിഎല് കൊളസ്‌ട്രോള് തടയാന് ഇവ സഹായിക്കും. ഓറഞ്ച് തൊലി ആഹാരത്തില് ഉള്‍പ്പെടുത്തുന്നത് ശരീരത്തിലെ കൊളസ്‌ട്രോള് നില കുറയ്ക്കാന് സഹായിക്കും.\nആരോഗ്യമുള്ള കോശങ്ങളിലെ ഓക്‌സിജന് വലിച്ചെടുക്കുന്ന ഓക്‌സിജനില്ലാത്ത റാഡിക്കലുകളെ പ്രതിരോധിക്കാനും, ക്യാന്‍സര് ബാധിത സെല്ലുകളിലെ വളര്‍ച്ചയും വിഭജനവും തടയാനും ഓറഞ്ച് തൊലിക്ക് കഴിവുണ്ട്. കഠിനമായ നെഞ്ചെരിച്ചില് അനുഭവപ്പെടാറുണ്ടോ? ഓറഞ്ച് തൊലി ഇതിന് ഫലപ്രദമായ പരിഹാരമാണ്. ഓറഞ്ച് തൊലിയിലെ ഒരു രാസഘടകത്തിന് നെഞ്ചെരിച്ചില് തടയാനാവുമെന്ന് പഠനങ്ങള് കാണിക്കുന്നു. 20 ദിവസത്തിലേറെ ഉപയോഗിച്ചാല് നിങ്ങള്‍ക്ക് ഫലം കാണാനാവും.\nദഹന പ്രശ്‌നങ്ങള് ദഹിക്കുന്ന ഫൈബര് ധാരാളമായി ഓറഞ്ച് തൊലിയില് അടങ്ങിയിട്ടുണ്ട്. 100 ഗ്രാം ഓറഞ്ച് തൊലിയില് 10.6 ഗ്രാം ദഹിക്കുന്ന ഫൈബര് അടങ്ങിയിരിക്കുന്നു. മലബന്ധവും വയര് സ്തംഭനവും ഒഴിവാക്കാന് ഇത് സഹായിക്കും. ദഹനപ്രശ്‌നങ്ങള് പരിഹരിക്കാന് ഓറഞ്ച് തൊലിയുടെ സത്തെടുത്ത് ചായ തയ്യാറാക്കി കുടിച്ചാല് മതി. ശ്വസന സംബന്ധമായ പ്രശ്‌നങ്ങള് കരുത്തുറ്റ രോഗപ്രതിരോധ ഘടകമായ വിറ്റാമിന് സി ധാരാളമായി ഓറഞ്ച് തൊലിയില് അടങ്ങിയിരിക്കുന്നു. ഓറഞ്ച് തൊലിയിലെ ആന്റി ഓക്‌സിഡന്റുകള് പ്രത്യേകിച്ച് വിറ്റാമിന് സി ബ്രോങ്കൈറ്റിസ്, ജലദോഷം, ആസ്ത്മ, ശ്വാസകോശ ക്യാന്‍സര് തുടങ്ങിയ പ്രശ്‌നങ്ങളില് ഫലപ്രദമാകും.\nദഹനക്കുറവിന് വളരെക്കാലം മുമ്പ് തന്നെ ആളുകള് ഓറഞ്ച് തൊലി ഔഷധമായി ഉപയോഗിച്ചിരുന്നു. ദഹന സംബന്ധമായ നിരവധി പ്രശ്‌നങ്ങളും, ദഹനക്കേടും പരിഹരിക്കാന് ഓറഞ്ച് തൊലിയില് നിന്നെടുത്ത സത്ത് ഉപയോഗിച്ചിരുന്നു. ഇതിലെ ഫൈബര് മലവിസര്‍ജ്ജനം സുഗമമാക്കുകയും ദഹനത്തെ കാര്യക്ഷമമാക്കുകയും ചെയ്യും. മഞ്ഞ നിറമുള്ള പല്ലുകള് വെളുപ്പിച്ചെടുക്കാന് എളുപ്പമുള്ള ഒരു മാര്‍ഗ്ഗമാണ് ഓറഞ്ച് തൊലി. തൊലി അരച്ച് പേസ്റ്റ് രൂപത്തിലാക്കി ഉപയോഗിക്കുകയോ, അല്ലെങ്കില് ഓറഞ്ച് തൊലിയുടെ ഉള്‍ഭാഗം പല്ലില് പതിയെ ഉരക്കുകയോ ചെയ്യാം. പെട്ടന്ന് അസ്വസ്ഥതയുണ്ടാകുന്ന പല്ലുകള്‍ക്ക് ഇത് ഫലപ്രദമാണ്.\nഓറഞ്ചിലെ വിറ്റാമിന് സി ചര്‍മ്മത്തില് ഒരു പ്രകൃതിദത്ത ബ്ലീച്ചറായി ഉപയോഗിക്കാം. ഓറഞ്ച് തൊലിയുടെ സത്ത് തേക്കുന്നത് ചര്‍മ്മത്തിന് തിളക്കം നല്‍കുകയും കറുത്ത കുത്തുകളും പാടുകളും മങ്ങുകയും ചെയ്യും. പൊള്ളലൊഴിവാക്കാന് ഓറഞ്ച് തൊലി മൃദുവായി ഉരക്കുകയും, നേര്‍പ്പിച്ച സത്ത് തേക്കുകയും ചെയ്യുക.തൊലി വെളുപ്പിക്കുന്നതിന് പുറമേ ചര്‍മ്മത്തിലെ സുഷിരങ്ങള് വൃത്തിയാക്കാനും, ഉപദ്രവകരമായ അള്‍ട്രാ വയലറ്റ് രശ്മികളെ തടയാനും ഇത് സഹായിക്കും.


'ഭാവിയില് ആരാവാനാണ് ആഗ്രഹം'? പുറകില് നിന്ന് രണ്ടാമത്തെ നിരയിലാണ് അബ്ദു ഇരിക്കുന്നത്. ആദ്യനിരയില് നിന്ന് കുട്ടികള് ഒരോരുത്തരായി എഴുന്നേറ്റ് പോലീസ്, ഡോക്ടര്, എഞ്ചിനീയര്, ഡ്രൈവര്, അധ്യാപകന് തുടങ്ങിയ വിവിധയിനം ഭാവിപരിപാടികള് ഉച്ചത്തില് വിളിച്ച് പറഞ്ഞ് തിരികെ ബെഞ്ചിലിരുന്നു. അബ്ദുവിന്റെ നെഞ്ചിനകത്ത് പടപടാന്ന് മിടിപ്പ് തുടങ്ങി. അധ്യാപകന് ചോദ്യം ചോദിക്കാന് തുടങ്ങിയാല് അബ്ദുവിന് എപ്പോഴും ഇങ്ങനെയാണ്. നന്നായി പഠിച്ച് തയ്യാറായി ക്ലാസില് വന്നിരുന്നാലും നെഞ്ചകം വിറയാര്‍ന്ന് നില്‍ക്കും. ചെവികളില് ഒരുതരം തണുത്ത ഉഷ്ണം നിറയും. രോമങ്ങളെണീക്കും. പരീക്ഷയുടെ തലേന്നാള് രാത്രി പത്തുമണിവരെയൊക്കെ കുത്തിയിരുന്ന് പഠിച്ചിട്ടാണ് ഹാൡലെത്തുക. എത്രനേരത്തെ എത്തിയാലും പഠിക്കാന് എത്രസമയം കിട്ടിയാലും ചോദ്യപേപ്പര് കൈയിലെത്തിയാല് അബ്ദു ഇരുന്ന് വിയര്‍ക്കും. പഠന സാമഗ്രികള് പുറത്തെ ഷെല്‍ഫില് വെച്ച് ഹാളിലെത്തിയതു മുതല് ഓര്‍ത്തെടുക്കാന് തുടങ്ങിയതാണ്. ഇപ്പോഴിതാ ആകപ്പാടെ ഒരു പൊക. ഒന്നും പൂര്‍ണരൂപത്തില് ഓര്‍മയില് തെളിഞ്ഞുവരില്ല. മനസ്സ് ചില ഉത്തരങ്ങളുടെ ആദ്യഭാഗങ്ങളെ ഓര്‍മിപ്പിക്കും. അവിടുന്നങ്ങോട്ട് നീങ്ങാന് പ്രയാസമാണ് ചിലത് വേറെ ചില ഉത്തരങ്ങളുടെ അവസാന ഭാഗങ്ങളില് കൊണ്ട് നിറുത്തും. അബ്ദു പതിവുപോലെ അരമണിക്കൂര് മുമ്പേ പരീക്ഷ എഴുതിയെണീറ്റ് മുറിയിലേക്ക് നടക്കും.\n'അടുത്തയാള്... അബ്ദു'. അധ്യാപകന്റെ ശബ്ദമുയര്‍ന്നു. അവന് പതിയെ എണീറ്റുനിന്നു. അബ്ദു ആലോചിക്കുകയാണ്. സത്യത്തില് താന് ആരാവാനാണ് ആഗ്രഹിക്കുന്നത്? ഇങ്ങനെയൊരു ചോദ്യം അവന് സ്വന്തത്തോട് തന്നെയും ചോദിച്ചിട്ടില്ല. നാവില് ഒന്നും വന്നില്ല. മനസ്സില് തന്നെ അങ്ങനെ ഒന്ന് ഇല്ല. എല്ലാവരും തന്നെ നോക്കി ഇരിക്കുകയാണ്. വലതുവശത്തിരിക്കുന്ന പെണ്‍കുട്ടികള് അമര്‍ത്തിച്ചിരിക്കാന് തുടങ്ങി. നെഞ്ചിടിപ്പിന് യാതൊരുവിധ ശമനവുമില്ല. പിന്നില് നിന്നും ആരോ പിടിച്ച് കുലുക്കി. 'ഉത്തരം പറയെടാ' എന്നു പറയുന്ന പോലെ തോന്നി അബ്ദുവിന്.\n'അബ്ദു അടുത്ത ക്ലാസില് പറഞ്ഞാല് മതി'. റഷീദ് മാസ്റ്റര് അടുത്തയാളിലേക്ക് നീങ്ങി.\nഅന്ന് വൈകുന്നേരം കട്ടന്‍ചായയും ടൈഗര് ബിസ്‌കറ്റും കഴിച്ച് ഹോസ്റ്റല് വാസികളെല്ലാം ഗ്രൗണ്ടിലെത്തി. ഹോസ്റ്റല്‍മുറിയുടെ സിമന്റുതൂണില് കൈയെറിഞ്ഞ് അല്‍പം അകലെ പറങ്കിമാവുകള്‍ക്കിടയിലൂടെ അവര് ഫുട്‌ബോള് കളിക്കുന്നത് അബ്ദു നോക്കിനിന്നു. മനസ്സില് അപ്പോഴും മൂന്നാം പിരീയഡിലെ റഷീദ് മാഷുടെ ചോദ്യമായിരുന്നു. മാഷിന് ഇന്നലെയെങ്കിലും ഒരു മുന്നറിയിപ്പ് തരാമായിരുന്നു. ഭാവിയില് ആരാവണമെന്ന് പെട്ടെന്ന് ചോദിച്ചാല് താന് എന്തുപറയാനാണ്. പക്ഷേ അപ്പോഴും അതിന്റെ ഉത്തരം കിട്ടാത്തതിലല്ല അബ്ദുവിന് സങ്കടം, അടുത്ത ക്ലാസ്സില് മാഷ് വീണ്ടും ചോദ്യം ആവര്‍ത്തിച്ചാല് എന്തു മറുപടി പറയും?\n'ന്താടാ അനക്ക് കള്യൊന്നൂല്ലേ'?\nഅബ്ദു പെട്ടെന്ന് തിരിഞ്ഞുനോക്കി. ഷൗക്കത്ത് മാഷാണ്. അദ്ദേഹം അബ്ദുവിനെ നോക്കുന്നില്ല. കണ്ണുകള് മറ്റെവിടെയോ ആണ്. മാഷ് തന്നോടല്ലേ ചോദിച്ചത്? അബ്ദു മാഷിന്റെ നോട്ടത്തിലൂടെ കണ്ണയച്ചു.\nപിന്നില് ഒരു മുഷിഞ്ഞ ചാക്കുകെട്ടുമായി കാന്റീനിലേക്കുള്ള സാധനങ്ങളുമായി കാക്ക ഗേറ്റ് കടന്നു വരുന്നു. ഇറക്കത്തില് പോയാലും മൂപ്പര് വളരെ പാടുപെട്ട് ആ വാഹനം ചവിട്ടുന്നത് പോലെയാണ് കാണുന്നവന് തോന്നലുണ്ടാവുക. പഴയ ഹെര്‍ക്കുലീസ് സൈക്കിളാണ്. നീണ്ടുമെലിഞ്ഞ അദ്ദേഹത്തിന്റെ ശരീരം ആരോ താങ്ങിയെടുത്ത് സൈക്കിളില് വെച്ചതാണെന്ന് തോന്നിക്കുംവണ്ണം മൂപ്പര് അതില് അമര്‍ന്നിരിക്കുന്നു.\nഅനക്ക് കള്യൊന്നൂല്ലേ അബ്ദു?\nഷൗക്കത്ത് മാഷ് ചോദ്യം ആവര്‍ത്തിച്ചു.\n'ഓ.. എന്നോടായിരുന്നോ- ണ്ട് സാര്'. അബ്ദു ഗ്രൗണ്ടിലേക്ക് വലിഞ്ഞു നടന്നു. ഈ മാഷന്മാര്‍ക്ക് കുട്ടികളെ പഠിപ്പിച്ചാല് പോരെ? എന്തിനാ ഇങ്ങനെ ഓരോന്ന് ചോദിച്ച് ബുദ്ധിമുട്ടിക്കുന്നത്? മാഷിന്റെ ചോദ്യത്തിന് ഇങ്ങനെയൊരു ഉത്തരം പറയാന് തോന്നിയതാണ്. പുറത്തേക്ക് വന്നില്ല. അണ്ണാക്കിന്റെ പലവശങ്ങളില് തട്ടി ചിതറി അലിഞ്ഞ് ഇല്ലാതായി.\nമഗ്‌രിബ് ബാങ്കിന്റെ ഇരുപത് മിനിറ്റുമുമ്പ് കളി നിര്‍ത്തണം. പത്തുമിനിറ്റ് പള്ളിയില് ഇരുന്ന് ഖുര്‍ആന് വായിക്കണം. ഓരോരുത്തര്‍ക്കും നിശ്ചിത സ്ഥലമുണ്ടാവും സ്വഫില്. വൈകി വരുന്നവന്റെ സ്‌പേസ് കാലിയായിത്തന്നെ കിടക്കും. വൈകിവരുന്നവന് കിട്ടേണ്ടത് വാങ്ങി ചന്തി ഉഴിഞ്ഞ് മുഖത്തിന്റെ ഒരു വശം കൊണ്ട് മാത്രം ചിരിച്ച് സ്‌പേസില് എത്തുമ്പോഴേക്കും ബാങ്ക് വിളിച്ചു തുടങ്ങിയിട്ടുണ്ടാവും. നിസ്‌കാരം കഴിഞ്ഞ് ക്ലാസിലെത്തുമ്പോള് വിശപ്പ് ഉണര്‍ന്നു തുടങ്ങി. അന്നന്നത്തെ പാഠഭാഗങ്ങള് പഠിച്ചു എന്ന് ഭക്ഷണത്തിന് ശേഷം ഷൗക്കത്ത് മാഷെയും, ഹനീഫ മാഷെയും ബോധ്യപ്പെടുത്തണം. രണ്ടിലൊരാള്‍ക്ക് ബോധ്യപ്പെട്ടാലും മതി. എന്നിട്ടാണ് ഉറക്കം. ചൊല്ലിക്കൊടുക്കല് എന്നാണ് ആ നശിച്ച ഏര്‍പാടിന്റെ ഓമനപ്പേര്. റഷീദ് മാസ്റ്ററുടെ പലതരം ഭരണ പരിഷ്‌കാരങ്ങളില് ഒന്നാണിത്. അദ്ദേഹത്തിന്റെ പരിഷ്‌ക്കാരങ്ങള്‍ക്കെല്ലാം ഒരു തരം ഭയാനകത മുറ്റിനില്‍ക്കുന്ന മുഖമാണ്. അവ അബ്ദുവിന് അംഗീകരിക്കാനാവില്ല. ഒന്നൊഴികെ ആഴ്ചയില് രണ്ടുദിവസം മാത്രമുണ്ടായിരുന്ന പൊറാട്ട മൂന്നുദിവസമാക്കി ബജറ്റിറക്കിയത്.\nഎല്ലാ വെള്ളിയാഴ്ചയും വൈകീട്ട് റഷീദ് മാസ്റ്റര് വരും. വരുന്നതും പോകുന്നതും അബ്ദു കാണാറില്ല. എന്നാലും മാഷിന്റെ വരവുപോക്കിനെക്കുറിച്ച് അബ്ദു തികഞ്ഞ ബോധവാനാണ്. വന്നാല് പിന്നെ ഒരാഴ്ചത്തെ 'പ്രവര്‍ത്തനങ്ങളുടെ' വിചാരണയാണ്. പറങ്കിമാവിന്റെ ഇലകള്‍ക്കിടയിലിരുന്ന് ബീഡിപ്പുക വലിച്ചൂതി വിട്ടത്, അച്ചായന്റെ തോട്ടത്തില് കയറി കൈതച്ചക്ക തിന്നത്, റഫീഖിന്റെ സൈക്കിളില് നാലുമൂല അങ്ങാടിയില് പോയി പൊറോട്ട പോത്തിറച്ചിയുടെ രുചിയും മണവുമുള്ള കറി കൂട്ടിക്കുഴച്ച് തിന്നത്, ക്ലാസിന്റെ ചുമരില് മാഷന്മാരുടെ പേരിന്റെ കൂടെ + ചിഹ്നമിട്ട് മറിയടീച്ചറുടെ പേരെഴുതിയത്. മുരളിസാറിന്റെ ചൂരല് ആരും കാണാതെ നെടുകെ മുറിച്ച് കുറുകെ കീറി കോയാക്കയുടെ പറമ്പിലേക്ക് എറിഞ്ഞുകളഞ്ഞത്. മാഷിന് നാടുമുഴുവന് ചാരന്മാരാണെന്ന് തോന്നുന്നു. അബ്ദു എപ്പോഴും മനസ്സില് പറയും. അല്ലാതെ പിന്നെ ആഴ്ചയില് ഒരിക്കല് മാത്രം വരുന്ന മാഷ് എങ്ങനെയാണ് ഇതെല്ലാം അറിയുന്നത്. വിചാരണയും ശിക്ഷയും കഴിഞ്ഞ് ഞായറാഴ്ച വൈകുന്നേരം മാഷ് അപ്രത്യക്ഷനാകും. റഷീദ് മാഷ് ഉണ്ടാകുമ്പോള് കുട്ടികള്‍ക്കെല്ലാം പേടിയാണ്. മൂപ്പര് പോയാലും പേടിയാണ്. അടുത്ത വെള്ളിയാഴ്ച വീണ്ടും വരുമല്ലോ എന്ന പേടി.\nഅഞ്ചാം തരത്തില് ഹോസ്റ്റലില് വന്നു ചേരുമ്പോള് ഉത്തരവാദപ്പെട്ടവരില് ആദ്യം കണ്ട മുഖം റഷീദ് മാഷിന്റെതാണ്. ഇന്നും മാഷിന്റെ മുഖത്ത് നോക്കുമ്പോള് മനസ്സില് തെളിയുന്നത് ആദ്യം കണ്ട മുഖം തന്നെയാണ്. മൂപ്പര്‍ക്ക് മനശ്ശാസ്ത്രമറിയാം. റഫീഖാണ് പറഞ്ഞത്. മറ്റാരോടോ അവന് പറയുമ്പോള് ആ വാക്കുകളില് നിന്ന് ഒരു കണിക ഉരുത്തിരിഞ്ഞെടുത്ത് അവന് മനസ്സിലാക്കിയെടുത്തതായിരുന്നെങ്കിലും സംഗതി സത്യമാണ്. ചെറിയ ഒരു അന്വേഷണത്തിലൂടെത്തന്നെ അബ്ദുവിന് അത് മനസ്സിലായി.\nഹോസ്റ്റലില് വന്നിട്ട് അന്നേക്ക് എട്ട് മാസം തികഞ്ഞ സമയം നിഷാദിന്റെ അത്തറുമണമുള്ള വിദേശി പേനയും, 50 രൂപയുടെ പുത്തന് നോട്ടും ആരോ അടിച്ചുമാറ്റി. ഷൗക്കത്ത് മാഷും, ഹനീഫ മാഷും കിണഞ്ഞു പണിയെടുത്തെങ്കിലും മോഷ്ടാവിനെ കണ്ടെത്തിയില്ല. പതിവുപോലെ ആ വെള്ളിയാഴ്ചയും റഷീദ് മാസ്റ്റര് വന്നു. മഗ്‌രിബിനു ശേഷം എല്ലാവരും ക്ലാസില് ഒരുമിച്ച് കൂടിയ നേരം കുട്ടികളുടെ കണ്ണുകളിലേക്ക് അസ്ത്രം തൊടുത്തുവിടുന്ന ഒരു തരം നോട്ടമെറിഞ്ഞ് പുഞ്ചിരിച്ച് ശാന്തനായി ഇറങ്ങിപ്പോയി. ആ ചിരി ഒരു വല്ലാത്ത ചിരിയാണ് മൂത്രമൊഴിപ്പിക്കാന് പോന്ന ചിരി. എനിക്ക് എല്ലാം അറിയാം എന്നാണ് ചില നേരങ്ങളില് ആ ചിരിയുടെ ഉദ്ദേശം.\nഅടുത്ത ദിവസം സുബ്ഹ് നിസ്‌കാരം കഴിഞ്ഞ് ഖുര്‍ആന് വായിച്ച് പള്ളിയില് ഇരിക്കുമ്പോള് റഷീദ് മാസ്റ്ററുടെ ശബ്ദം കേട്ടു. അബ്ദു ഖുര്‍ആനില് നിന്നും കണ്ണെടുത്ത് തലയുയര്‍ത്തി നോക്കി. കൈയിലെ നീലം മുക്കി വെളുപ്പിച്ച തൂവാല കുടഞ്ഞുകൊണ്ട് മൂപ്പര് വിളിക്കുന്നു.\nജമീീീ....ല് കറന്റു പോവുമ്പോള്‍് റേഡിയോ ശബ്ദം പെട്ടെന്നു നിലക്കുന്ന മാതിരി മൂളിയോതുന്ന ശബ്ദങ്ങള് പള്ളിയുടെ അകവശം ചുവരുകളില് തട്ടി അലയൊലികള് തീര്‍ത്ത് ഉടഞ്ഞുവീണ് ചിതറിത്തെറിച്ച് ഇല്ലാതായി. റഷീദ് മാഷിന്റെ മുഖത്ത് അപ്പോഴും ഇന്നലത്തെ ഭീതിപ്പെടുത്തുന്ന ശാന്തത മുറ്റിനില്‍ക്കുന്നുണ്ട്. മൂപ്പര് വീണ്ടും വിളിച്ചു. ജമീീീ.......ല് മൂത്രപ്പുരയുടെ മൂലോടിന്റെ ഉള്ളില് നിന്ന് പേനയും, കാശും എടുത്തിട്ട് വരൂ. ജമീല് ഇടിവെട്ടേറ്റവനെപ്പോലെ പിടഞ്ഞെണീറ്റ് നിന്നു. ഒരു നിമിഷം എന്തുചെയ്യണമെന്നറിയാതെ നിന്നു പരുങ്ങി. അബ്ദു വാപൊളിച്ച് അവനെത്തന്നെ നോക്കിനില്‍ക്കുകയാണ്. ജമീല് മെല്ലെ പള്ളിയുടെ മൂത്രപ്പുരയിലേക്ക് നടന്നു. റഷീദ് മാഷ് അതേ നില്‍പ്പുതന്നെ. അല്‍പം കഴിഞ്ഞ് ജമീല് വന്നു. കൈയില് 50 രൂപയുടെ ഇനിയും ചുളിവുകള് വീഴാന് ബാക്കിയില്ലാത്ത നോട്ടും, അത്തറുമണം വിട്ടുമാറിയിട്ടില്ലാത്ത സ്വര്‍ണത്തിളക്കമുള്ള പേനയും. നിഷാദിന്റെ കണ്ണുകള് വിടര്‍ന്നു. ആ കണ്ണുകള്‍ക്കും തുറന്നു പിടിച്ച അവന്റെ വായക്കുമിടയില് നിന്ന് നിഷാദിന്റെ വാക്കുകളായി അബ്ദു വായിച്ചെടുത്തു. അമ്പട, കേമാ...\nഅബ്ദു കുളി കഴിഞ്ഞ് കൈയില് തലേനാളത്തെ ഉടുപ്പുകള് അലക്കി പിഴിഞ്ഞിട്ട ഓറഞ്ചുനിറമുള്ള വലിയ ബക്കറ്റും, ഉമ്മ വെട്ടുകത്തിയാല് തീര്‍ത്ത ചകിരിയുടെ മിസ്‌വാക്കും, രാധാസ് സോപ്പും അമര്‍ത്തി അടുക്കിവച്ച പാട്ടയും പിടിച്ച് റൂമിലേക്ക് നടന്നു. കൃത്യം എട്ടരക്ക് കിട്ടിബോധിക്കാനുള്ള പൊറോട്ടയുടെയും കടലക്കറിയുടെയും ഇഴചേര്‍ന്ന സുഗന്ധം മൂക്കിന്റെ പാലവും കടന്ന് ആമാശയത്തിലേക്ക് നുഴഞ്ഞുകയറുന്നു. നെല്ലിക്കമരത്തിന്റെ ചുവട്ടിലെത്തിയപ്പോള് തൊട്ടപ്പുറത്തെ റൂമില്‍നിന്നും ജമീലിന്റെ ഉച്ചത്തിലുള്ള കരച്ചിലും, ഇടവിട്ട് ഇടവിട്ട് ചൂരലിന്റെ ച്‌ലി.. ച്‌ലി ശബ്ദവും മുഴങ്ങിക്കേട്ടു. ആ ചൂരലിന്റെ ശബ്ദം ഹോസ്റ്റല് ജീവിതത്തില് ഒരിക്കല് മാത്രമാണ് അബ്ദു സ്വന്തം ശരീരത്തോട് ചേര്‍ന്ന് കേട്ടത്. 1998 ല് ഫിഫ വേള്‍ഡ് കപ്പില് ബ്രസീല് ഫ്രാന്‍സിനോട് പരാജയമേറ്റുവാങ്ങിയപ്പോള് അത് മജീദിന്റെ കൂടി പരാജയമായിരുന്നു. അന്ന് കൂട്ടുകാരോട് ബെറ്റ് വച്ച് ഹോസ്റ്റല് മുറിയിലെ ഉറകുത്തിയ മരക്കട്ടിലുകളെയും മുഷിഞ്ഞുനാറി ചുരുണ്ടു കിടക്കുന്ന ഉടുപ്പുകളെയും, ഫാനിന്റെ കാറ്റേറ്റ് നാലുമൂലകളിലേക്ക് ഉരുണ്ടുകൂടിയ ചപ്പുചവറുകളെയും സര്‍വോപരി സഹമുറിയന്മാരെയും സാക്ഷിയാക്കി പൂര്‍ണ നഗ്നനായി വട്ടത്തിലോടി അവന് തന്റെ വാക്കുപാലിച്ചു. ദൈവത്തിന്റെ കോടതിയില് മജീദ് വാക്കുപാലിച്ച സത്യസന്ധനായി. അബ്ദു ഈ കാഴ്ച കണ്ട് അകത്തു നിന്നും വാതില് തുറക്കാന് കിട്ടാതെ അന്തം വിട്ട് നിന്നു. പെട്ടെന്ന് വാതില് ചവിട്ടിത്തുറന്ന് റഷീദ് മാസ്റ്റര് കയറിവന്നു. കൈയിലെ ചൂരല് ചാട്ടുളി ശബ്ദം മുഴക്കി ആദ്യം വീണത് അബ്ദുവിന്റെ തുടയുടെ പിറകില്. ഔ കാര ശബ്ദം മുഴക്കി അബ്ദു പുറത്തേക്കോടി. റഷീദ് മാസ്റ്ററുടെ കോടതി മജീദിനെ അന്ന് വെറുതെ വിട്ടില്ല.\nബക്കറ്റും തൂക്കി അബ്ദു റൂമിലെത്തിയപ്പോള് കലങ്ങിമറിഞ്ഞ ചുവന്ന കണ്ണുകളുമായി ജമീല് തൊട്ടുപിറകെ റൂമിലേക്ക് വന്നു. എല്ലാവരും അവനെ നോക്കി ഒരക്ഷരം ഉരിയാടാതെ ചെയ്തുകൊണ്ടിരിക്കുന്ന പ്രവൃത്തികളില് സ്റ്റക്കായി നിന്നു. ജമീലാവട്ടെ, ആരേയും കൂസാതെ ബക്കറ്റും, തോര്‍ത്തുമുണ്ടുമെടുത്ത് കുളിമുറിയിലേക്ക് നടന്നു. നമ്മ ഇതെത്ര കണ്ടതാ എന്ന ഭാവത്തോടെത്തന്നെ.\nഅബ്ദു ഏക്കോലാക്കിന്റെ പെട്ടിതുറന്ന് കഴിഞ്ഞ ആഴ്ച വീട്ടില് നിന്നും കൊണ്ടുവന്ന, ഉപ്പ ഇസ്തിരിയിട്ട് മടക്കിവച്ചുതന്ന ബലിപെരുന്നാള് കുപ്പായം ഒരുവശത്തേക്ക് മാറ്റിവെച്ചു. അബ്ദു അങ്ങനെയാണ്. സങ്കടവും, ഭയവും ഉള്ള ദിവസങ്ങൡ അവന് പുത്തനുടുപ്പുകളിടാന് ഇഷ്ടപ്പെടില്ല. സി.കെ. ഉസ്താദിന്റെ അറബി പിരീയഡാണ്. ആദ്യത്തേത്. എങ്കിലും ഈ നിയമത്തിന് അവന് സ്വയം ബാധിതനായി. മിനിഞ്ഞാന്ന് ധരിച്ചിരുന്ന ഷര്‍ട്ടെടുത്ത് അതിന്റെ രണ്ടുമുറിയന് കൈകൡൂടെ തന്റെ മുഴുകൈകളും കയറ്റി അവസാന ബട്ടന്‍സിലേക്ക് വിരലിറങ്ങിപ്പോവുമ്പോള് അബ്ദു ആലോചിച്ചു. റഷീദ് മാസ്റ്റര് എങ്ങനെയാണ് പേനയും, പണവും കണ്ടെടുത്തതെന്ന്. ഇനി അത് കണ്ടെങ്കില് തന്നെ ജമീല് ആണ് മോഷ്ടാവ് എന്ന് മൂപ്പര് എങ്ങനെയറിഞ്ഞു.\nപ്രാതല് കഴിഞ്ഞ് പുസ്തകങ്ങള് എടുക്കാനായി റൂമിലേക്ക് വീണ്ടും തിരികെ നടക്കുമ്പോള് പിന്നില് വാതില് വലിച്ചടച്ച് കൊളുത്തിടുന്ന ഒച്ചകേട്ട് അബ്ദു തിരിഞ്ഞു നോക്കി. തൂക്കിപിടിച്ച താക്കോല് കൂട്ടവുമായി റഷീദ് മാസ്റ്റര് പടിയിറങ്ങി വരുന്നു. ആ കണ്ണുകളില് ജമീലിന്റെ കണ്ണുകളേക്കാള് കലക്കവും, ചുവപ്പും അബ്ദു കണ്ടു. ആരോടും ഉരിയാടാതെ ഇരുവശങ്ങളിലേക്ക് നോക്കാതെ നേരെ ചെന്ന് ബൈക്ക് സ്റ്റാര്‍ട്ട് ചെയ്ത് റഷീദ് മാസ്റ്റര് വേഗത്തിലോടിച്ചുപോയി.\nനാളെ ശനിയാഴ്ചയാണ്. കഴിഞ്ഞ പ്രാവശ്യം വീട്ടില് പോയി തിരിച്ചുവന്നതിനു ശേഷമുള്ള രണ്ടാമത്തെ ശനിയാഴ്ച. നാളെ ഉച്ചകഴിഞ്ഞ് വീട്ടിലേക്ക് പോവാം. ഹോസ്റ്റല് ജീവിതത്തിലെ ആനന്ദകരമായ ദിനങ്ങളിലൊന്നാണ് വീട്ടില് പോവുന്നതിന്റെ തലേനാള്. ലോകത്തിലെ ഏറ്റവും വലിയ അടുക്കളക്കാരി തന്റെ ഉമ്മയാണെന്ന് ഹോസ്റ്റലില് പോയിത്തുടങ്ങിയപ്പോഴാണ് അബ്ദു മനസ്സിലാക്കിയത്.\nവീട്ടിലെത്തുമ്പോള് അങ്ങാടിപ്പള്ളിയില് നിന്നും കുഞ്ഞുമൊല്ലാക്കയുടെ ബാങ്കിന്റെ മഗ്‌രിബ് നാദം മുഴങ്ങിത്തുടങ്ങിയിരുന്നു. കൈബാഗ് ഉമ്മയുടെ കൈയില് കൊടുത്തു. അതില് നിറയെ അലക്കുപ്രായമെത്തിയ ഉടുപ്പുകള് ഉണ്ടായിരുന്നു. വീട്ടിലെത്തിയാല് ആദ്യപരിപാടി കൈകഴുകല്. പിന്നെ മരപ്പലകയില് ആവിപറക്കുന്ന ചോറും, തലേ രാത്രിയിലെ മത്തിക്കറിയും ചേര്‍ത്തുകുഴച്ച് ചെറുപ്പുകാക്കയുടെ പീടികയില് നിന്നും ഡസണ് കണക്കിനു കൊണ്ടുവരുന്ന മുട്ട സമൂസകളില് നിന്നും രണ്ടെണ്ണമെടുത്ത് ഉപ്പും, മുളകും ചേര്‍ത്ത് പൊരിച്ചെടുത്ത്, അതിനോളം വട്ടത്തില് പരന്നുകിടക്കുന്ന പാത്രത്തില് ചുളിവു വീഴാതെ നിവര്‍ത്തിച്ച്, നഷ്ടപ്പെട്ടുപോയ രണ്ടാഴ്ചകള്‍ക്കുവേണ്ടിയും ഇനിവരാന് പോകുന്ന രണ്ടാഴ്ചകള്‍ക്കുവേണ്ടിയും കഴിക്കും. അബ്ദുവിന്റെ തീറ്റ കണ്ട് ഉമ്മ മുന്നിലിരിക്കും. തിങ്കളാഴ്ച നേരം വെളുത്താല് ഇരുകണ്ണുകളും നിറക്കാന് കഴിയുന്നേടത്തോളം നിറച്ച് പിന്നില് നില്‍ക്കുന്ന ഉമ്മയേയും ഉപ്പയേയും സഹോദരിമാരേയും നോക്കാതെ അബ്ദു ഹോസ്റ്റലിലേക്ക് നടക്കും.\nരണ്ട് ദിവസങ്ങള് രണ്ട് ഉറക്കത്തോടെ അവസാനിക്കും. ഒത്തിരി വിഷമത്തോടെ അബ്ദു തിങ്കളാഴ്ചയിലേക്ക് കണ്ണ് തുറക്കും. കുളി കഴിഞ്ഞ്, ഒന്നും കഴിക്കാതെ ഉമ്മ അലക്കി വൃത്തിയാക്കിയ, ഉപ്പ ഇസ്തിരിയിട്ട് മടക്കിവെച്ച ഉടുപ്പുകള് കൈബാഗിന്റെ ഇരുട്ടറകളിലേക്ക് തിരുകിക്കയറ്റി തിരിഞ്ഞുനോക്കാതെ അബ്ദു ഹോസ്റ്റലിലേക്ക് നടക്കും. അപ്പോഴും റഷീദ് മാസ്റ്ററുടെ ആ ചോദ്യം മനസ്സിലേക്ക് തികട്ടി വരും. അബ്ദു സ്വയം ചോദിക്കും.\nശരിക്കും ആരാവാനാണ് ഞാന് ആഗ്രഹിക്കുന്നത്.?


news | ഏറ്റവും കൂടുതൽ രോഗങ്ങൾ പകർത്തുന്നത് ഇപ്പോഴും നിങ്ങളോടൊപ്പമുള്ള മൊബൈലും ലാപ്‌ടോപ്പും; തകരാറുവരുത്താതെ എങ്ങനെയാണ് നിങ്ങളുടെ ഗാഡ്‌ജെറ്റുകൾ വൃത്തിയാക്കുന്നത് എന്നറിയാമോ? - MarunadanMalayali.com\nApril 10, 2018 | 09:26 AM IST | Permalink\nആധുനിക ലോകത്ത് ഒരാൾ ദിവസത്തിൽ ഏറ്റവും കൂടുതൽ സമയം ചെലവിടുന്നത് ഒന്നുകിൽ ഒരു സ്മാർട്ട്‌ഫോണിനൊപ്പമോ അല്ലെങ്കിൽ ഒരു ലാപ്‌ടോപ്പിനൊപ്പമോ ആയിരിക്കും. സ്മാർട്ട്‌ഫോണുകൾ സാധാരണക്കാരുടെ ജീവിതത്തിൽപ്പോലും ഒഴിച്ചുകൂടാനാവാത്ത ഒന്നായി മാറിക്കഴിഞ്ഞു. ഇങ്ങനെ ജീവിതത്തിന്റെ ഭാഗം തന്നെയായി മാറിക്കഴിഞ്ഞ ഗാഡ്‌ജെറ്റുകൾക്ക് തകരാറ് സംഭവിക്കാതെ അവ വൃത്തിയാക്കുന്നതെങ്ങനെ എന്ന് ചിന്തിച്ചിട്ടുണ്ടോ? ഗുഡ് ഹൗസ്‌കീപ്പിങ് ഇൻസ്റ്റിറ്റ്യൂട്ട് അതിനുള്ള ഉപായങ്ങളാണ് നമുക്ക് പറഞ്ഞുതരുന്നത്.\nസ്മാർട്ട്‌ഫോണുകളുടെയും ടാബ്‌ലെറ്റുകളുടെയും സ്‌ക്രീൻ അണുക്കളുടെ വാസസ്ഥലം കൂടിയാണ്. ചെവിയോടും വായയോടും ചേർത്ത് പിടിക്കുന്ന സ്‌ക്രീനിലൂടെ അണുക്കൾ നിങ്ങളുടെ ഉള്ളിലെത്താനുള്ള സാധ്യതയുമേറെയാണ്. സ്ത്രീൻ വൃത്തിയാക്കുന്നതിനായി വിൻഡോ സ്്േ്രപ പോലുള്ളവ ഉപയോഗിക്കുന്നവരുണ്ട്. എന്നാൽ, ഇത്തരം സ്‌പ്രേകൾ ഉപയോഗിക്കുന്നത് സ്‌ക്രീനിൽ വിരലടയാളം പതിയാതെ സൂക്ഷിക്കുന്ന ഓലിയോഫോബിക് കോട്ടിങ് നഷ്ടപ്പെടാൻ ഇടയാക്കുമെന്ന് ഗുഡ് ഹൗസ്‌കീപ്പിങ് പറയുന്നു. സ്‌പ്രേകൾ ഉപയോഗിക്കുന്നതിന് പകരം, ഉണങ്ങിയ മൈക്രോഫൈബർ തുണിയുപയോഗിച്ച് സ്‌ക്രീൻ വൃത്തിയാക്കുകയാണ് വേണ്ടത്. സ്‌ക്രീനിൽ പോറലോ പാടോ വീഴാതാരിക്കാൻ വട്ടത്തിൽ തുടച്ചുവേണം വൃത്തിയാക്കാൻ.\nഎപ്പോഴും ചെവിയിൽ ഇയർഫോണുകളും തിരുകിയാണ് പുതുതലമുറയുടെ നടപ്പ്. ശരിയായ രീതിയിൽ വൃത്തിയാക്കിയില്ലെങ്കിൽ# ഇയർഫോണുകൾ ചെവിക്കുള്ളിൽ അണുബാധയ്ക്കിടയാക്കും. ഇയർഫോണുകളുടെ അറ്റത്തുള്ള ഇയർ ബഡ്‌സാണ് വൃത്തിയാക്കേണ്ടത്. സിലിക്കോൺ കൊണ്ടുള്ളവയാണെങ്കിൽ, ഇവ ഇയർഫോണിൽനിന്ന് എടുത്തശേഷം ചെറുചൂടുള്ള സോപ്പുവെള്ളം ഉപയോഗി്ച്ച് കഴുകിയശേഷം പഞ്ഞിയോ തുണിയോ ഉപയോഗിച്ച് ഒപ്പിയെടുക്കാം. ഉണങ്ങിയശേഷം മാത്രമേ ഇവ ഇയർഫോണിലേക്ക് വീണ്ടും ഘടിപ്പിക്കാവൂ. സ്‌പോഞ്ച് പോലുള്ള ഇയർ ബഡ്‌സാണെങ്കിൽ അവ നനഞ്ഞതുണികൊണ്ട് തുടച്ച് വൃത്തിയാക്കാം. ഇയർബഡ്‌സ് ഊരിയശേഷം ഇയർഫോണുകളുടെ സ്പീക്കറിലുള്ള അഴുക്ക് നീക്കാൻ ടൂത്ത്ബ്രഷോ മറ്റോ ഉപയോഗിക്കാം.\nലാപ്‌ടോപ്പ് സ്‌ക്രീനുകൾ വൃത്തിയാക്കുന്നതിനും മൈക്രോഫൈബർ തുണിയാണ് അഭികാമ്യം. കീബോർഡിനിടയിൽ കടന്നിട്ടുള്ള പൊടിപടലങ്ങൾ ചെറിയ പമ്പ് ഉപയോഗിച്ച് കാറ്റടിച്ച് തെറിപ്പിക്കാവുന്നതാണ്. എപ്പോഴും വിയർപ്പ് തട്ടാനിടയുള്ള ഫിറ്റ്‌നസ് ട്രാക്കേഴ്‌സും വൃത്തിയായി സൂക്ഷിക്കേണ്ടതാണ്. വാട്ടർപ്രൂഫ് അല്ലാത്ത ട്രാക്കേഴ്‌സ് വൃത്തിയാക്കുന്നതിന് തുണി ഉപയോഗിക്കുന്നതാണ് നല്ലത്.\nലാപ്‌ടോപ്പുകളുടെയും പേഴ്‌സണൽ കംപ്യൂട്ടറുകളുടെയുമൊക്കെ കീബോർഡുകളും മൗസും അണുക്കണുടെ വിഹാരകേന്ദ്രങ്ങളാണെന്ന കാര്യം പലരും ഓർക്കാറില്ല. ടോയ്‌ലറ്റ് സീറ്റിനെക്കാൽ 400 മടങ്ങ്കൂടുതൽ ബാക്ടീരിയ പേഴ്‌സണൽ കംപ്യൂട്ടറിലുണ്ടാകുമെന്നാണ് കണക്കാക്കുന്നത്. വൃത്തിഹീനമായ അന്തരീക്ഷത്തിലാണ് ജോലി ചെയ്യുന്നതെങ്കിൽ ഇതിന്റെ അളവ് വീണ്ടുംകൂടും. കംപ്യൂട്ടറിൽനിന്നുള്ള ബാക്ടീരിയകൾ ഉണ്ടാക്കുന്ന പനിയും ജലദോഷവും കോടിക്കണക്കിന് പ്രവർത്തിദിവസങ്ങളാണ് ഓരോവർഷവും ലോകത്തില്ലാതാക്കുന്നതെന്നും ഗവേഷകർ പറയുന്നു.\nഅച്ചടക്ക നടപടിയെടുത്തെന്ന് സ്ഥാപിക്കാൻ ഉണ്ടാക്കിയത് വ്യാജ കത്തെന്ന് സംശയം; കത്ത് തയ്യാറാക്കിയ ലാപ്‌ടോപ്പ് പരിശോധനക്ക് ചോദിച്ചപ്പോൾ മുട്ടാന്യായം പറഞ്ഞ് രക്ഷപെടൽ; തെളിവു നശിപ്പിക്കാൻ ശ്രമിച്ചന്റെ പേരിൽ കേസെടുക്കാൻ ആലോചിച്ച് പൊലീസ്; ഫ്രാങ്കോ മുളക്കനെ വെറുതേ വിടാതെ അന്വേഷണ സംഘം


സ്ത്രീധനം ഒരു രൂപ, രണ്ട് പെണ്‍കുഞ്ഞുങ്ങള്‍ക്കുശേഷം കുട്ടികള് വേണ്ട!! | No third child after2daughters: Haryana Khap - Malayalam Oneindia\nസ്ത്രീധനം ഒരു രൂപ, രണ്ട് പെണ്‍കുഞ്ഞുങ്ങള്‍ക്കുശേഷം കുട്ടികള് വേണ്ട!!\nUpdated: Mon, Dec 21, 2015, 11:45 [IST]\nജിന്ദ്: സ്ത്രീധനം ഇനി ഒരു രൂപയില് കൂടുതല് കൊടുക്കരുത്. രണ്ട് പെണ്‍കുഞ്ഞുങ്ങള്‍ക്ക് ശേഷം കുട്ടികള് വേണ്ട. ഇതെന്തു നിലപാടെന്നു നിങ്ങള് ചിന്തിക്കുന്നുണ്ടാകും. ഇതു ഹരിയാനയിലെ നാട്ടുക്കൂട്ടത്തിന്റെ തീരുമാനമാണ്. വിവാഹം കഴിഞ്ഞ് രണ്ട് പെണ്‍കുട്ടികള് ഉണ്ടാവുകയാണെങ്കില് കുട്ടികള് വേണ്ടെന്ന് വെക്കാനാണ് ദമ്പതികളോട് നാട്ടുക്കൂട്ടത്തിന്റെ ഉത്തരവ്.\nവിവാഹത്തിന് പെണ്ണിന്റെ വീട്ടുകാര് ഒരു രൂപയില് കൂടതല് സ്ത്രീധനവും നല്‍കാന് പാടില്ല. സ്ത്രീധനം എന്ന സമ്പ്രദായം ഇല്ലാതാക്കുക, ദുരഭിമാന കൊല തടയുക തുടങ്ങിയ ലക്ഷ്യത്തോടെയാണ് ഖാപ് പഞ്ചായത്ത് ഇങ്ങനെയൊരു ഉത്തരവ് പുറപ്പെടുവിച്ചത്. സ്ത്രീധനം വാങ്ങാതെ നേരത്തെ തന്നെ മാതൃകയായ ദമ്പതികളെ പ്രത്യേകം ആദരിക്കുമെന്നും ബുറാ ഖാപ്പ് തലവന് രജ്ബീര് ബുറ അറിയിച്ചു.\nആഢംബര വിവാഹ ചടങ്ങ് വേണ്ടെന്നാണ് നാട്ടുക്കൂട്ടത്തിന്റെ തീരുമാനം. വിവാഹ ഘോഷയാത്രയില് ഇനിമുതല് 21പേര് മാത്രം പങ്കെടുത്താല് മതിയെന്നും പറയുന്നുണ്ട്. പെണ്‍കുട്ടിയെ വിവാഹം കഴിപ്പിച്ച് വിടുന്നതോടെ രക്ഷിതാക്കള്‍ക്ക് സാമ്പത്തിക ബാദ്ധ്യതകളുണ്ടാകുന്നു.\nഇതുമൂലം പല പ്രശ്‌നങ്ങളുമാണ് ഉടലെടുക്കുന്നതെന്ന് നാട്ടുക്കൂട്ടം വിലയിരുത്തുന്നു. തുടര്‍ന്നാണ് ഇങ്ങനെയൊരു തീരുമാനം പുറപ്പെടുവിച്ചത്. കുടുംബത്തിലെ ആരെങ്കിലും മരണപ്പെട്ടാല് 13ദിവസം ചടങ്ങുകള് നടത്താറുണ്ട്. ഇതു വെട്ടിക്കുറച്ച് ഏഴ് ദിവസമാക്കിയെന്നും പറയുന്നു.\ndowry haryana women child family സ്ത്രീധനം ഹരിയാണ സ്ത്രീ കുട്ടി കുടുംബം


‘ന്യൂസ്‌വയര്’ പദ്ധതിയോടെ ഐ.എ.പി.സി ഏഴാം അന്താരാഷ്ട്ര മീഡിയ കോണ്‍ഫ്രന്‍സിന് ഉജ്ജ്വല തുടക്കം | Global Indian News\nHome Breaking news 'ന്യൂസ്‌വയര്' പദ്ധതിയോടെ ഐ.എ.പി.സി ഏഴാം അന്താരാഷ്ട്ര മീഡിയ കോണ്‍ഫ്രന്‍സിന് ഉജ്ജ്വല തുടക്കം\n‘ന്യൂസ്‌വയര്’ പദ്ധതിയോടെ ഐ.എ.പി.സി ഏഴാം അന്താരാഷ്ട്ര മീഡിയ കോണ്‍ഫ്രന്‍സിന് ഉജ്ജ്വല തുടക്കം\nഡോ. മാത്യു ജോയിസ് (ലാസ് വേഗാസ്)\nന്യൂയോര്‍ക്ക്: നോര്‍ത്ത് അമേരിക്കയിലെ ഇന്ത്യന് വംശജരായ മാധ്യമപ്രവര്‍ത്തകരുടെ ഏറ്റവും വലിയ സംഘടനയായ ഇന്‍ഡോ അമേരിക്കന് പ്രസ്‌ക്ലബിന്റെ (ഐ.എ.പി.സി) രണ്ടുദിവസം നീണ്ടുനില്‍ക്കുന്ന ഏഴാമത് അന്താരാഷ്ട്ര മീഡിയ കോണ്‍ഫ്രന്‍സിന് പ്രൗഢഗംഭീര തുടക്കം. കോവിഡിന്റെ സാഹചര്യത്തില് വെല്‍ച്വല് പ്ലാറ്റ്‌ഫോമില് നടക്കുന്ന കോണ്‍ഫ്രന്‍സ് ഷാനി മോള് ഉസ്മാന് എം.എല്.എ ഉദ്ഘാടനം ചെയ്തു.\nകോവിഡിനെ തുടര്‍ന്ന് ലോകമെങ്ങും നേരിടുന്ന പ്രതിസന്ധി മാധ്യമരംഗത്തെയും കാര്യമായി ബാധിച്ചിട്ടുണ്ടെന്ന് ഷാനി മോള് ഉസ്മാന് പറഞ്ഞു. ഈ പ്രതിസന്ധി ഘട്ടത്തില് ശരിയായ വാര്‍ത്തകള് ജനങ്ങളില് എത്തിക്കാനുള്ള മാധ്യമങ്ങളുടെ പങ്ക് വളരെ വലുതാണ്. ജനാധിപത്യത്തില് മാധ്യമങ്ങള്‍ക്കുള്ള പങ്ക് വളരെ വലുതാണ്. നിരവധി ജീവല് പ്രശ്‌നങ്ങള് സര്‍ക്കാരിനു മുന്നില് എത്തിക്കുന്നത് മാധ്യമങ്ങളാണെന്നും അവര് പറഞ്ഞു. മാധ്യമപ്രവര്‍ത്തനമേഖലയേയും മാധ്യമപ്രവര്‍ത്തകരെയും ഈ കൊറോണക്കാലത്ത് സഹായിക്കാന് ഐഎപിസി പോലുള്ള സംഘടനകളുടെ പ്രവര്‍ത്തനം വളരെ വലുതാണെന്നും അവര് പറഞ്ഞു.\nകൊറോണക്കാലത്ത് നിരവധി മാധ്യമപ്രവര്‍ത്തകര് പ്രതിസന്ധിയിലാണെന്നും ഇതില്‍നിന്നും കരകയറാനുള്ള പിന്തുണയാണ്് ഐ.എ.പി.സി ഇപ്പോള് നല്‍കുന്നതെന്നും ചെയര്‍മാന് ഡോ. ജോസ്ഫ് എം ചാലില് പറഞ്ഞു. നോര്‍ത്ത് അമേരിക്കയിലെ ഇന്ത്യന് വംശജരായ മാധ്യമപ്രവര്‍ത്തകര്‍ക്കായി ഐ.എ.പിസി ശക്തമായ പ്രവര്‍ത്തനമാണ് കാഴ്ച വയ്ക്കുന്നതെന്നു പ്രസിഡന്റ് ഡോ. എസ്.എസ് ലാല് പറഞ്ഞു.\nലോകമെങ്ങുമുള്ള മാധ്യമങ്ങള്‍ക്ക് വാര്‍ത്തകള് നല്‍കാനുള്ള ഐ.എ.പി.സിയുടെ ‘ന്യൂസ്‌വയര്’ പദ്ധതി മുന് അംബാസിഡര് ടി.പി.ശ്രീനിവാസന് ഉദ്ഘാടനം ചെയ്തു. ഐ.എ.പി.സി അംഗങ്ങള് കണ്ടെത്തുന്ന വാര്‍ത്തകള് ഈ സംവിധാനത്തിലൂടെ ലോകമെങ്ങുമുളള മാധ്യമങ്ങള്‍ക്ക് ലഭ്യമാകും. മാറുന്ന കാലത്ത് ഇത്തരത്തിലുള്ള സംവിധാനം ആവശ്യമാണെന്ന് ടി.പി ശ്രീനിവാസന് പറഞ്ഞു. അമേരിക്കയിലെ മുഖ്യധാര മാധ്യമങ്ങളില് ഇന്ത്യന് വംശജര് കൂടുതലെത്തുന്നുണ്ട്. അമേരിക്കയിലെ ഇന്ത്യന് മാധ്യമപ്രവര്‍ത്തകരുമായി അടുത്ത ബന്ധമാണുണ്ടായിരുന്നതെന്നും അദ്ദേഹം പറഞ്ഞു. കൊറോണക്കാലത്ത് ടെക്‌നോളജിയുടെ ഉപയോഗം കൂടിയിട്ടുണ്ട്. ഇത് മാധ്യമ പ്രവര്‍ത്തനത്തിലും വലിയ മാറ്റങ്ങളാണ് കൊണ്ടുവന്നിരിക്കുന്നത്. കൊറോണ ലോക ഗതിയെ തന്നെ മാറ്റിയിരിക്കുകയാണെന്നും അദ്ദേഹം പറഞ്ഞു. ഐ.എ.പി.സി ഡയറക്ടര് അജയ് ഘോഷ് ന്യൂസ്‌വയര് പദ്ധതിയെക്കുറിച്ച് വിശദീകരിച്ചു.\nഐ.എ.പി.സിയുടെ ഈവര്‍ഷത്തെ സുവനീര് പ്രകാശനം അംബാസിഡര് പ്രദീപ് കപൂര് നിര്‍വഹിച്ചു. ചീഫ് എഡിറ്റര് ഡോ. മാത്യു ജോയിസ് ഇത്തവണത്തെ സുവീറിന്റെ പ്രത്യേകതകളെക്കുറിച്ച് വിശദീകരിച്ചു. എഡ്യൂക്കേഷന് പ്ലാറ്റ്‌ഫോറമായ ബുദ്ധി ഡോട്ട്‌കോം ചീഫ് ഇന്‍ഫര്‍മേഷന് കമ്മീഷ്ണര് ബിമല് ജുല്‍ക്ക പ്രകാശനം ചെയ്തു. വെബ്‌സൈറ്റിനെക്കുറിച്ച് മാത്തുക്കുട്ടി ഈശോ സംസാരിച്ചു. ഇന്നത്തെ സമൂഹത്തില് മീഡിയയ്ക്ക് വളരെ പ്രധാനറോളാണ് ഉള്ളതെന്ന് ബിമല് ജുല്‍ക്ക പറഞ്ഞു. ടെക്‌നോളജിയുടെ ഫലമായി ആളുകള്‍ക്ക് വാര്‍ത്തകള് വേഗത്തിലെത്തുന്നതായും അദ്ദേഹം പറഞ്ഞു.\nഐ.എ.പി.സി എക്‌സിക്യൂട്ടവ് ഡയറക്ടര് ആനി കോശി രചിച്ച പുസ്തകം പരിചയപ്പെടുത്തി. കോവിഡ് മഹാമാരിയുടെ പശ്ചാത്തലത്തില് അംബാസഡര് പ്രദീപ് കപൂറും ഇന്‍ഡോ അമേരിക്കന് പ്രസ്‌ക്ലബ് ചെയര്‍മാന് ഡോ. ജോസഫ് ചാലിലും ചേര്‍ന്നു രചിച്ച ‘പാന്‍ഡെമിക്: എന്‍വിഷനിംഗ് എ ബെറ്റര് വേള്‍ഡ് ബൈ ട്രാന്‍സ്‌ഫോമിംഗ് ഫ്യൂച്ചര് ഓഫ് ഹെല്‍ത്ത്‌കെയര്’ എന്ന പുസ്തകത്തിന്റെ പ്രകാശനകര്‍മം ചടങ്ങിനോടനുബന്ധിച്ചു നടന്നു.\nനാഷ്ണല് പ്രസിഡന്റ് ബിജു ചാക്കോ സ്വാഗതം പറഞ്ഞു. സ്ഥാപക ചെയര്‍മാനും ഡയറക്ടറുമായ ജിന്‍സ് മോന് പി. സക്കറിയ, ഐ.എ.പി.സി ഡയറക്ടര് പര്‍വീണ് ചോപ്ര, ഐ.എ.പി.സി വാന്‍കൂവര് ചാപ്റ്റര് പ്രതിനിധി അനിത നവീന്, ആല്‍ബര്‍ട്ട ചാപ്റ്റര് പ്രസിഡന്റ് ജോസഫ് ജോണ്, ടൊറന്റോ ചാപ്റ്റര് പ്രസിഡന്റ് ബിന്‍സ് മണ്ഡപം, ഫിലാഡാല്‍ഫിയ ചാപ്റ്റര് പ്രസിഡന്റ് മില്ലി ഫിലിപ്പ്, അറ്റ്‌ലാന്റാ ചാപ്റ്റര് പ്രസിഡന്റ് സാബു കുര്യന്, ഐഎപിസി ഡാളസ് ചാപ്റ്റര് പ്രസിഡന്റ് മീന ചിറ്റിലപ്പിള്ളി, ഹ്യൂസ്റ്റണ് ചാപ്റ്റര് പ്രസിഡന്റ് ഡോ. മാത്യു വൈരമണ് എന്നിവര് പ്രസംഗിച്ചു. ഐ.എ.പി.സി സെക്രട്ടറി ആനി അനുവേലില് നന്ദിയും പറഞ്ഞു.\nPrevious articleBest of luck Tom and Robin\nNext articleഡോ. ജോസഫ് മാര്‍ത്തോമ മെത്രാപ്പൊലീയ്ക്ക് അന്ത്യാഞ്ജലി; വിടചൊല്ലിയത് മാനവികതയുടെ ഇടയശ്രേശ്ഠന്


THE INSIGHT | കോപ്പയില് നുരയട്ടെ സൗഹൃദം\nHome SPORTS കോപ്പയില് നു...\nഎയ്ഞ്ചല് ഡി മരിയയുടെ ഗോള് എന്നില് ആഹ്ളാദമുണര്‍ത്തി.. അര്‍ജന്റീനയുടെ വിജയം എന്നെ ഉന്മാദത്തിലാഴ്ത്തി.. പക്ഷേ, അതിനെയെല്ലാം നിഷ്പ്രഭമാക്കുന്നതായിരുന്നു മത്സരശേഷമുള്ള കാഴ്ച. കളി തീരും വരെ വര്‍ദ്ധിത വീര്യത്തോടെ പരസ്പരം മത്സരിച്ച രണ്ടുപേര് നിറഞ്ഞ സ്നേഹത്തോടെ കെട്ടിപ്പിടിച്ചു നില്‍ക്കുന്നു. പരാജിതന് നിറഞ്ഞ മനസ്സോടെ ജേതാവിനെ അഭിനന്ദിക്കുന്നു. ജേതാവ് ആത്മാര്‍ത്ഥമായിത്തന്നെ പരാജിതനെ ആശ്വസിപ്പിക്കുന്നു. സ്പോര്‍ട്സ്മാന് സ്പിരിറ്റിന്‍റെ മൂര്‍ത്തീഭാവം!!\n2021 കോപ അമേരിക്ക ജേതാക്കള്‍ക്കുള്ള ട്രോഫിയുമായി ലയണല് മെസ്സിയും കൂട്ടരും\nഅര്‍ജന്റീനയുടെ ഇതിഹാസ താരമാണ് ലയണല് മെസ്സി. ആ മെസ്സിക്ക് ലോകത്തുള്ള ഏറ്റവും വലിയ സ്വയപ്രഖ്യാപിത ഫാന് ആണ് ബ്രസീലിയന് സൂപ്പര് താരം നെയ്മര്. “ഞങ്ങളുടെ സൗഹൃദം അതിര്‍വരയ്ക്കു പുറത്താണ്” -2021ലെ കോപ അമേരിക്ക ഫൈനലിനിറങ്ങും മുമ്പ് നെയ്മര് പറഞ്ഞിരുന്നു. അതു തന്നെയാണ് സംഭവിച്ചതും. ആധുനിക കാലത്തെ മികച്ച രണ്ടു ഫുട്ബോളര്‍മാര്. ക്ലബ്ബ് തലത്തില് ഒട്ടേറെ നേട്ടങ്ങള് സ്വന്തമാക്കിയിട്ടുണ്ടെങ്കിലും സ്വന്തം രാജ്യത്തിനായി അന്താരാഷ്ട്ര തലത്തില് കാര്യമായി എന്തെങ്കിലും ചെയ്യാനാവാത്തവര്. അതിനാല് ഈ സ്വപ്നഫൈനല് ഇരുവര്‍ക്കും വ്യക്തിപരമായ നിലയില് ഏറെ പ്രധാനപ്പെട്ടതായിരുന്നു. നേട്ടം സ്വന്തമാക്കിയത് മെസ്സി.\nമെസ്സി ജയിക്കുമ്പോള് നെയ്മര് തോല്‍ക്കാതെ പറ്റില്ലല്ലോ! എയ്ഞ്ചല് ഡി മരിയയുടെ ഗോളിന്റെ പിന്‍ബലത്തില് അര്‍ജന്റീന മത്സരവും കിരീടവും കീശയിലാക്കി. 29കാരനായ നെയ്മര്‍ക്ക് അന്താരാഷ്ട്ര തലത്തില് ഇനിയും അവസരമുണ്ട് എന്നു സമാധാനിക്കാം. പക്ഷേ, 34കാരനായ മെസ്സിക്ക് ഇത് അവസാന അവസരമായിരുന്നു എന്നു തന്നെ പറയണം. കോപയില് ടീമിനെ വിജയത്തിലേക്കു നയിച്ചതോടെ ചരിത്രത്തിലെ ഏറ്റവും മികച്ച ഫുട്ബോളര് എന്ന നിലയില് മെസ്സി വാഴ്ത്തപ്പെടുന്നുമുണ്ട്.\nthe MESSI_NEYMAR moment 😍🥰 pic.twitter.com/TwJJBZ1pT1\n— V S Syamlal (@VSSyamlal) July 11, 2021\nമത്സരശേഷം നെയ്മര് അങ്ങേയറ്റം നിരാശനാവുക സ്വാഭാവികം. അവന് തലകുനിച്ചു നടന്നുനീങ്ങുമ്പോള് സമീപത്ത് അര്‍ജന്റീന ടീമംഗങ്ങള് ആഘോഷത്തിന്റെ ആരവം മുഴക്കുകയായിരുന്നു. ദുഃഖിതനായ നെയ്മറെ കണ്ട മെസ്സി അടുത്തേക്കു ചെന്നു നിറഞ്ഞ സ്നേഹത്തോടെ വാരിപ്പുണര്‍ന്നു. ആശ്വസിപ്പിച്ചു. ആഘോഷത്തിമര്‍പ്പില് പിന്നിലേക്കു തള്ളിക്കയറി വന്ന തന്റെ ടീമംഗങ്ങളെ മെസ്സി കൈയുര്‍ത്തി ത‍ടഞ്ഞു മാറ്റിനിര്‍ത്തുന്നതും കണ്ടു, നെയ്മറിനു മേലുള്ള പിടി വിടാതെ തന്നെ.\nബാഴ്സലോണയില് ഈ ചങ്ങാതിമാരുടെ കൂട്ട് നമ്മള് കണ്ടതാണ്. ഒടുവില് ക്ലബ്ബ് വിടാന് ശ്രമിച്ച നെയ്മറെ പിടിച്ചുനിര്‍ത്താന് മെസ്സി നടത്തിയ ശ്രമങ്ങള് വലിയ ചര്‍ച്ചയായി. ഇപ്പോള് നെയ്മറുടെ അവസരമാണ്. ബാഴ്സയുമായുള്ള കരാര് കാലാവധി പൂര്‍ത്തിയായ മെസ്സി ഇപ്പോള് സ്വതന്ത്ര പറവയാണ്. മെസ്സിയെ തനിക്കൊപ്പം പാരിസ് സെന്റ് ജെര്‍മെയ്ന് എന്ന പി.എസ്.ജിയിലേക്കു കൂട്ടാന് നെയ്മര് ശ്രമിക്കുന്നതായി വാര്‍ത്തകള് വരുന്നു. അതു നടന്നാല് വീണ്ടും ഈ സ്വപ്നജോഡിയെ ഒരേ ജേഴ്സിയില് കാണാം.\nഎന്തായാലും 28 വര്‍ഷത്തെ ഇടവേളയ്ക്കു ശേഷമാണ് അര്‍ജന്റീന ഒരു പ്രധാന കിരീടം സ്വന്തമാക്കുന്നത്. 1993നു ശേഷമുള്ള ആദ്യത്തെ കോപ അമേരിക്ക വിജയം ലയണല് മെസ്സിക്ക് തന്റെ കരിയറിലെ ആദ്യ സ്വര്‍ണ മെഡല് സമ്മാനിച്ചു. നാലു തവണ ഫൈനലില് തോറ്റ ശേഷമായിരുന്നു മെസ്സിക്ക് ഈ മെഡലണിയാനുള്ള ഭാഗ്യം ലഭിച്ചത്. 2007ലെ കോപ അമേരിക്ക ഫൈനലില് ബ്രസീലിനോടു തോറ്റു. 2014 ലോക കപ്പ് ഫൈനലില് ജര്‍മ്മനിയോടു തോറ്റു. 2015ലും 2016ലും കോപ അമേരിക്ക ഫൈനലുകളില് ചിലിയാണ് മെസ്സിയുടെയും അര്‍ജന്റീനയുടെയും വഴി മുടക്കിയത്. പക്ഷേ, 2021 കോപ ഫൈനലില് അവര്‍ക്ക് ബ്രസീലിനെ തോല്പിക്കാനായി. കിരീടവരള്‍ച്ച അവസാനിപ്പിക്കാനായി.\nമെസ്സിക്ക് തീര്‍ച്ചയായും അഭിമാനിക്കാം. തന്റേതായ രീതിയില് മികച്ച കളി കെട്ടഴിച്ചു തന്നെയാണ് അദ്ദേഹം 2021ലെ കോപ സ്വന്തമാക്കിയത്. ഫൈനലില് മികവ് പ്രകടമായില്ലെങ്കിലും ചില മിന്നല്‍പ്പിണരുകള് ഇടയ്ക്ക് ദൃശ്യമായി. ചിലിക്കെതിരെ വമ്പനൊരു ഫ്രീകിക്ക് തൊടുത്തായിരുന്നു തുടക്കം. ബൊളീവിയയ്ക്കെതിരെ രണ്ടു ഗോള്. ക്വാര്‍ട്ടറില് ഇക്വഡോറിനെതിരെ ഒന്ന്. ഈ നാലെണ്ണം അടിച്ചതിനു പുറമെ അഞ്ചു ഗോളുകള്‍ക്ക് അവസരവുമൊരുക്കി. എല്ലാ അര്‍ത്ഥത്തിലും മെസ്സിയുടെ ടൂര്‍ണ്ണമെന്റ്.\nകരിയറിന്റെ സായാഹ്നത്തിലുള്ള ഈ കിരീട നേട്ടത്തിലൂടെ ഇന്ത്യന് ക്രിക്കറ്റിലെ ഇതിഹാസ താരം സച്ചിന് തെണ്ടുല്‍ക്കറുടെ വഴിയേ ആണ് ലയണല് മെസ്സിയുടെ സഞ്ചാരം. ക്രിക്കറ്റ് ലോക കപ്പിനായി സച്ചിന് ദാഹിച്ച പോലെ തന്നെയായിരുന്നു ഒരു പ്രധാന കിരീടത്തിനായി മെസ്സിയുടെ കാത്തിരിപ്പും. ഒടുവില് 2011ല് മുംബൈ വാംഖഡെ സ്റ്റേഡിയത്തില് ലോക കപ്പിനൊപ്പം സച്ചിനെയും ടീം ഇന്ത്യ എടുത്തുയര്‍ത്തി. 2021ല് മാരക്കാനയില് കോപ അമേരിക്കയ്ക്കൊപ്പം മെസ്സിയെയും ആല്‍ബിസെലസ്റ്റെ എടുത്തുയര്‍ത്തി. ആറാം ലോക കപ്പില് സച്ചിന് നേടി. ആറാം കോപയില് മെസ്സിയും നേടി.\nഇക്കുറി മാരക്കാനയിലെ ഫൈനല് മത്സരം ഒട്ടും എളുപ്പമായിരുന്നില്ല ഇരു ടീമുകള്‍ക്കും. 41 ഫൗള്,9മഞ്ഞക്കാര്‍ഡ് എന്ന കണക്കു തന്നെ മതി മത്സരത്തിന്റെ കാഠിന്യം വ്യക്തമാകാന്. 22-ാം മിനറ്റിലായിരുന്നു എയ്ഞ്ചല് ഡി മരിയയുടെ ഗോള്. പിന്‍നിരയില് വാരകള്‍ക്കകലെ നിന്ന് റോഡ്രിഗോ പോള് വലതു വിങ്ങ് ലക്ഷ്യമാക്കി മുന്നിലേക്കു പന്തു നീട്ടിയപ്പോള് തന്നെ മരിയ ഓടിത്തുടങ്ങിയിരുന്നു. ഓട്ടം തുടങ്ങുന്ന വേളയില് ബ്രസീല് പ്രതിരോധ നിരയിലെ റെനാന് ലോദി മരിയയ്ക്കൊപ്പമാണ്. സമാന്തരമായി അതേ നിലയില് ഇടതുവിങ്ങില് ഡാനിലോയും ഓടുന്നു. ആ ഓഫ്സൈഡ് കുരുക്ക് പൊട്ടിച്ച് മരിയ കുതിച്ചു.\nAngel Di Maria sealed it this way… pic.twitter.com/25oFTKnOzo\nഡി പോളിന്റെ പന്ത് തടയാനുള്ള ലോദിയുടെ ശ്രമം പാളിയപ്പോള് അദ്ദേഹത്തിന്റെ ഇടംകാലില് തട്ടിത്തെറിച്ച പന്ത് തളികയിലെന്നവണ്ണം മരിയയ്ക്കു മുന്നിലേക്ക്. മരിയയാകട്ടെ ഇടംകാല് കൊണ്ടു പന്ത് നിയന്ത്രണത്തിലാക്കി മുന്നോട്ടാഞ്ഞ് ഇടംകാല് കൊണ്ടു തന്നെ അതു കോരി ബ്രസീലിയന് ഗോളി എഡേഴ്സണിന്റെ തലയ്ക്കു മുകളിലൂടെ പോസ്റ്റിന്റെ മധ്യത്തിലേക്കു കോരിയിട്ടു.. ഗോള്!!! രണ്ടാം പകുതിയിലെ ഭൂരിഭാഗം സമയവും ഈ ഗോളിന്റെ ലീഡ് നിലനിര്‍ത്താനുള്ള ശ്രമത്തിലായിരുന്നു അര്‍ജന്റീന. അതിലവര് വിജയിച്ചതോടെ കിരീടം സ്വന്തം. സമനില നേടാന് ബ്രസീലിന് രണ്ട് നല്ല അവസരങ്ങള് ലഭിച്ചുവെങ്കിലും അര്‍ജന്റീന വലയ്ക്കു മുന്നില് എമിലിയാനോ മാര്‍ട്ടിനസിനെ മറികടക്കാനായില്ല. മറുഭാഗത്ത് വിജയമുറപ്പിക്കുന്ന രണ്ടാം ഗോളിന്റെ വക്കില് മെസ്സി എത്തിയെങ്കിലും വഴുതി വീണു പോയതോടെ കാല്‍ക്കീഴില് നിന്ന് പന്ത് റാഞ്ചിയ എഡേഴ്സണ് അവസാനനിമിഷം ബ്രസീലിന്റെ രക്ഷകനായി.\nബ്രസീലിന്റെ ഓഫ്സൈഡ് കുരുക്കില് പെടാതെ ഡി മരിയയുടെ കുതിപ്പ്\nചരിത്രത്തില് അര്‍ജന്റീനയുടെ 15-ാം കോപ കിരീട നേട്ടമാണിത്. ഇതോടെ കോപ അമേരിക്കയില് ഏറ്റവും കൂടുതല് കിരീടം നേടിയ രാജ്യമെന്ന പദവി യുറുഗ്വായ്ക്കൊപ്പം അവര് പങ്കുവെയ്ക്കുന്നു. ബ്രസീലിന്റെ ഷോകേസിലുള്ളത് ഒമ്പത് കോപ കിരീടങ്ങളാണ്. പെറു, പാരഗ്വായ്, ചിലി എന്നിവര്‍ക്ക് രണ്ടു വീതമുണ്ട് സമ്പാദ്യം. കൊളംബിയ, ബൊളീവിയ എന്നിവര്‍ക്ക് ഓരോന്നു വീതവും.\nthe WINNING moment ✌ pic.twitter.com/UbummgV24q\nഎന്നും മെസ്സിയുടെ നിഴലായി നില്‍ക്കാന് വിധിക്കപ്പെട്ട താരമാണ് എയ്ഞ്ചല് ഡി മരിയ. പക്ഷേ, ഇപ്പോള് അര്‍ജന്റീന പ്രധാന കിരീടം നേടുകയാണെങ്കില് ഗോളടിക്കാനുള്ള നിയോഗം ഈ മാലാഖയ്ക്കാണെന്നു തോന്നുന്നു. 2008 ഒളിമ്പിക്സില് അര്‍ജന്റീന സ്വര്‍ണ്ണം നേടിയപ്പോള് ഗോള് ഡി മരിയയുടെ വകയായിരുന്നു. നൈജീരിയയ്ക്കെതിരായ ഫൈനലിലെ 58-ാം മിനിറ്റിലായിരുന്നു ആ ഗോള്. 2021 കോപ അമേരിക്കയിലെ ഫൈനലില് ബ്രസീലിനെതിരെ 22-ാം മിനിറ്റില് തന്റെ നിയോഗം ഡി മരിയ പൂര്‍ത്തിയാക്കി.\nഎയ്ഞ്ചല് ഡി മരിയയുടെ ഷോട്ട് ബ്രസീലിയന് ഗോളിലേക്ക്\nസെമിയിലും ഫൈനലിലും അര്‍ജന്റീനയെ യഥാര്‍ത്ഥത്തില് ജയിപ്പിച്ചത് ഗോള് വലയ്ക്കു മുന്നില് വന്‍മതിലായ എമിലിയാനോ മാര്‍ട്ടിനസ് എന്ന ഗോളിയാണ്. സെമിയില് ഷൂട്ടൗട്ടില് കൊളംബിയയ്ക്കെതിരെ മൂന്നു കിക്കുകള് രക്ഷപ്പെടുത്തിയ മാര്‍ട്ടിനസ് ഫൈനലില് റിച്ചാലിസന്റെയും ഗബ്രിയേല് ബാര്‍ബോസയുടെയും ഗോളെന്നുറച്ച രണ്ടു ഷോട്ടുകളാണ് തട്ടിയകറ്റിയത്. അങ്ങനെ ഈ പകരക്കാരന് ഗോള് കീപ്പര് അര്‍ജന്റീനയുടെ സൂപ്പര് താരമായി. ഒന്നാം നമ്പര് ഗോളി ഫ്രാങ്കോ അര്‍മാനിക്ക് കോവിഡ് ബാധിച്ചതുകൊണ്ടു മാത്രമാണ് മാര്‍ട്ടിനസിന് അവസരം ലഭിച്ചത്. ചിലിക്കെതിരെയായിരുന്നു അരങ്ങേറ്റം. ഏഴു കളികളില് ആകെ വഴങ്ങിയത് മൂന്നു ഗോള് മാത്രം. ഫൈനല് ഉള്‍പ്പെടെ നാലു കളികളില് ഗോള് വഴങ്ങിയതേയില്ല. നാലു പെനാല്‍റ്റികളും രക്ഷപ്പെടുത്തി. 2018 മുതല് അര്‍ജന്റീന എട്ടു ഗോളിമാരെ പരീക്ഷിച്ചിട്ടുണ്ട്. പക്ഷേ, ആ പരീക്ഷണങ്ങള് മാര്‍ട്ടിനസില് അവസാനിക്കുകയാണെന്നു തോന്നുന്നു.\nമികച്ച ഗോള്‍കീപ്പര്‍ക്കുള്ള പുരസ്കാരവുമായി എമിലിയാനോ മാര്‍ട്ടിനസ്\n1990 ലോക കപ്പില് പകരക്കാരനായി അരങ്ങേറിയ സെര്‍ജിയോ ഗോയ്ക്കോച്ചിയയെ ഓര്‍മ്മിപ്പിച്ചു മാര്‍ട്ടിനസ്. ആ ലോക കപ്പിലെ രണ്ടാം റൗണ്ടില് സോവിയറ്റ് യൂണിയനെ നേരിടുമ്പോള് ഒന്നാം ഗോളി നെറി പുംപിഡോ പരിക്കേറ്റു പുറത്തായതാണ് ഗോയ്ക്കോച്ചിയയെ കളത്തിലെത്തിച്ചത്. പിന്നീട് മാറഡോണ നയിച്ച അര്‍ജന്റീന ടീമിനെ ഗോയ്ക്കോച്ചിയ ഏതാണ്ട് ഒറ്റയ്ക്കു തന്നെ മുന്നോട്ടു നയിക്കുന്നത് ഫുട്ബോള് ലോകം കണ്ടു. പ്രി ക്വാര്‍ട്ടറില് ബ്രസീലിനെ 1-0ന് തോല്പിക്കാന് അര്‍ജന്റീനയെ സഹായിച്ചത് ‘എല് ഗോയ്കോ’ നടത്തിയ സേവുകളാണ്. ക്വാര്‍ട്ടറില് യൂഗോസ്ലാവ്യക്കെതിരെയും സെമിയില് ഇറ്റലിക്കെതിരെയും പെനാല്‍റ്റി ഷൂട്ടൗട്ടില് ജയിപ്പിച്ചു. ഫൈനലില് ജര്‍മ്മനിയുടെ ആന്ദ്രിയാസ് ബ്രെഹ്മെ എടുത്ത പെനാല്‍റ്റി രക്ഷിക്കുന്നതില് നിന്ന് നേരിയ വ്യത്യാസത്തിലാണ് പാളിപ്പോയത്. ഗോയ്കോച്ചിയയ്ക്ക് ഒരേയൊരു പിഴവ് സംഭവിച്ച അന്ന് അര്‍ജന്റീനയും മാറഡോണയും 0-1ന് തോറ്റു. 1991ലും 1993ലും കോപ അമേരിക്ക, 1992ല് ഫിഫ കോണ്‍ഫെഡറേഷന്‍സ് കപ്പ്, 1993ല് ആര്‍ട്ടെമിയോ ഫ്രാഞ്ചി ട്രോഫി എന്നിവയെല്ലാം അര്‍ജന്റീന നേടിയപ്പോള് ഗോള്‍വലയ്ക്കു മുന്നില് മറ്റാരുമായിരുന്നില്ല. 1993നു ശേഷം 2021ല് കോപയില് അര്‍ജന്റീന മുത്തമിടുമ്പോഴും പകരക്കാരന് ഗോളി വീരനായകനാവുന്നു.\nമാറഡോണയും സെര്‍ജിയോ ഗോയ്ക്കോച്ചിയയും\nഇക്കുറി അര്‍ജന്റീനയുടേത് സമ്പൂര്‍ണ്ണ വിജയമാണ്. കോപ മാത്രമല്ല വ്യക്തിഗത മികവിനുള്ള അവാര്‍ഡുകളും അവര് തൂത്തുവാരി. മികച്ച കളിക്കാരന് ലയണല് മെസ്സി. ടോപ് സ്കോറര് നാലടിച്ച ലയണല് മെസ്സി. രണ്ടാം സ്ഥാനത്തും അര്‍ജന്റീനക്കാരന് തന്നെ -മൂന്നടിച്ച ലൗതാരോ മാര്‍ട്ടിനസ്. മികച്ച ഗോളി എമിലിയാനോ മാര്‍ട്ടിനസ്. ഫൈനലിലെ താരം -എയ്ഞ്ചല് ഡി മരിയ.. എല്ലാവരും അര്‍ജന്റീനക്കാര്. ഒന്നും എവിടെയും പോയിട്ടില്ല.\nകോപ അമേരിക്ക കിരീടം വീണ്ടും അര്‍ജന്റീന നേടണമെന്ന് ഏറ്റവുമധികം ആഗ്രഹിച്ചിരുന്നത് ഒരു പക്ഷേ ഡീഗോ മാറഡോണ ആയിരിക്കും. ആ മോഹം യാഥാര്‍ത്ഥ്യമാവുന്നതു കാണാന് അദ്ദേഹം ഉണ്ടായില്ല എന്നു മാത്രം. എങ്കിലും മെസ്സിയും സംഘവും മാറഡോണയുടെ മോഹം സാക്ഷാത്കരിച്ചിരിക്കുന്നു. മാറഡോണയ്ക്ക് ഇതിലും ഉചിതമായ ആദരാഞ്ജലി മറ്റെന്താണുള്ളത്?\nPrevious articleവീടു വെയ്ക്കാന് ഇനി കുരുക്കില്ല\nNext articleസമരകലുഷിതമായ നിയമസഭ


ഡോ പ്രസാദ് പന്ന്യന് നീതിയുടെ മരം നട്ടിരിക്കുന്നു. – Azad Online\nഡോ പ്രസാദ് പന്ന്യന് നീതിയുടെ മരം നട്ടിരിക്കുന്നു.\nLeaveaComment on ഡോ പ്രസാദ് പന്ന്യന് നീതിയുടെ മരം നട്ടിരിക്കുന്നു.\nകാസര്‍കോട്ടെ കേന്ദ്ര സര്‍വ്വകലാശാലയില് ഇംഗ്ലീഷ് ആന്റ് കമ്പാരറ്റീവ് ലിറ്ററേച്ചര് വിഭാഗം മേധാവി ഡോ പ്രസാദ് പന്ന്യനെ വൈസ്ചാന്‍സലര് ഡിപ്പാര്‍ട്ടുമെന്റ് അദ്ധ്യക്ഷ സ്ഥാനത്തുനിന്നും സസ്പെന്റ് ചെയ്തിരിക്കുന്നു. ഒരു ദലിത് വിദ്യാര്‍ത്ഥിക്കെതിരെയുണ്ടായ പൊലീസ് നടപടിയെ അപലപിച്ചു സാമൂഹിക മാധ്യമത്തില് പ്രതികരിച്ചു എന്നതാണത്രെ പ്രസാദിന്റെ കുറ്റം.\nതെലങ്കാന സ്വദേശിയും ഭാഷാശാസ്ത്ര വിഭാഗത്തിലെ ഗവേഷക വിദ്യാര്‍ത്ഥിയുമായ ഗന്തോട്ടി നാഗരാജുവിനെയാണ് ഫയര് അലാറത്തിന്റെ ചില്ലുപൊട്ടിച്ചു എന്ന പരാതിയില് സര്‍വ്വകലാശാല ബേക്കല് പൊലീസിനു കൈമാറിയത്. സര്‍വ്വകലാശാലയ്ക്കകത്തു പരിഹരിക്കാവുന്ന വിഷയത്തില് ഈ ദളിത് വിദ്യാര്‍ത്ഥി റിമാന്റു ചെയ്യപ്പെട്ടു. ഇക്കാര്യം സൂചിപ്പിച്ചു പ്രശ്നം രമ്യമായി പരിഹരിക്കണമെന്നാവശ്യപ്പെടുന്ന പോസ്റ്റാണ് പ്രസാദിനു വിനയായത്.\nനാഗരാജുവിന്റെ അമ്മ മരിച്ചത് മാസങ്ങള് മുമ്പാണ്. കനത്ത മാനസിക പ്രയാസത്തിലായിരുന്നുവത്രെ അയാള്. ഫെലോഷിപ്പു തുകയും സമയത്തു കിട്ടാതെയായതോടെ പിടിച്ചുനില്‍ക്കാന് ബുദ്ധിമുട്ടായി. ഈ പരിഗണനയൊന്നും പക്ഷെ നാഗരാജുവെന്ന ദളിത് ഗവേഷണ വിദ്യാര്‍ത്ഥിയെ പൊലീസ് കേസില് കുടുക്കുന്നതിന് കേന്ദ്ര സര്‍വ്വകലാശാലാ അധികൃതര്‍ക്ക് തടസ്സമായില്ല. രോഹിത് വെമുലയുടെ സഹപാഠിക്ക് ഇന്നത്തെ ഇന്ത്യന് സാഹചര്യത്തില് ഇത് അപ്രതീക്ഷിതമെന്നു പറയാനാവില്ല. സഹാനുഭാവം പ്രകടിപ്പിക്കുന്ന അദ്ധ്യാപകര്‍ക്കു ‘തക്കശിക്ഷ’ നല്‍കാനും സംഘപരിവാര ബുദ്ധികേന്ദ്രങ്ങള് ഉണര്‍ന്നിരിക്കുന്നുണ്ട്.\nകേന്ദ്ര സര്‍വ്വകലാശാലയില് പ്രത്യേക കേന്ദ്ര നിയമമായിരിക്കാം. പക്ഷെ, ആ സ്ഥാപനം കേരളത്തിലാണ്. വിദ്യാര്‍ത്ഥിയെ അറിയാനും അനുതാപത്തോടെ വിഷയം കൈകാര്യം ചെയ്യാനും ത്രാണിയുള്ള, വിവേകമുള്ള കലാലയാന്തരീക്ഷമാണ് ഇവിടെയുള്ളത്. എന്നാല്, ദളിത് പീഡനത്തിന്റെ മനുവാദ അജണ്ടകള് അന്തരീക്ഷത്തെ കലുഷമാക്കുകയാണ്. അതനുവദിക്കാമോ എന്നതാണ് നമ്മെ പിന്‍തുടരുന്ന ചോദ്യം. അദ്ധ്യാപകനെന്ന നിലയില് വിദ്യാര്‍ത്ഥിയെ അറിയാനും അയാളുടെ പ്രയാസത്തില് പങ്കുചേരാനും ഡോ. പ്രസാദ് പന്ന്യന് കാണിച്ച സന്നദ്ധത അക്കാദമിക ലോകത്തിന് അഭിമാനകരമാണ്. ആവേശകരവുമാണ്.\nഅക്കാദമിക സമൂഹത്തിന്റെ ഈ ഉണര്‍വ്വും ജാഗ്രതയും തകര്‍ക്കാനാണ് രാജ്യത്തെ കേന്ദ്ര സര്‍വ്വകലാശാലകളില് സംഘപരിവാരം ശ്രമിച്ചു വരുന്നത്. കേരളത്തിലും ആ അജണ്ട പരീക്ഷണ ഘട്ടം പിന്നിടുകയാണ്. പ്രസാദ് പന്ന്യനെയും നാഗരാജുവിനെയും അക്കാദമിക സമൂഹത്തിനു വേണം. അവരെ ക്രൂശിക്കാനാവരുത് സര്‍വ്വകലാശാലാ അധികാരികള് നിയമം നടപ്പാക്കുന്നത്. സംസ്ഥാനത്തെ കേന്ദ്ര സര്‍വ്വകലാശാല അക്കാദമിക ഔന്നത്യം നില നിര്‍ത്തണമെന്നാണ് പൊതു സമൂഹം ആഗ്രഹിക്കുന്നത്.\nPrevious Entry ഇന്ധനത്തീവിലയോ മോഡിയുടെ പ്രളയാശ്വാസം?\nNext Entry വീര്യമുണ്ടോ പൊലീസിന്? നാഥനുണ്ടോ ഭരണത്തിന്?


bollywood Actor Nawazuddin Siddiqui open up about his opinion about film industry - Malayalam Filmibeat\n| Published: Sunday, October 17, 2021, 20:56 [IST]\nബോളിവുഡിന് മാത്രമല്ല ഇന്ത്യൻ സിനിമയ്ക്ക് തന്നെ എന്നേക്കും അഭിമാനിക്കാവുന്ന പ്രകടനങ്ങൾ വെള്ളിത്തിരയിൽ അവതരിപ്പിച്ചിട്ടുള്ള നടനാണ് നവാസുദ്ദീൻ സിദ്ദിഖി. ഇന്ത്യൻ സിനിമയിലെ നായക സങ്കൽപ്പങ്ങളെ തിരുത്തികുറിച്ച പ്രകടനമായിരുന്നു ഓരോ സിനിമയിലും നവാസുദ്ദീൻ കാഴ്ചവെച്ചിരുന്നത്. ഇരുപ്പിലും നടപ്പിലുമൊക്കെ കഥാപാത്രത്തിന് നൽകുന്ന സ്വാഭാവികത നവാസുദ്ദീന്റെ സിനിമകൾ കാണുന്നവരെ അദ്ദേഹത്തിന്റെ ആരാധകനാക്കി മാറ്റും. ലോകോത്തര നിലവാരമുള്ള പ്രകടനം വിവിധ സിനിമകളിലൂടെ അദ്ദേഹം കാഴ്ചവെച്ചിട്ടുണ്ട്.\nനെറ്റ്ഫ്ലിക്സ് ചിത്രമായ സീരിയസ് മെന്നിലെ പ്രകടനത്തിലൂടെ എമ്മി അവാർഡിൽ മികച്ച നടൻ വിഭാഗത്തിലേക്ക് നാമനിർദ്ദേശം ചെയ്യപ്പെട്ട നടൻ കൂടിയാണ് നവാസുദ്ദീൻ സിദ്ദിഖി. നല്ല ഉള്ളടക്കമുള്ള സിനിമകൾ ഉണ്ടാക്കാൻ നല്ല ആളുകളും ആവശ്യമാണെന്നാണ് അദ്ദേഹം പറയുന്നത്. സിനിമയുടെ കഥയാണോ അവതരിപ്പിക്കുന്ന അഭിനേതാക്കളാണോ ഏറ്റവും പ്രാധാന്യം അർഹിക്കുന്നത് എന്ന ചോദ്യത്തിന് രണ്ടും ഒരുപോലെ പ്രാധാന്യം അർഹിക്കുന്നതാണ് എന്നാണ് നവാസുദ്ദീൻ മറിച്ചൊന്നും ചിന്തിക്കാതെ പറഞ്ഞത്.\nAlso Read: 'വിവാഹ നിശ്ചയം ഉടൻ', കത്രീനയുമായുള്ള ഗോസിപ്പ് വാർത്തകളോട് പ്രതികരിച്ച് വിക്കി കൗശൽ\nഒരുപാട് നല്ല കഥകളുള്ള സിനിമകൾ ഇവിടെയുണ്ടാകാറുണ്ട്. പക്ഷെ ഒന്നിനും ശോഭിക്കാൻ കഴിയുന്നില്ല എന്നതാണ് യാഥാർഥ്യം അതിന് കാരണം സംവിധായകരുടേയും അഭിനേതാക്കളുടെയും തെരഞ്ഞെടുപ്പിലെ പാളിച്ചകളാണ് അദ്ദേഹം കൂട്ടിച്ചേർത്തു. അഭിനേതാക്കളോ സംവിധായകരോ നന്നല്ലെങ്കിൽ ഉള്ളടക്കത്തിന് അർഥമില്ലാതാകും. 'ഉള്ളടക്കം എത്ര മികച്ചതാണെങ്കിലും... അഭിനേതാവോ സംവിധായകനോ നന്നല്ലെങ്കിൽ ഉള്ളടക്കത്തിന് അർഥമില്ലാതാകും. 'ഒരു നല്ല ഉൽപന്നം ഉണ്ടാക്കാൻ അതിന് ചേരുന്ന നല്ല ആളുകൾ ആവശ്യമാണ്' അദ്ദേഹം പറഞ്ഞു.\nAlso Read: 'പേടിച്ചിട്ടാണ് നിർത്താതെ പോയത്, അവരോട് കെഞ്ചി മാപ്പ് പറഞ്ഞിരുന്നു'; വിശദീകരണവുമായി ഗായത്രി സുരേഷ്\nമനു ജോസഫ് എഴുതിയ സീരിയസ് മെൻ എന്ന പുസ്തകത്തെ അടിസ്ഥാനമാക്കിയാണ് സീരിയസ് മെൻ ഒരുക്കിയത്. സുധീർ മിശ്രയായിരുന്നു സിനിമ സംവിധാനം ചെയ്തത്. അയ്യൻ മണി എന്ന ഇന്ത്യയിലെ ഒരു മധ്യവർഗ കുടുംബത്തിന്‍റെ പ്രതിനിധിയായാണ് നവാസുദ്ദീൻ ചിത്രത്തിൽ. പത്തു വയസുള്ള തന്‍റെ മകനെ പ്രശസ്തനാക്കാൻ ഒരു അച്ഛൻ ചെയ്യുന്ന അസാധാരണ കാര്യങ്ങളിലൂടെ നീങ്ങുന്ന ചിത്രമാണ് സീരിയസ് മെൻ. ഭാവേഷ് മണ്ഡലി ആണ് തിരക്കഥ ഒരുക്കിയിരിക്കുന്നത്. നവാസൂദ്ദീൻ സിദ്ധിഖിക്ക് പുറമെ ഇന്ദിര തിവാരി, നാസര്, അക്ഷത് ദാസ്, സഞ്ജയ് നർവേക്കര്, ശ്വേത ബസു പ്രസാദ് തുടങ്ങി നിരവധി താരങ്ങളാണ് സിനിമയിൽ അഭിനയിച്ചിരിക്കുന്നത്.\nAlso Read: കാമുകന് പിറന്നാൾ ആശംസകളുമായി രഞ്ജിനി, പൂളിൽ നിന്നുള്ള ഫോട്ടോ വൈറൽ\nഎല്ലാ കാര്യങ്ങളിലും മുഖം നോക്കാതെ തന്റേതായ അഭിപ്രായങ്ങൾ തുറന്നുപറയുന്ന നടൻ കൂടിയാണ് നവാസുദ്ദീൻ സിദ്ദിഖി. കൊവിഡ് കാലത്ത് രാജ്യം പ്രതിസന്ധിയിൽ വലയുമ്പോൾ മാലിയിൽ അവധി ആഘോഷിക്കാൻ പോയ ബോളിവുഡ് താരങ്ങൾക്കെതിരെ അദ്ദേഹം രംഗത്തെത്തിയിരുന്നു. രാജ്യത്തിന്റെ അവസ്ഥ മാനിക്കാതെ ഉല്ലാസയാത്ര പോകാൻ നാണമില്ലേയെന്നാണ് അന്ന് അദ്ദേഹം ചോദിച്ചത്. ബോളിവുഡിൽ സ്വജനപക്ഷപാതത്തേക്കാളേറെ വംശീയ വിവേചനമാണുള്ളതെന്നും നവാസുദ്ദീൻ സിദ്ദിഖി അടുത്തിടെ തുറന്നുപറഞ്ഞിരുന്നു. സീരിയസ് മെൻ ചിത്രത്തിലെ സഹനടി ഇന്ദിര തിവാരിയെക്കുറിച്ച് സംസാരിക്കുകയായിരുന്നു അദ്ദേഹം. 'വംശീയതക്കെതിരെ നിരവധി വർഷങ്ങളോളം പോരാടിയിരുന്നു. ഇരുണ്ട തൊലിനിറമുള്ളവരെ നായികയാക്കുമെന്ന് ഇനിയെങ്കിലും താൻ പ്രതീക്ഷിക്കുന്നുവെന്നും. അത് വളരെ പ്രധാനമാണെന്നും' നടൻ പറഞ്ഞു. 'ഞാൻ ഒരിക്കലും തൊലിനിറത്തെക്കുറിച്ചല്ല സംസാരിക്കുന്നത്. എന്നാൽ അവിടെ ഒരു വിവേചനം നിലനിൽക്കുന്നു. നല്ല സിനിമകളിലൂടെ അവ അവസാനിക്കുമെന്ന് ഞാൻ പ്രതീക്ഷിക്കുന്നു. നിരവധി വർഷം എന്നെയും തഴഞ്ഞിരുന്നു. എന്നാൽ ഇപ്പോൾ എന്‍റെ വഴി കണ്ടെത്തി. ഇപ്പോൾ എനിക്ക് പരാതി പറയാൻ കഴിയില്ല. പക്ഷേ നിരവധി മികച്ച അഭിനേതാക്കാൾ ഇത്തരം വിവേചനങ്ങൾ ഇപ്പോൾ അനുഭവിക്കുന്നു' സിദ്ദിഖി പറഞ്ഞു.\nAlso Read: 'ആ സൗഹൃദം നശിച്ചുപോയിട്ടില്ല', ഭാവനയ്ക്കൊപ്പം റിമി ടോമി, താരസുന്ദരിമാരെ സ്നേഹം കൊണ്ടുമൂടി ആരാധകർ\nbollywood Actor Nawazuddin Siddiqui open up about his opinion about film industry\nStory first published: Sunday, October 17, 2021, 20:56 [IST]


മോനിഷയും മോഹൻലാലും ആനന്ദനടനം ആടിയ ഇടം; കലാമണ്ഡലത്തിലെ ഒരു ദിവസം എങ്ങനെ| Kerala Kalamandalam Cheruthuruthy\nമോനിഷയും മോഹൻലാലും ആനന്ദനടനം ആടിയ ഇടം; കലാമണ്ഡലത്തിലെ ഒരു ദിവസം എങ്ങനെ, വിഡിയോ\nആശ തോമസ് March 06, 2020 04:39 PM IST\nകലാമണ്ഡലമെന്നു കേൾക്കുമ്പോഴേ മനസ്സിൽ തെളിയുന്നത് നൃത്തമെന്നാണ്. തൂണിലും തുരുമ്പിലും കാറ്റിലും വരെ നൃത്തം നിറയുന്ന ഇടം. മണ്ഡപങ്ങളും കൂത്തമ്പലവും തണൽമരങ്ങളും കടന്നെത്തുന്ന ചിലങ്കകളുടെ കിലുക്കം.\nസമുദ്രം പോലെയുള്ള വലിയ കണ്ണുകളിൽ പ്രണയം നിറച്ച, അടിമുടി നൃത്തമായിരുന്ന സുമ എന്ന പാർവതിയും അവളോടുള്ള സ്നേഹത്തിന്റെ തടവറയിൽ ജീവിതം ഹോമിച്ച നന്ദഗോപനെന്ന മോഹൻലാലും ആനന്ദനടനം ആടിയത് ഇവിടെയാണ്. പ്രേമോദാരനായ് അണയൂ നാഥാ... എന്ന് മോനിഷ പ്രണയാർദ്രയായത് ഇവിടുത്തെ മണ്ഡപത്തിൽ നൃത്തം ചവിട്ടുമ്പോഴാണ്. കമലദളം എന്ന സിനിമയുടെ ഫ്രെയിമുകളിലൂടെ മലയാളിക്ക് ഏറെ പരിചിതമാണ് ചെറുതുരുത്തിയിൽ നിളയുടെ തീരത്തുള്ള കലാമണ്ഡലം.\nഗുരുകുല സമ്പ്രദായത്തിലാണ് കലാണ്ഡലത്തിലെ നൃത്തപഠനം. കലാകാരികളുടെ ദിവസം തുടങ്ങുന്നത് വെളുപ്പിനെ നാലു മണിക്കാണ്. കലയുടെ ദൈവസാന്നിധ്യത്തെ വണങ്ങി, കണ്ണു നീട്ടിയെഴുതി മുടി നീട്ടി പിന്നിയിട്ട് നൃത്തവേഷമണിഞ്ഞ് അഞ്ചു മണിക്ക് നൃത്ത കളരിയിലെത്തുന്നവർ... അഞ്ചു മുതൽ ആറു മണി വരെ സംഗീതസാധകമാണ്. നർത്തകിക്ക് സംഗീതജ്ഞാനം അത്യാവശ്യമാണല്ലോ. കർണാടക സംഗീത പാഠങ്ങളിലൂടെ ഒരു മണിക്കൂർ.\nഏഴു മുതൽ എട്ടു മണി വരെ മെയ്യ്സാധകം. താളത്തിനനുസരിച്ച് വിവിധ ശരീരചലനങ്ങളിലൂടെ, ചുവടുകളിലൂടെ ശരീരത്തെ നൃത്തത്തിനായി പാകപ്പെടുത്തുന്നു. പേശികളെ പരമാവധി വലിച്ചുമുറുക്കി അയച്ചുവിടുന്ന സ്ട്രെച്ചിങ്ങുകൾ ധാരാളമുണ്ട്. കണ്ണിനും കഴുത്തിനും പ്രത്യേക സാധകമുണ്ട്. സാവധാനത്തിലും ചടുലമായും വശങ്ങളിലേക്കും മുകളിലേക്കും കണ്ണുകൾ ഇളക്കുന്നു. കഴുത്ത് വശങ്ങളിലേക്കും മുൻപിലേക്കും വെട്ടിച്ചാണ് കഴുത്ത് സാധകം. ചുവടുവയ്പുകളും സ്ട്രെച്ചിങ്ങുകളും ചാടിമറിഞ്ഞുള്ള ചലനങ്ങളും കഴിയുമ്പോഴേക്കും വിയർത്തുകുളിക്കും. കാലറി ഒരുപാട് എരിഞ്ഞുതീരും.\nതുടർന്ന് ഭേദാസ് പരിശീലിക്കുന്നു.\nകണ്ണിന് സമം (നേരേ നോക്കുന്നത്), സാജി ( മുന്നിലുള്ള വസ്തുക്കളെ നോക്കി സാവധാനം വശത്തേക്ക് കണ്ണ് ചലിപ്പിക്കുന്നു), നിമീലിതം ( കണ്ണ് പാതി അടയ്ക്കുക). ശിരസ്സിനാണെങ്കിൽ സമം, ഉദ്വാഹിതം ...\nഎട്ടു മണിക്ക് പ്രാതൽ കഴിഞ്ഞാണ് നൃത്ത കളരി തുടങ്ങുന്നത്. മോഹിനിയാട്ടമാണ് പ്രധാനമായും പഠിപ്പിക്കുന്നത്. ഭരതനാട്യവും കുച്ചിപ്പുടിയും ഉപവിഷയങ്ങളാണ്. മോഹിനിയാട്ടം ലാസ്യപ്രധാനമാണ്. സാവധാനത്തിലുള്ള ചലനങ്ങളാണ് ഉള്ളത്. കുച്ചിപ്പുടിയിൽ ബാലൻസിങ്ങിന് പ്രാധാന്യമുണ്ട്. പെട്ടെന്നുള്ള ചുവടുവയ്പുകളും വട്ടത്തിലുള്ള ചലനങ്ങളുമൊക്കെ ധാരാളം. ഭരതനാട്യത്തിൽ മുദ്രകൾക്കും അഭിനയത്തിനും കൂടുതൽ പ്രാധാന്യമുണ്ട്. പന്ത്രണ്ടര വരെ നൃത്തക്ലാസ്സ് ഉണ്ടാകും. ഉച്ചകഴിഞ്ഞ് ഭാഷയും സാഹിതൃവും നൃത്തവിഷയങ്ങളും അടങ്ങുന്ന തിയറി ക്ലാസ്സുകൾ.\nനൃത്ത പഠനത്തിനായി വിദേശികളും കലാമണ്ഡലത്തിൽ എത്താറുണ്ട്. ഇവർക്ക് കലാമണ്ഡലത്തിന് പുറത്തു താമസിച്ച് ദിവസം രണ്ടു–മൂന്നു മണിക്കൂർ നൃത്തം പരിശീലിക്കാം. 3–6 മാസം കോഴ്സുകളാണ് ഇവർക്കുള്ളത്. മെയ്യ‌്സാധകം പോലുള്ള കാര്യങ്ങളും ഇല്ല.\nകുട്ടികൾക്ക് ഏഴ് വയസ്സൊക്കെ ആവുമ്പോഴേ നൃത്തം പരിശീലിപ്പിച്ചു തുടങ്ങാം. കുട്ടികളെ നിർബന്ധിച്ച് മൂന്നു നാലു വയസ്സിൽ നൃത്തം പഠിപ്പിക്കേണ്ട കാര്യമില്ല. ഏഴ് വയസ്സാകണം, കയ്യും കാലും ഉറയ്ക്കാൻ.\nEnglish Summary: Kerala Kalamandalam, Cheruthuruthy


Emalayalee.com - മുതിര്‍ന്ന കോണ്‍ഗസ് നേതാവ് അഹമ്മദ് പട്ടേല് അന്തരിച്ചു\nഗുരുഗ്രാം: മുതിര്‍ന്ന കോണ്‍ഗസ് നേതാവും എഐസിസി ട്രഷററുമായ അഹമ്മദ് പട്ടേല് (71)അന്തരിച്ചു. മൂന്നു തവണ ലോക്‌സഭയിലും നാല് തവണ രാജ്യസഭയിലും അംഗമായി.നിലവില് ഗുജറാത്തില് നിന്നുള്ള രാജ്യസഭാംഗമാണ്.\n2004, 2009 വര്‍ഷങ്ങളില് യുപിഎ കേന്ദ്രത്തില് അധികാരത്തില് വരുന്നതില് മുഖ്യപങ്ക് വഹിച്ചു.ട്വിറ്ററിലൂടെ മകന് ഫൈസല് പട്ടേലാണ് മരണ വിവരം അറിയിച്ചത്. പുലര്‍ച്ച 3.30 ഓടെയായിരുന്നു അന്ത്യം. ഒരു മാസം മുമ്പ് കോവിഡ് ബാധിച്ചതിന് ശേഷം ആരോഗ്യ നില വഷളായതായി മകന് അറിയിച്ചു.\nഒക്ടോബര് ഒന്നിനാണ് അഹമ്മദ് പട്ടേലിന് കോവിഡ് ബാധിച്ചതായി സ്ഥിരീകരിച്ചത്. വീട്ടില് ചികിത്സയിലായിരുന്ന അദ്ദേഹത്തെ നവംബര് 15 ഓടെയാണ് ഗുരുഗ്രാമിലെ മേദാന്ത ആശുപത്രിയില് പ്രവേശിപ്പിച്ചത്. ഐസിയുവിലായിരുന്നു.


Police registered case against PS Sreedharan Pillai for making controversial statement against muslims | മുസ്ലീംമാണോയെന്നറിയാൻ വസ്ത്രം മാറ്റി നോക്കൽ, ശ്രീധരൻ പിളളയ്ക്ക് കുരുക്ക്, ജാമ്യമില്ലാ വകുപ്പിൽ കേസ്! - Malayalam Oneindia\nPublished: April 18 2019, 19:00 [IST]\nതിരുവനന്തപുരം: ബിജെപി സംസ്ഥാന അധ്യക്ഷന് പിഎസ് ശ്രീധരന് പിളള കുരുക്കില്. മുസ്ലീം വിരുദ്ധ പരാമര്‍ശം നടത്തിയതിന് ശ്രീധരന് പിളളയ്‌ക്കെതിരെ പോലീസ് കേസെടുത്തു. സിപിഎം നേതാവ് വി ശിവന് കുട്ടി നല്‍കിയ പരാതിയുടെ അടിസ്ഥാനത്തിലാണ് കേസ്. തിരഞ്ഞടുപ്പ് കമ്മീഷനും പോലീസിനും ശ്രീധരന് പിളളയ്ക്ക് എതിരെ പരാതി നല്‍കിയിരുന്നു.\n153, 153 എ എന്നീ വകുപ്പുകള് പ്രകാരം ജാമ്യമില്ലാക്കുറ്റം ചുമത്തിയാണ് കേസെടുത്തിരിക്കുന്നത്. വര്‍ഗീയ ചേരിതിരിവിന് ഇടയാക്കിയെന്നും മതസ്പര്‍ധ വളര്‍ത്തി എന്നുമാണ് ശ്രീധരന് പിളളയ്ക്ക് എതിരായ കുറ്റങ്ങള്.\nശ്രീധരന് പിളള നടത്തിയ മുസ്ലീം വിരുദ്ധ പരാമര്‍ശത്തിന് എതിരെ വലിയ പ്രതിഷേധം ഉയര്‍ന്ന് വന്നിരുന്നു. പ്രതിപക്ഷ നേതാവ് രമേശ് ചെന്നിത്തല പ്രസ്താവന പിന്‍വലിച്ച് മാപ്പ് പറയാന് ശ്രീധരന് പിളളയോട് ആവശ്യപ്പെട്ടിരുന്നു. മുസ്ലീംകളെ അധിക്ഷേപിച്ചിട്ടില്ലെന്നും കൊല്ലപ്പെട്ട ഭീകരരെ കുറിച്ചാണ് പറഞ്ഞത് എന്നുമാണ് ശ്രീധരന് പിളള വാദിക്കുന്നത്.\nആറ്റിങ്ങലില് എന്‍ഡിഎ സ്ഥാനാര്‍ത്ഥിയായ ശോഭാ സുരേന്ദ്രന്റെ പ്രചാരണ വേദിയിലാണ് ശ്രീധരന് പിളള പച്ചയ്ക്ക് വര്‍ഗീയത വിളമ്പിയത്. ബാലാക്കോട്ട് ആക്രമണവുമായി ബന്ധപ്പെട്ട് സംസാരിക്കവേയാണ് ശ്രീധരന് പിളള മുസ്ലീംകള്‍ക്കെതിരെ തിരിഞ്ഞത്. ബാലാക്കോട്ട് ആക്രമണത്തില് കൊല്ലപ്പെട്ടവരുടെ ജാതിയും മതവും അന്വേഷിക്കുന്ന ചിലരുണ്ട്. രാഹുല് ഗാന്ധിയും യെച്ചൂരിയും പിണറായി വിജയനുമൊക്കെ ചോദിക്കുന്നത് മരിച്ച് കിടക്കുന്നത് ഏത് ജാതിക്കാരാ മതക്കാരാ എന്നൊക്കെയാണ്. ഇസ്ലാമാണ് എങ്കില് ചില അടയാളങ്ങളുണ്ടല്ലോ.. ഡ്രസ്സൊക്കെ മാറ്റി നോക്കിയാല് അല്ലേ അറിയാന് പറ്റൂ. അങ്ങനെയൊക്കെ ചെയ്തിട്ട് വരണം എന്നാണ് അവര് പറയുന്നത് എന്നാണ് ശ്രീധരന് പിളള പ്രസംഗിച്ചത്.\nlok sabha elections 2019 election delhi bjp ലോക്സഭ തിരഞ്ഞെടുപ്പ് 2019 ദില്ലി ബിജെപി ps sreedharan pillai muslim പിഎസ് ശ്രീധരൻ പിള്ള മുസ്ലീം\nPolice registered case against PS Sreedharan Pillai for making controversial statement against muslims\nStory first published: Thursday, April 18, 2019, 19:00 [IST]


ഒരേ പോലെ ഇരിക്കുന്നത് എനിക്കും പ്രേക്ഷകർക്കും ബോറടിച്ചു തുടങ്ങി: പ്രയാഗ അഭിമുഖം | Prayaga Martin Video\nഒരേ പോലെ ഇരിക്കുന്നത് എനിക്കും പ്രേക്ഷകർക്കും ബോറടിച്ചു തുടങ്ങി: പ്രയാഗ അഭിമുഖം\nനിഖിൽ സ്കറിയ കോര August 05, 2021 11:20 AM IST\nചുരുങ്ങിയ കാലം കൊണ്ട് നിരവധി ഹിറ്റ് സിനിമകളിൽ നായികയായെങ്കിലും പ്രയാഗ മാർട്ടിനെന്ന യുവനടിയെ മനസ്സറിഞ്ഞ് അഭിനന്ദിക്കുന്നതിനു പകരം ട്രോളാനും കളിയാക്കാനുമാണ് ചില പ്രേക്ഷകരെങ്കിലും ശ്രമിച്ചിട്ടുള്ളത്. പക്ഷേ ആ ട്രോളുകളെ ചിരിച്ചു കൊണ്ട് സ്വീകരിച്ച പ്രയാഗ തന്നെ കളിയാക്കിവരെ അസൂയാലുക്കളാക്കി മാറ്റിയ അടുത്തിടെ സുവർണാവസരം കൈക്കലാക്കി. മണിരത്നം നിർമിക്കുന്ന ആന്തോളജി വെബ് സീരിസിൽ ഗൗതം മേനോൻ സംവിധാനം ചെയ്യുന്ന ചിത്രത്തിലെ സൂര്യയുടെ നായികാപദവി. ഏതൊരു നടിയും കൊതിച്ചു പോകുന്ന റോൾ. കോവിഡ് കാലത്ത് തന്നെ തേടിയെത്തിയ ഭാഗ്യത്തെക്കുറിച്ച് പ്രയാഗ സംസാരിക്കുന്നു.\nകുറച്ചു നാൾ മുമ്പു വരെ കണ്ടിരുന്നു ആളേയല്ല പ്രയാഗ ഇപ്പോൾ, ലുക്ക് ഒക്കെ മാറിയല്ലോ ?\nആറു വർഷമായി സിനിമയിൽ വന്നിട്ട്. ഒരു മാറ്റം അനിവാര്യമാണെന്ന് എനിക്കു തോന്നി. ഒരേ പോലെ ഇരിക്കുന്നത് എനിക്കും പ്രേക്ഷകർക്കും ബോറടിച്ചു തുടങ്ങിയതു കൊണ്ടാണ് ഇൗ മാറ്റം.\nമാറ്റം ലുക്കിൽ മാത്രമാണോ അതോ സിനിമകളിലുമുണ്ടോ ?\nഅത്തരത്തിൽ മാറ്റം ഉണ്ടോ ഇല്ലയോ എന്നു പറയേണ്ടത് പ്രേക്ഷകരാണ്. ലുക്കിലെ മാറ്റം തിരിച്ചറിയാൻ ഒരു ഫോട്ടോഷൂട്ട് മതി. മറ്റുള്ള മാറ്റങ്ങൾ സിനിമയിലൂടെയും പെരുമാറ്റത്തിലൂടെയും വേണം പ്രേക്ഷകരിലേക്കെത്താൻ. അത് വരും കാലങ്ങളിൽ കണ്ടറിയേണ്ടതാണ്.\nമണിരത്നം നിർമിക്കുന്ന ആന്തോളജി വെബ് സീരിസിൽ ഗൗതം മേനോൻ സംവിധാനം ചെയ്യുന്ന ചിത്രത്തിലെ സൂര്യയുടെ നായികയാകുന്നുവെന്ന് കേട്ടപ്പോൾ അസൂയപ്പെട്ടവരുണ്ട്. ആ സ്വപ്ന റോളിനെക്കുറിച്ച് ?\nലളിതമായി പറഞ്ഞാൽ ആദ്യ സിനിമയിൽ അഭിനയിക്കുന്നതു പോലെയാണ് എനിക്കു തോന്നിയത്. കരിയറിൽ മികച്ച പ്രകടനം കാഴ്ച വയ്ക്കാൻ സാധിക്കുന്ന കഥാപാത്രങ്ങൾ ലഭിക്കുകയെന്നത് ഏതൊരു താരത്തിന്റെയും സ്വപ്നമാണ്. അത്തരത്തിലൊരു ആഗ്രഹം എനിക്കുമുണ്ടായിരുന്നു. അതിനായി ഒരുപാട് പരിശ്രമിച്ചു. അതിന്റെയൊക്കെ സഫലീകരണമെന്നോണമാണ് ഒരുപാട് ആളുകൾ സ്വപ്നം കാണുന്ന ഇൗ അവസരം തേടിയെത്തിയത്.\nഇത്രയും വലിയ പ്രതിഭാധനർക്കൊപ്പം അഭിനയിക്കുമ്പോൾ പേടി തോന്നിയിരുന്നോ ?\nനമ്മളെ ആരെയും ഒരു തരത്തിലും പേടിപ്പിക്കുന്ന ആളുകളല്ല ഇവരാരും. എന്നെ കംഫർട്ടബിൾ ആക്കിയതിനു ശേഷം മാത്രമാണ് അവർ മുന്നോട്ടു പോയത്. മറ്റെന്തിങ്കെലും കാരണം കൊണ്ടാണെങ്കിലും ഞാൻ ഒക്കെ അല്ലെങ്കിൽ, എന്നെ ഒക്കെ ആക്കി എന്നുറപ്പു വരുത്തിയതിനു ശേഷം മാത്രമേ അവർ ചിത്രീകരണവുമായി മുന്നോട്ടു പോയിരുന്നുള്ളൂ. അതു കൊണ്ട് തന്നെ പേടിയെക്കാൾ കൂടുതൽ ഉത്തരവാദിത്തമായിരുന്നു എനിക്കുണ്ടായിരുന്നത്. ഇന്നേ വരെ ഞാൻ ചെയ്ത സിനിമകളിൽ വച്ച് എനിക്ക് ഏറ്റവുമധികം അങ്ങനെ ഒരു തോന്നലുണ്ടായതും ഇൗ സിനിമ കമ്മിറ്റ് ചെയ്തപ്പോഴാണ്. അഞ്ചോ ആറോ വർഷത്തെ അഭിനയപരിചയം മാത്രമുള്ള എനിക്ക് ഇത്രയും വലിയ ആളുകൾക്കൊപ്പം ജോലി ചെയ്യാൻ സാധിച്ചതു തന്നെ അപൂർവമായി ലഭിക്കുന്ന ഭാഗ്യമാണ്. അതുൾക്കൊണ്ട് നാളെ എന്നെ ഇൗ റോളിലേക്ക് തിരഞ്ഞെടുത്തതിന്റെ പേരിൽ ആരും ദുഖിക്കേണ്ടി വരരുതെന്ന ഉറച്ച ബോധ്യത്തോടെ എന്റെ നൂറു ശതമാനം കഴിവും പുറത്തെടുത്താണ് അഭിനയിച്ചത്.\nസൂര്യ എന്ന നായകനെക്കുറിച്ച് ?\nകരിയറിൽ വളരെ നല്ല കോസ്റ്റാർസിനെ കിട്ടിയിട്ടുള്ളയാളാണ് ഞാൻ. അത്തരത്തിൽ ഒരു ഭാഗ്യം ഒരുപാട് എനിക്കുണ്ടെന്ന് ഏറ്റവുമധികം മനസ്സിലായത് ഇൗ സിനിമയിൽ സൂര്യ സാറിനൊപ്പം അഭിനയിച്ചപ്പോഴാണ്. ഇത്രയും വലിയ താരമായിട്ടും വിനയത്തോടെയും സമാധാനത്തോടെയും സോഫ്റ്റ് ആയിട്ടാണ് അദ്ദേഹം ഇടപെട്ടിരുന്നത്. എല്ലാവരോടും അദ്ദേഹം അങ്ങനെയാണ് പെരുമാറിയത്. അദ്ദേഹത്തിന്റെ കഥാപാത്രത്തിന്റെ പേര് കമൽ എന്നാണ്. എന്റെ കഥാപാത്രം നേത്ര. സൂര്യ സാറിന്റെ വ്യക്തിത്വവുമായി ഏറെ ബന്ധപ്പെട്ടു കിടക്കുന്ന കഥാപാത്രമാണ് കമൽ. അതു കൊണ്ട് അദ്ദേഹം സാധാരണ പെരുമാറുന്നതു പോലെ അഭിനയിച്ചു. അതിനൊത്ത റിയാക്‌ഷൻ കൊടുക്കുക മാത്രമായിരുന്നു എന്റെ ജോലി.\nമറ്റുള്ള ഗൗതം മേനോൻ സിനിമകളിലെ പോലെ നവരസയിലെ പാട്ടും ശ്രദ്ധിക്കപ്പെട്ടല്ലോ ?\nകാർത്തിക് എന്ന മാന്ത്രികന്റെ സൃഷ്ടിയാണ് ആ ഗാനം. ഇതിലെ പാട്ടുകളും സിനിമയുമായി ഇഴുകിച്ചേർന്നാണ് കിടക്കുന്നത്. ഗൗതം സാറും കാർത്തിക്കും തമ്മിൽ എപ്പോഴും ചർച്ചയായിരുന്നു. ഷൂട്ടിങ് സമയത്തൊക്കെ ഒന്നുകിൽ ഫോണിലൂടെ അല്ലെങ്കിൽ നേരിട്ടെത്തി ഇരുവരും തമ്മിൽ ചർച്ച നടത്തും. ഇവരുടെ കെമിസ്ട്രിയാണ് ആ പാട്ട്. \nട്രോളന്മാരുടെ ഇഷ്ടതാരമാണ് പ്രയാഗ. നവരസയിലെ ചില രംഗങ്ങൾ വച്ചും പ്രയാഗയെ ആളുകൾ കളിയാക്കുന്നുണ്ട്. ?\nഇത്തവണ ട്രോളുകൾ കുറവാണെന്നാണ് എനിക്കു തോന്നുന്നത്. ട്രോളുന്നവരോട് എനിക്ക് സത്യം പറഞ്ഞാൽ ഒന്നും പറയാനില്ല. ചില ട്രോളുകളൊക്കെ കാണുമ്പോൾ ചിരിക്കാറുണ്ട്. പൊതുജനത്തിനു വേണ്ടിയാണ് സിനിമ ഉണ്ടാക്കുന്നത്. അവർക്ക് എന്തും പറയാം. അവർക്ക് വിമർശിക്കാനുള്ള അവകാശമുണ്ടെന്ന് ഞാൻ വിശ്വസിക്കുന്നു.\nപ്രയാഗയുടെ ലുക്ക് മാത്രമല്ല സംസാരവും മാറിയിരിക്കുന്നു. കൂടുതൽ പക്വത കൈവന്നോ ?\nഎന്നെ അധികം സംസാരിക്കാൻ ഇതു വരെ ആരും അനുവദിച്ചിട്ടില്ലെന്നാണ് തോന്നുന്നത്. സംസാരിച്ചപ്പോഴൊക്കെ നേരത്തെ പറഞ്ഞ ട്രോളന്മാരുടെയൊക്കെ പ്രതികരണം അത്ര നല്ലതായിരുന്നുമില്ല. പിന്നെ ആറു വർഷത്തെ ഒരു അനുഭവപരിചയമെന്നത് ചെറുതല്ലല്ലോ. ഇക്കാലയളവിൽ ഒരുപാട് വലിയ ആളുകളെ കണ്ടു, പരിചയപ്പെട്ടു, ഒപ്പം ജോലി ചെയ്തു. ഞാനെന്നല്ല ആരായാലും കുറച്ചു പക്വത കൈവരിക്കും. അത് അറിയാതെ സംഭവിച്ചു പോകുന്നതാണ്. ഒരു വ്യക്തിയെന്ന നിലയിലും അഭിനേതാവെന്ന നിലയിലും ഇനിയും ഒരുപാട് മാറാനുണ്ട്, മുന്നോട്ടു പോകാനുമുണ്ട്.


Kerala assembly election 2021: rahul gandhi will campaign for k muraleedharan, congress hoping win | നേമത്ത് രാഹുലിനെ ഇറക്കാന് മുരളീധരന്, തിരുവനന്തപുരത്ത് കോണ്‍ഗ്രസിന്2പ്ലാന്, നടന്നാല് ഞെട്ടും - Malayalam Oneindia\n7 min ago സിപിഎം കൈവിട്ടു, പിണറായിയും, കോടതി വിധിക്ക് കാക്കാതെ കെടി ജലീലിന്റെ പടിയിറക്കം\n14 min ago സംസ്ഥാനത്ത് കൊവിഡ് അതിരൂക്ഷം; ഇന്ന് 7515 പേർക്ക് രോഗം..ടെസ്റ്റ് പോസിറ്റിവിറ്റി നിരക്ക് 10.23\n28 min ago മന്ത്രി പദവിയില് തുടരുന്നുണ്ടോ എന്ന് ഹൈക്കോടതി; കെടി ജലീലിന്റെ ഹര്‍ജി വിധി പറയാന് മാറ്റി\nPublished: April22021, 17:03 [IST]\nതിരുവനന്തപുരം: കോണ്‍ഗ്രസ് തിരുവനന്തപുരം പിടിക്കാന് സര്‍വ സന്നാഹങ്ങളുമായി ഇറങ്ങും. നേമത്ത് അടക്കം രാഹുല് ഗാന്ധിക്കാണ് പ്രചാരണ ചുമതല. വയനാട്ടില് നിന്ന് അദ്ദേഹം നേരെ എത്തുന്നത് തിരുവനന്തപുരത്തേക്കാണ്. പ്രിയങ്ക ഗാന്ധി പ്രചാരണത്തിനുണ്ടാവില്ലെന്ന് ഉറപ്പായ സാഹചര്യത്തില് പ്ലാന് മാറ്റിയിരിക്കുകയാണ് കെ മുരളീധരന്. രാഹുലിനെ ഇറക്കി നേമം പിടിച്ചാല് അതിന് മറ്റൊരു ക്രെഡിറ്റ് കൂടി കോണ്‍ഗ്രസിനെ തേടിയെത്തും.\nപ്രിയങ്കയ്ക്ക് പകരം രാഹുല്\nപ്രിയങ്ക ഗാന്ധിക്ക് പകരം രാഹുലിനെ എത്തിച്ച് ക്ഷീണം തീര്‍ക്കാനുള്ള പ്ലാനാണ് കോണ്‍ഗ്രസിനുള്ളത്. രാഹുല് ഇറങ്ങുകയും നേമത്ത് കോണ്‍ഗ്രസ് ജയിക്കുകയും ചെയ്താല്, അത് ദേശീയ തലത്തില് വലിയ ചര്‍ച്ചയാവും. കെ മുരളീധരനെ ഇറക്കാന് നിര്‍ദേശിച്ചത് രാഹുലാണ്. ബിജെപിയുടെ ഏക സീറ്റ് പിടിച്ചെടുക്കുക കൂടി ചെയ്താല് രാഹുലിന് സൂപ്പര്‍മാന് പരിവേഷം ദേശീയ തലത്തില് ലഭിക്കും. അത് പ്രതിപക്ഷ ഐക്യത്തിനായി ശ്രമിക്കുന്ന കോണ്‍ഗ്രസിന് വലിയ നേട്ടമാകും. രാഹുലിന് അതില് വലിയ റോളുമുണ്ടാവും.\nബിജെപി വോട്ട് പിടിക്കണം\nകോണ്‍ഗ്രസിന് സ്വന്തം വോട്ടുകള് കൊണ്ട് മാത്രം നേമത്ത് വിജയിക്കാനാവില്ല. രാഹുല് വരുന്നതോടെ കോണ്‍ഗ്രസ് വിരുദ്ധ വോട്ടുകള് കൂടി സമാഹരിക്കാന് സാധിക്കും. അതിലുപരി മുരളീധരന് ജാതി-മത-പാര്‍ട്ടി വ്യത്യാസങ്ങള്‍ക്കപ്പുറത്തുള്ള നേതാവാണ്. ബിജെപി വോട്ടുകള് പിടിക്കാനും അദ്ദേഹത്തിന് ശേഷിയുണ്ട്. കുമ്മനം രാജശേഖരന് ജയിക്കുന്നതിനേക്കാള് നേട്ടം മുരളിയാണെന്ന് അവര്‍ക്കറിയാം. ഇതില് ശരിക്കും കുടുങ്ങിയത് ശിവന്‍കുട്ടിയാണ്. മണ്ഡലത്തില് നേരത്തെ പ്രചാരണത്തിനിറങ്ങി നേടിയ മുന്‍തൂക്കം മുരളീധരന് വന്നതോടെ എല്‍ഡിഎഫിന് നഷ്ടമായി. ശിവന്‍കുട്ടി മൂന്നാമതേ എത്തൂ എന്ന പ്രതീതി ഇപ്പോഴുണ്ട്.\nകേരളത്തില് പതിയെ രാഹുലിന് അനുകൂലമായ ഒരു അടിയൊഴുക്ക് നടന്നുകൊണ്ടിരിക്കുന്നുണ്ട്. സിപിഎം അതീവ ജാഗ്രതയിലാണ്. നേതാക്കളോടും ഇന്റലിജന്‍സ് ടീമിനോടും ഇത് എത്രത്തോളമുണ്ടെന്ന് വിലയിരുത്താന് നിര്‍ദേശിച്ചിരിക്കുകയാണ്. എന്നാല് ഉമ്മന് ചാണ്ടിയും രമേശ് ചെന്നിത്തലയുമൊന്നും പ്രചാരണത്തിലില്ല. രാഹുല് നിറഞ്ഞ് നില്‍ക്കുകയാണ് എല്ലാ ജില്ലകളിലും. നേമത്ത് മുരളീധരന് ഒരല്‍പ്പം മുന്‍തൂക്കം നേടിയിട്ടുണ്ട്. രാഹുല് വരുന്നതോടെ ബിജെപിയെ രൂക്ഷമായി തന്നെ നേരിടാന് കോണ്‍ഗ്രസിനാവും. അവസാന ലാപ്പില് വോട്ടുമറിയുമെന്നാണ് മുരളീധരന് വിഭാഗവും പറയുന്നത്.\nവട്ടിയൂര്‍ക്കാവാണ് രാഹുലിന്റെ മറ്റൊരു ടാര്‍ഗറ്റ്. കരുത്തനായ വികെ പ്രശാന്താണ് ഇവിടെ ഇടത് സ്ഥാനാര്‍ത്ഥി. വീണ എസ് നായരെ രാഹുലാണ് ശുപാര്‍ശ ചെയ്ത് സ്ഥാനാര്‍ത്ഥിയാക്കിയത്. രാഹുല് ഇവിടെ വരുന്നതോടെ വീണയ്ക്ക് കുറച്ച് കൂടി മൈലേജ് കിട്ടുമെന്ന് കോണ്‍ഗ്രസിന്റെ ഇന്റേണല് സര്‍വേയില് പറയുന്നു. നിലവില് അവസാനം സ്ഥാനാര്‍ത്ഥി പ്രഖ്യാപനം വന്നത് വീണയെ പിന്നോട്ടടിച്ചിട്ടുണ്ട്. വിവി രാജേഷും പ്രശാന്തും തമ്മിലാണ് മത്സരം എന്ന തോന്നലാണ് ഉള്ളത്. ഇത് മാറ്റാന് രാഹുലിന് സാധിക്കും. വീണയെ ജയിപ്പിക്കേണ്ടത് രാഹുലിന് അത്യാവശ്യമാണ്.\nതിരുവനന്തപുരത്തെ 14 സീറ്റുകളില് സര്‍വാധിപത്യമായിരുന്നു എല്‍ഡിഎഫിന്. ഒമ്പത് സീറ്റുകള് എല്‍ഡിഎഫ് നേടിയിരുന്നു. നാല് സീറ്റാണ് ആകെ യുഡിഎഫ് നേടിയത്. കെ മുരളീധരന് വിജയിച്ച വട്ടിയൂര്‍ക്കാവ് സീറ്റ് ഉപതിരഞ്ഞെടുപ്പില് സിപിഎം പിടിക്കുകയും ചെയ്തു. ഇത്തവണ വട്ടിയൂര്‍ക്കാവ്, നേമം, കോവളം, നെയ്യാറ്റിന്‍കര, കഴക്കൂട്ടം, പാറശ്ശാല, അരുവിക്കര, ആറ്റിങ്ങല്, സീറ്റുകളാണ് കോണ്‍ഗ്രസ് ലക്ഷ്യമിടുന്നത്. എല്ലായിടത്തും രാഹുല് തന്നെയാണ് തുറുപ്പുച്ചീട്ട്. ശബരിമലയും ആഴക്കടല് മത്സ്യബന്ധനവുമാണ് കോണ്‍ഗ്രസിന്റെ വജ്രായുധങ്ങള്.\nതിരുവനന്തപുരം സീറ്റില് ശക്തമായ മത്സരമാണ് നടക്കുന്നത്. ശിവകുമാര്-ആന്റണി രാജു പോര് തന്നെയാണ് ഇത്തവണയുള്ളത്. ബിജെപിയുടെ വോട്ട് ഇവിടെ നിര്‍ണായകമാകും. പത്ത് വര്‍ഷം കൊണ്ട് ശിവകുമാര് മണ്ഡലത്തിലുണ്ടാക്കിയെടുത്ത ഓളമാണ് കോണ്‍ഗ്രസിന് കരുത്ത് പകരുന്നത്. ദേവസ്വം മന്ത്രിയായിരിക്കെ ശബരിമല പ്രശ്‌നത്തില് നല്‍കിയ സത്യവാങ്മൂലം ഉപയോഗിച്ചാണ് ശിവകുമാര് വോട്ട് തേടുന്നത്. തീരദേശത്ത് വന് സ്വാധീനം അദ്ദേഹത്തിനുണ്ട്. തീരദേശത്ത് പക്ഷേ ന്യൂനപക്ഷങ്ങള് നിര്‍ണായകമാണ്. ഇവിടെ ബിജെപി അപ്രസക്തമാണ്. പക്ഷേ കൃഷ്ണകുമാറിന് ജയം വരെ പല സര്‍വേകളിലും പ്രവചിക്കുന്നുണ്ട്.\nരാഹുല് വരുന്നതോടെ തിരുവനന്തപുരം, അരുവിക്കര സീറ്റുകള് ഉറപ്പിക്കാമെന്നാണ് കോണ്‍ഗ്രസ് കരുതുന്നത്. അതിനുള്ള സാധ്യതയുണ്ട്. അരുവിക്കരയില് ശബരിനാഥ് മുന്നിലാണ്. കോട്ടയത്ത് വിന്‍സെന്റും അങ്ങനെ തന്നെ. പാറശ്ശാലയിലും കോണ്‍ഗ്രസ് തന്നാണ് മുന്നില്.ആന്‍സജിത റസ്സല് കടുത്ത പോരാട്ടമാണ് കാഴ്ച്ചവെക്കുന്നത്. സികെ ഹരീന്ദ്രന് വീഴാനാണ് സാധ്യത. നെയ്യാറ്റിന്‍കര, വാമനപുരം, നെടുമങ്ങാട് സീറ്റുകള് എങ്ങോട്ട് വേണമെങ്കിലും മാറാം. ഈ ചാഞ്ചാടുന്ന സീറ്റുകളിലാണ് രാഹുല് വലിയൊരു ഫാക്ടറായി മാറുക. അത് ഭരണത്തിലെത്താനും കോണ്‍ഗ്രസിന് സാധ്യതകള് നല്‍കുന്നതാണ്.\ncongress cpm k muraleedharan ldf udf kerala assembly election 2021 കോണ്‍ഗ്രസ് കെ മുരളീധരന് നേമം സിപിഎം എല്‍ഡിഎഫ് യുഡിഎഫ് കേരള നിയമസഭാ തിരഞ്ഞെടുപ്പ് 2021 politics\nkerala assembly election 2021: rahul gandhi will campaign for k muraleedharan, congress hoping win


തൃശൂരില് യുവതി ഷോക്കേറ്റു മരിച്ചു\n13 നഗരങ്ങളില് ഇന്ധന വില വര്‍ധിക്കും\nWednesday 24th March 2010 12:15pm\nWednesday 24th March 2010 12:12pm\nതൃശൂര് : താഴ്ന്നു കിടന്നിരുന്ന വൈദ്യുതി കമ്പിയില് നിന്ന് ഷോക്കേറ്റ് യുവതി മരിച്ചു. കോതകുളം ബീച്ചില് പനക്കല് ബാബുവിന്റെ ഭാര്യ സിന്ധു(33) ആണ് മരിച്ചത്.\nബുധനാഴ്ച രാവിലെ 6.30ഓടെ അയല്‍വീട്ടില് പാല് വാങ്ങാന് പോയ സിന്ധുവിന് താഴ്ന്നു കിടന്ന കമ്പിയില് തട്ടി ഷോക്കേല്‍ക്കുകയായിരുന്നു. സ്ഥലത്തെത്തിയ നാട്ടുകാര് വൈദ്യുതി ഓഫീസില് വിളിച്ചുപറഞ്ഞ് വൈദ്യുതി ലൈന് ഓഫ് ചെയ്‌തെങ്കിലും ജീവന് രക്ഷിക്കാനായില്ല.\nമൂന്നു ദിവസം മുമ്പ് താഴ്ന്നു കിടക്കുന്ന വൈദ്യുതി ലൈനിനെ കുറിച്ച് കെ എസ് ഇ ബി ഓഫീസില് അറിയിച്ചിരുന്നുവെങ്കിലും ഇത് യഥാസമയം പരിഹരിച്ചിരുന്നില്ല. സംഭവമറിഞ്ഞ് വലപ്പാട് സിഐ സേവ്യറിന്റെ നേതൃത്വത്തിലുള്ള പോലീസ് സംഘം സ്ഥലത്തെത്തി. ഭര്‍ത്താവ് ബാബു ഷാര്‍ജയിലാണ്. ഏക മകള് സോന ആറാം ക്ലാസ് വിദ്യാര്‍ഥിനിയാണ്.


സംസ്ഥാനത്ത് വീണ്ടും കനത്ത മഴ: മലയോരമേഖലകളിൽ ഉരുൾപൊട്ടലും മണ്ണിടിച്ചിലും | Heavy Rain| Land Slide| Rain| Flood\nസംസ്ഥാനത്ത് വീണ്ടും കനത്ത മഴ: മലയോരമേഖലകളിൽ ഉരുൾപൊട്ടലും മണ്ണിടിച്ചിലും\nAug 8, 2018, 11:07 AM IST\nവയനാട്ടിൽ കനത്ത മഴ തുടരുന്നു. പലയിടത്തും വെള്ളം കയറി. മഴ തുടരുന്നതിനാൽ ഡാമുകളിലും പുഴകളിലും മറ്റും ജലനിരപ്പ് ഉയർന്നിട്ടുണ്ട്. ശക്തമായ മലവെള്ളപ്പാച്ചിലിനും സാധ്യതയുളളതിനാൽ മഴ കുറയുന്നത് വരെ ഡാമുകളിലും പുഴകളിലും ഇറങ്ങാതെ സൂക്ഷിക്കാൻ നിർദേശമുണ്ട്\nവയനാട്ടിൽ കനത്ത മഴ തുടരുന്നു. ഫോട്ടോ: പി.ജയേഷ്.\nകോഴിക്കോട്: സംസ്ഥാനത്ത് വീണ്ടും മഴ കനത്തു. വടക്കൻ ജില്ലകളിൽ മഴ നിർത്താതെ പെയ്യുകയാണ്.കനത്ത മഴയെത്തുടർന്ന് മലയോരമേഖലകളിൽ പലയിടത്തും ഉരുൾപൊട്ടൽ റിപ്പോർട്ട് ചെയ്യപ്പെട്ടിട്ടുണ്ട്. കോഴിക്കോട് കക്കാടംപൊയിലിൽ മണ്ണിടിച്ചിൽ ഉണ്ടായതിനെ തുടർന്ന് കോടഞ്ചേരി താലൂക്കിലെ സ്കൂളുകൾക്ക് അവധി നൽകി.\nകണ്ണൂർ ശ്രീകണ്ഠപുരം മേഖലയിൽ കനത്ത വെള്ളപ്പൊക്കം ഉണ്ടായി. പൊടിക്കളം വയലിൽ വെള്ളം കയറി. കച്ചേരിക്കടവ് മുടിക്കയം മലയിലും ഉരുൾപൊട്ടി. കനത്ത കൃഷിനാശവും ഉണ്ടായിട്ടുണ്ട്. പേരാവൂർ - കൊട്ടിയൂർ, കേളകം, കണിച്ചാർ മേഖലകളിൽ കനത്ത മഴ തുടരുന്നു. ബാവലി, ചീങ്കണ്ണി, കാഞ്ഞിരപുഴകൾ കരകവിഞ്ഞൊഴുകുകയാണ്.\nവയനാട്ടിലും കനത്ത മഴ തുടരുകയാണ്. പലയിടത്തും വെള്ളം കയറി. മഴ തുടരുന്നതിനാൽ ഡാമുകളിലും പുഴകളിലും ജലനിരപ്പ് ഉയർന്നിട്ടുണ്ട്. ശക്തമായ മലവെള്ളപ്പാച്ചിലിന് സാധ്യതയുളളതിനാൽ മഴ കുറയുന്നത് വരെ ഡാമുകളിലും പുഴകളിലും ഇറങ്ങാതെ സൂക്ഷിക്കാൻ നിർദേശമുണ്ട്. കനത്ത മഴയും മണ്ണിടിച്ചിലും തുടരുന്നതിനാൽ ജില്ലയിലെ മുഴുവൻ ക്വാറികളുടേയും പ്രവർത്തനം നിർത്തി വെയ്ക്കാനും കളക്ടർ ഉത്തരവിട്ടു. വൈത്തിരി അറമല മിച്ചംവീട് കോളനിയിലെ മുരുകന്റെ വീട്ടില് മണ്ണിടിഞ്ഞു വീണു. വീട്ടിലുണ്ടായിരുന്നവര്‍ക്ക് അപകടമില്ല. പാൽ ചുരത്തിൽ മണ്ണിടിഞ്ഞ് ഗതാഗത തടസം ഉണ്ടായതിനാൽ വാഹനങ്ങൾക്ക് നിയന്ത്രണം ഏർപെടുത്തി. ബാണാസുര സാഗറിന്റെ നാലാമത്തെ ഷട്ടറും തുറന്നു. ശക്തമായ മഴ മൂലം ലക്കിടി, തരിയോട് പ്രദേശങ്ങളിൽ മണ്ണിടിച്ചിൽ, വെള്ളപ്പൊക്ക ഭീഷണി ഉള്ളതിനാൽ ഗവ. എൽ.പി സ്കൂൾ ലക്കിടി, ഗവ. എൽ.പി സ്കൂൾ, തരിയോട് എന്നിവിടങ്ങളിൽ ക്യാമ്പുകൾ ആരംഭിച്ചിട്ടുണ്ട്.\nഇടുക്കി അണക്കെട്ടിലെ ജലനിരപ്പ് ക്രമാതീതമായി ഉയരുകയാണ്. അണക്കെട്ടിന്റെ വൃഷ്ടിപ്രദേശത്ത് ശക്തമായ മഴ പെയ്യുന്നുണ്ട്. 128.6 മി.മീറ്റര് മഴയാണ് ചൊവ്വാഴ്ച പെയ്തത്. എന്നാല് ആശങ്കാജനകമായ സാഹചര്യമില്ലെന്ന് വൈദ്യുതി ബോര്‍ഡ് അറിയിച്ചു. മൂലമറ്റത്തേക്ക് വൈദ്യുതി ഉത്പാദനത്തിനായി പൂര്‍ണതോതില് വെള്ളം എത്തിക്കുന്നുണ്ട്.


June 23, 2018 , .\nകോട്ടയം: ലൈംഗീകാരോപണത്തില് കുടുങ്ങിയ വൈദികര്‍ക്കെതിരെ നടപടി. പരാതിയുയര്‍ന്ന അഞ്ച് വൈദികരെയും അന്വേഷണ വിധേയമായി ഓര്‍ത്തഡോക്‌സ് സഭ നേതൃത്വം സസ്‌പെന്റ് ചെയ്തു. വീട്ടമ്മയായ യുവതിയുമായി ഇവര്‍ക്ക് ബന്ധമുണ്ടെന്ന ആരോപിച്ച് ഭര്‍ത്താവ് രംഗത്ത് എത്തിയതോടെയാണ് സംഭവം പുറത്തായത്. ഇത് സോഷ്യല് മീഡിയയിലടക്കം വന് ചര്‍ച്ചയായതോടെ നേതൃത്വം ഇടപെടുകയായിരുന്നു.\nനിരണം ഭദ്രാസനത്തിലെ മൂന്ന് വൈദികരെയും തുമ്പമണ്, ഡല്‍ഹി ഭദ്രാസനങ്ങളിലെ ഓരോ വൈദികനെയുമാണ് പള്ളികളുടെ വികാരി സ്ഥാനത്തു നിന്ന് നീക്കിയിരിക്കുന്നത്. രണ്ടു കുട്ടികളുടെ മാതാവായ തിരുവല്ല സ്വദേശിയായ വീട്ടമ്മയുടെ ഭര്‍ത്താവാണ് പരാതിയുമായി രംഗത്ത് എത്തിയത്. ഭാര്യയെ ഒരിക്കലും സംശയിച്ചിട്ടില്ലാത്ത ഇദ്ദേഹം നികുതി റിട്ടേണ് സമര്‍പ്പിക്കുന്നതിന് വേണ്ടി ഭാര്യയുടെ ഇമെയില് അക്കൗണ്ട് തുറന്നപ്പോള് കണ്ട ചില ഇമെയില് സന്ദേശങ്ങളും സാമ്പത്തിക ഇടപാടുകളുമാണ് സംശയത്തിന് ഇടകൊടുത്തത്. വാട്ട്‌സാപ്പ്, ഫെയ്‌സ്ബുക്ക് തുടങ്ങിയ സോഷ്യല് മീഡിയയിലൂടെയായിരുന്നു യുവതി അഞ്ച് വൈദികരുമായി നിരന്തരം ബന്ധപ്പെട്ടിരുന്നത്. ഇതുവഴി ഇവര് അശ്ലീല വീഡിയോ അയക്കുകയും അതുമായി ബന്ധപ്പെട്ട ചര്‍ച്ചകളും നടത്തിയിരുന്നു. എന്നാല് അഞ്ചുപേര്‍ക്കും യുവതിയുമായുള്ള ബന്ധമുണ്ടെന്ന് പരസ്പരം അറിഞ്ഞിരുന്നില്ല. ഓരോരുത്തരെയും പ്രത്യേകം പ്രത്യേകം സമയങ്ങളിലായിരുന്നു യുവതി ഫോണിലൂടെ ബന്ധപ്പെട്ടിരുന്നത്.\nഡല്‍ഹി ഭദ്രാസനത്തിലെ വൈദികന് യുവതിയുമായി ഫോണില് സംസാരിച്ചതനുസരിച്ച് നേരിട്ട് കാണാനായി നെടുമ്പാശ്ശേരിയില് എത്തി മരടിലുള്ള ലേ മറീഡിയന് ഹോട്ടലില് മുറിയുമെടുത്തു. താന് എറണാകുളത്തു വരുന്നുണ്ടെന്നും അവിടെവച്ച് കാണണമെന്നും യുവതിയോട് പറഞ്ഞുറപ്പിച്ചാണ് വൈദികന് എത്തിയത്. ഇതനുസരിച്ച് യുവതി തിരുവല്ലയിലെ ബന്ധുക്കളോട് തിരുവനന്തപുരത്തേക്ക് പോവുകയാണെന്ന് കള്ളം പറഞ്ഞ് എറണാകുളത്തേക്ക് പോയി. അവിടെ ഒരുമിച്ച് കഴിഞ്ഞ ശേഷം ഹോട്ടല് ബില് അടയ്ക്കാനായി വൈദികന്റെ കൈയ്യിലെ പണം തികയാതെ വന്നപ്പോള് യുവതിയുടെ ക്രെഡിറ്റ് കാര്‍ഡുപയോഗിച്ച് പണമടച്ചു. എന്നാല് പണമടച്ചെന്ന കണ്‍ഫര്‍മേഷന് മെസേജ് ലഭിച്ചത് യുവതിയുടെ ഭര്‍ത്താവിന്റെ മൊബൈലിലെക്കായിരുന്നു. തന്റെ ഭാര്യ കൊച്ചിയില് ലേ മറീഡിയന് ഹോട്ടലില് എന്തിന് പോയി എന്നന്വേഷിച്ചപ്പോഴാണ് വൈദികനുമായുള്ള രഹസ്യബന്ധം പുറത്തായത്. തുടര്‍ന്ന് മെത്രാപ്പൊലീത്തയെ വിവരം അറിയിക്കുകയുമായിരുന്നു.\nകുമ്പസാര രഹസ്യം പുറത്തുപറയരുതെന്ന ചട്ടം ലംഘിച്ചാണ് ഈ വീട്ടമ്മയുമായി വൈദികര് ബന്ധം സ്ഥാപിച്ചത്. വിവാഹത്തിന് മുമ്പ് മുതൽ ഈ യുവതിക്ക് ഇടവകയിലെ വികാരിയുമായി ചില അവിശുദ്ധ ബന്ധങ്ങളുണ്ടായിരുന്നു. വിവാഹത്തിനു ശേഷവും ഈ ബന്ധം അവര് തുടർന്നു. പിന്നീട് കുഞ്ഞിന്റെ മാമോദീസ സമയത്തുണ്ടായ മാനസിക സംഘര്‍ഷങ്ങളെ മറികടക്കാന് തന്റെ പുതിയ ഇടവകയിലെ വികാരിയുമായി കുമ്പസാരിക്കാന് ചെന്ന യുവതി തന്റെ ഇടവകയിലെ വൈദികനുമായുള്ള ശാരീരിക ബന്ധത്തിന്റെ കഥ പറഞ്ഞു. ആ വൈദികനാകട്ടെ ഈ രഹസ്യം ഭര്‍ത്താവിനോട് പറയും എന്നു പറഞ്ഞ് യുവതിയുമായി ബന്ധം ആരംഭിക്കുന്നു. തുടര്‍ന്ന് ആ വൈദികന്റെ സുഹൃത്തായ മറ്റൊരു വൈദികനും മറ്റുള്ളവരും ഈ യുവതിയെ ദുരുപയോഗിക്കുകയുമായിരുന്നു.\nഭര്‍ത്താവിന്റെ നിരന്തരമായ ചോദ്യം ചെയ്യലിലാണ് മറ്റു നാല് വൈദികരുമായും ഇവര് ബന്ധം പുലര്‍ത്തിയിരുന്നുവെന്ന വിവരം ലഭിച്ചത്. അഞ്ച് വൈദികരുടെ പേരുസഹിതം യുവതിയുടെ ഭര്‍ത്താവ് മെത്രാപ്പൊലീത്തയ്ക്ക് പരാതി നല്‍കിയിട്ടും യാതൊരു നടപടിയും ഉണ്ടായില്ല. ഇതിനിടെ സഭയിലെ ചില ഉന്നത നേതാക്കള് ഈ വിഷയം അറിയുകയും കാതോലിക്കാ ബാവയെ നേരിട്ട് വിവരം ധരിപ്പിക്കുകയുമായിരുന്നു. ബാവ ഉടന്‍തന്നെ ഇവരെ സസ്‌പെന്‍ഡ് ചെയ്തുകൊണ്ട് ഉത്തരവിറക്കുകയായിരുന്നു.\nഎന്നാല് ഇവര്‍ക്കെതിരെ നിയമ നടപടി സ്വീകരിക്കാന് സഭാ നേതൃത്വം തയാറായിട്ടില്ല. എത്ര നാളത്തേക്കാണ് സസ്‌പെന്‍ഷനെന്നോ, ഇവര്‍ക്കെതിരെ മറ്റു നടപടികള് എന്തൊക്കെയാണെന്നോ സഭാ നേതാക്കള് അറിയിച്ചിട്ടില്ല. വൈദികര്‍ക്കെതിരെ ശക്തമായ നിയമ നടപടിക്കൊരുങ്ങുകയാണ് യുവതിയുടെ ഭര്‍ത്താവ്.\nസഭാസ്നേഹിയായതുകൊണ്ടാണ് താന് കടുംകൈയൊന്നും ചെയ്യാത്തതെന്നും ഹതഭാഗ്യനായ ഭര്‍ത്താവ് പറയുന്നുണ്ട്. മെത്രാന്മാരോട് ഇക്കാര്യങ്ങളൊക്കെ തുറന്നുപറഞ്ഞിട്ടും തുടക്കത്തില് കൈമലര്‍ത്തുകയായിരുന്നു. പിന്നീട് സഭയുടെ പരമാധ്യക്ഷനായ കാതോലിക്കാബാവയുടെ മുമ്പില് ഇക്കാര്യങ്ങള് തുറന്നുപറഞ്ഞപ്പോഴാണ് ഇത്രയെങ്കിലും നടപടി ഉണ്ടായത്. ഭാര്യയുമായി ലൈംഗിക ബന്ധം പുലര്‍ത്തിയ വൈദികരുടെ മുഴുവന് പേരുകള് അയാള് ഫോണ് സംഭാഷണത്തില് വെളിപ്പെടുത്തുന്നുണ്ട്. ഭാര്യ ഇപ്പോഴും പൂര്‍ണ്ണമായ വിവരങ്ങള് വെളിപ്പെടുത്തിയിട്ടില്ലെന്നാണ് സംഭാഷണത്തില് വ്യക്തമാക്കുന്നത്. വിവാഹത്തിന് മുമ്പുതന്നെ സഭയിലെ ഒരു വൈദികനുമായി അവിഹിതമുണ്ടായിരുന്നുവെന്നും, അയാളിപ്പോഴും അവളുമായി ബന്ധം പുലര്‍ത്തുന്നുണ്ടെന്നാണ് ഭര്‍ത്താവിന്റെ വെളിപ്പെടുത്തല്. മകളുടെ മാമ്മോദീസയുമായി ബന്ധപ്പെട്ട് ചില മാനസിക വിഷമങ്ങള് ഉണ്ടായ സമയത്ത് ഇടവക വികാരിയുടെ അടുത്തുപോയി കുമ്പസാരിച്ചു. കുമ്പസാര രഹസ്യങ്ങള് മനസ്സിലാക്കിയ വൈദികന് പിന്നീട് ഇവരുമായി അടുത്തബന്ധം പുലര്‍ത്തിയിരുന്നുവെന്ന് സംഭാഷണത്തില് പറയുന്നുണ്ട്. ഭര്‍ത്താവിനെ വിവരങ്ങള് അറിയിക്കുമെന്ന് പറഞ്ഞാണ് അയാള് ഇവരെ വശത്താക്കിയത്. ഈ വൈദികന് ഇവരുമായുള്ള ലൈംഗിക ബന്ധത്തിന്റെ ചിത്രങ്ങളെടുത്ത് അയാളുടെ പരിചയക്കാരനായ മറ്റൊരു വൈദികന് കൈമാറുകയും അയാള് പിന്നീട് നിരന്തരം തന്റെ ഭാര്യയെ പീഡിപ്പിച്ചിരുന്നതായും ഇയാള് വെളിപ്പെടുത്തുന്നുണ്ട്. പിന്നീട് പല വൈദികര്‍ക്കും കൈമാറി കൈമാറി തന്റെ ഭാര്യയെ വട്ടമിട്ടിരിക്കുകയാണെന്ന് അയാള് പറയുന്നുണ്ട്. ഇതില് ആരോപണവിധേയനായ ഒരു വൈദികന് തന്നെ വിളിച്ച് ക്ഷമ ചോദിച്ചതായും അയാള് പറയുന്നുണ്ട്.\nഅമേരിക്കയിലെ ഒരു ഭദ്രാസനത്തില് ജോലി ചെയ്തിരുന്ന ഒരു ബിഷപ്പ് ഈ അടുത്ത കാലത്ത് ലൈംഗികാപവാദ കേസില് കുടുങ്ങിയിരുന്നു. അവിടെ കേസ് വരുമെന്നറിഞ്ഞതോടെ രായ്ക്കു രാമാനം നാട്ടിലേക്ക് മുങ്ങുകയായിരുന്നു. അദ്ദേഹത്തെ ഇപ്പോള് മധ്യതിരുവിതാംകൂറിലെ ഒരു ഭദ്രാസനത്തിന്റെ ചുമതലയില് നിയമിച്ചിരിക്കുകയാണ്. ഈ വര്‍ഷം തന്നെ കൊട്ടാരക്കരയിലെ ആശ്രമത്തിലുണ്ടായിരുന്ന ഓര്‍ത്തഡോക്‌സ് വൈദികന് രണ്ടു കുട്ടികളുടെ മാതാവുമായി ഒളിച്ചോടിയിരുന്നു. ഇത്തരം ലൈംഗികാപവാദ കേസുകള് വന്നാല് സഭാ നേതൃത്വം പൊതുവെ പൊലീസിനെ അറിയിക്കാനോ നിയമപരമായ നടപടികള് സ്വീകരിക്കാനോ തയാറാകാറില്ല. കൊട്ടാരക്കരയിലെ ഒരു വൈദികനെ സ്‌കൂള് കുട്ടികളോട് അപമര്യാദയായി പെരുമാറിയതിന് മൂന്നുമാസം മുമ്പ് പുറത്താക്കിയിരുന്നു. ഓര്‍ത്തഡോക്‌സ് സഭയില് വൈദികര്‍ക്കെതിരെ ഇത്തരം നിരവധി ലൈംഗിക പീഡന പരാതികള് ഉണ്ടായിട്ടും കാര്യമായ നടപടികളൊന്നും ഉണ്ടായിട്ടില്ല. വിശ്വാസത്തിന്റെ പേരുപറഞ്ഞ് ഇവയെല്ലാം ഒതുക്കിവയ്ക്കുകയാണ് പതിവ്. പൊലീസില് പരാതിപ്പെടാന് വിശ്വാസികള് തയാറാകാത്തതാണ് ഇത്തരക്കാര്‍ക്ക് തുണയാകുന്നത്.


Kerala Islam !: പ്രവാചക ചരിത്രത്തിലൂടെ !!\nകുഞ്ഞിക്കാലിട്ടടിക്കുന്ന മുഹമ്മദിനെ മുലയൂട്ടാന് കൊണ്ട് പോകുന്ന സ്ത്രീകള്‍ക്കായി മാതാവ് ആമിനയും പിതാവ് അബ്ദുള്ള യുടെ കുടുംബക്കാരും ദിവസങ്ങളായി കാത്തിരിക്കുകയായിരുന്നു. ബനൂ സഅധ ഗോത്രത്തിലെ സ്ത്രീകള് വന്നെന്നരിഞ്ഞപ്പോള് കാത്തിരിപ്പിന് വിരാമാമായല്ലോ എന്നോര്‍ത്ത് അവരും സന്തോഷിച്ചിരിക്കാം. പക്ഷേ നല്ല പ്രതിഫലവും സമ്മാനങ്ങളും പ്രതീക്ഷിച്ച് മക്കയിലെ പ്രമുഖ കുടുംബത്തിലെ കുട്ടികളെ യൊക്കെ ഏറ്റെടുക്കാന് ബനൂ സഅദ ഗോത്രത്തിലെ സ്ത്രീകള് പരസ്പരം മത്സരിച്ചപ്പോഴും മുഹമ്മദിനെ ഏറ്റെടുക്കാന് ആരും തുനിഞ്ഞില്ല. പിതാവ് മരണപ്പെട്ടു പോയ മുഹമ്മദിനെ മുലയൂട്ടി വളര്‍ത്തിയാല് തങ്ങള്‍ക്കാരാണ് സമ്മാനം തരിക ? അനാഥ കുട്ടിയെ വളര്‍ത്തിയാല് നമുക്കെങ്ങനെയാണ് ഐശ്വര്യം ഉണ്ടാവുക ?. ആ സ്ത്രീകളുടെ ചിന്തകള് കുഞ്ഞു മുഹമ്മദിനെ അവഗണി ക്കുന്നതിലേക്ക് എത്തിച്ചു .\nപിതാവിന്റെ കച്ച വട സംഘത്തോടൊപ്പം യാത്ര തിരിക്കേണ്ടി വന്നതിനാല് കല്യാണം കഴിഞ്ഞു കുറച്ച് ദിവസങ്ങള് മാത്രമേ അബ്ദുള്ളക്ക് ഭാര്യ ആമിന യുടെ കൂടെ കഴിയാന് സാധിച്ചുള്ളൂ. ആ കച്ചവട യാത്രക്കിടയില് മദീന യില് വെച്ച് അദ്ദേഹം മരണപ്പെട്ടു. ആമിനയാണേങ്കില്‍ഗര്‍ഭിണിയുമായിരുന്നു . ഭര്‍ത്താവിന്റെ അകാല വിയോഗത്തിലെ വേദനകള്‍ക്കിടയിലും ആമിന മുഹമ്മദിന് ജന്മം നല്‍കി. തന്റെ മകനൊരു പിന്ഗാമി ജനിച്ചെന്നരിഞ്ഞപ്പോള് അബ്ദുള്ള യുടെ പിതാവ് അബ്ദുല് മുത്തലിബിന്റെ കണ്ണില് നിന്നും ആനന്ദാശ്രുക്കള് പൊഴിഞ്ഞു. അദ്ദേഹം കുട്ടിയെ എടുത്തു വിശുദ്ധ കഹബ യുടെ അടുത്തേക്ക് ഓടി. അവിടെ വെച്ച് അദ്ദേഹം കുട്ടിക്ക് മുഹമ്മദ് എന്ന് പേര് വിളിച്ചു. മുഹമ്മദ് എന്ന നാമം അറബികള്‍ക്കിടയില് അത്ര സാധാരണമായിരുന്നില്ലെങ്കിലും പരിചയമുള്ള നാമം തന്നെയായിരുന്നു. മുലയൂട്ടാന് ആരും ഏറ്റെടുക്കാതെ പോകുന്ന അനാഥത്വത്തിന്റെ അവഗണന നന്നേ ചെറുപ്പത്തിലെ അനുഭവിക്കപ്പെടുന്ന സാഹചര്യത്തിലാണ് ഇന്നാ കുട്ടി ഉള്ളത്.\n. "മുഹമ്മദിനെ ഞാന് മുലയൂട്ടിക്കോളം". ബനൂ സഅദ യില് പെട്ട ഹലീമ എന്ന സ്ത്രീയാണ് ഒടുവില് അത് പറഞ്ഞത്. അവരുടെ ശുഷ്കിച്ച ശരീര പ്രകൃതി കാരണം കുട്ടികളെ മുലയൂട്ടാന് നല്‍കാന് മറ്റു കുടുംബങ്ങള് ഒന്നും തയ്യാറായിരുന്നില്ല. ഒരു കുട്ടിയെ യും ലഭിക്കാതെ മരുഭൂമിയിലേക്ക് തിരിച്ച് പോകാനും അവര്‍ക്ക് സാധിക്കുമായിരുന്നില്ല . "ആ അനാഥ കുട്ടിയെ മുലയൂട്ടാന് നമുക്ക് ഏറ്റെടുക്കാം. അല്ലാഹു ചിലപ്പോള് അവനിലൂടെ നമുക്ക് ഐശ്വര്യം പ്രധാനം ചെയ്താലോ ?". ഹലീമ ഭര്‍ത്താവിനോട് ചോദിച്ചപ്പോള് ഭര്‍ത്താവിനും സമ്മതം. ഈ ലോകത്തെ തന്നെ മാറ്റി മറിക്കാന് പോകുന്ന ഭാവിയിലെ പ്രവാച്ചകനെയാണ്താന് മുലയൂട്ടാന് പോകുന്നതെന്നറിയാതെ ആ സ്ത്രീ കുഞ്ഞു മുഹമ്മദി നെയും കൊണ്ട് മരുഭൂമിയിലേക്ക് നടന്നു നീങ്ങുകയാണ്....തുടരും....\n(N.B കൂട്ടുകാരെ നിങ്ങൾ ഇത് വായിച്ചു കഴിഞ്ഞു ഇഷ്ട്ടപ്പെട്ടാൽ ലൈക് ചെയ്തില്ലെങ്കിലും ഷെയർ ചെയ്യണേ , കാരണം ഈ ചരിത്രം അറിയാൻ കൊതിക്കുന്ന ആയിരക്കണക്കിന് കൂട്ടുകാർ നമുക്ക് ചുറ്റിലും ഉണ്ടെന്ന കാര്യം ഒന്നോർക്കണേ\nഈ പുണ്യമായ സത്കർമ്മത്തിൽ നമുക്ക് എല്ലാവാർക്കും പങ്കാളിയാകാൻ നാഥാൻ തുണക്കട്ടെ , ആമീൻ)\nകുഞ്ഞു മുഹമ്മദിനെ മാറോടണച്ച് മരു ഭൂമിയുടെ മണല് ക്കാടുകള് താണ്ടി ബനൂ സഅധ ലക്ഷ്യമാക്കി ഹലീമയും ഭര്‍ത്താവും നീങ്ങുകയാണ്. യാത്രക്കായി കൊണ്ട് വന്നിരുന്ന കഴുത ക്ക് അപ്പടി യൊരു മാറ്റം. ക്ഷീണിതനായി ഇഴഞ്ഞു നീങ്ങിയിരുന്ന കഴുതയായിരുന്നു ഇങ്ങോട്ട് വന്നപ്പോള് ഉണ്ടായിരുന്നതെങ്കില് തിരിച്ച് പോകുമ്പോള് അവനെന്തൊരു വേഗതയാണ് ..ഉശാരാണ്. മക്കയില് നിന്നും അവസാനം പുറപ്പെട്ടിട്ടും മറ്റുള്ളവരെയൊക്കെ കടത്തി വെട്ടിയാണ് അവന് സഞ്ചരിക്കുന്നത് . ഹലീമ കുട്ടിക്ക് മുല കൊടുക്കാന് തുടങ്ങിയപ്പോള്‍മുലപ്പാല് കൊണ്ട് മുല നിറഞ്ഞു കവിഞ്ഞിരിക്കുന്നു. ദൈവമേ ഇതെന്തൊരല്ഭുതം !!!. ക്ഷാമം കാരണംമുലപ്പാല് വറ്റിയ, ശുഷ്കിച്ച ശരീരവുമായാണ് ഹലീമ മക്കയിലേക്ക് പോയത്. അത് കൊണ്ടായിരുന്നു ആരും ഹലീമാക്ക് കുട്ടികളെ നല്‍കാതിരുന്നതും. വീട്ടിലെ ഒട്ടകത്തെ പാല് കറക്കാന് പോയ ഭര്‍ത്താവിന്റെ മുഖവും പ്രസന്നമായിരിക്കുന്നു. ഇതെന്തൊരല്ഭുതം !!!. പാല് ചുരത്താതിരുന്ന ഒട്ടകമിന്നു വേണ്ടുവോളം പാല് തന്നിരിക്കുന്നു. ഹലീമ യും ഭര്‍ത്താവും ഒട്ടകപ്പാല് വേണ്ടുവോളം കുടിച്ച് പരസ്പരം പറഞ്ഞു. ഈ കുഞ്ഞു നമുക്ക് അനുഗ്രഹമായിരിക്കുന്നു.\nമരുഭൂമിയിലെ മരു ക്കാറ്റിനോടും മരം കോച്ചുന്ന തണുപ്പിനോടും ഇഴകി ചേര്‍ന്ന് ഹലീമയുടെ മുലയും കുടിച്ച് അവരുടെ മകള് ശയിമ യുടെ ലാളന യില് രണ്ടു വയസ്സ് വരെ മുഹമ്മദ് അവിടെ കഴിഞ്ഞു കൂട്ടി. ഈ അടുത്ത നൂറ്റാണ്ടില് വരെ അറബികള് ക്കിടയില് കുട്ടികളെ മരുഭൂമിയിലേക്ക് ഇങ്ങനെ പറഞ്ഞു വിടുന്ന ആചാരം ഉണ്ടായിരുന്നു എന്നാണു പറയപ്പെടുന്നത്. മരുഭൂമിയിലെ ശുദ്ധ വായു ശ്വസിച്ചും, ശുദ്ധ ഭാഷ സ്വായത്തമാക്കിയും അവിടത്തെ പരുക്കന് ജീവിതത്തോടു ഇണങ്ങി ചേര്‍ന്നുള്ള ജീവിതം പില്‍ക്കാലത്ത് കുട്ടികളുടെ ശരീര പ്രകൃതി യും സ്വഭാവവും രൂപികരിക്കുന്നതില് ഗുണപരമായ പങ്കു വഹിക്കുമെന്നുള്ള വിശ്വാസമായിരിക്കാം ഇതിനു പിന്നില് . ശുദ്ധമായ അറബി സ്വായത്തമാക്കാന് കുട്ടിക്കാലത്തെ ഈ മരുവാസം സഹായിച്ചിരുന്നു എന്ന് പ്രവാചകന് (സ ) തന്നെ പിന്നീട് പറഞ്ഞിട്ടുണ്ട്. രണ്ടു വയസ്സായപ്പോള് കുട്ടിയെ തിരിച്ചേല്‍പ്പിക്കാന് ഹലീമ മാതാവ് ആമിന യുടെ അടുത്തേക്ക് വന്നെങ്കിലും കുട്ടിയെ മരുഭൂമിയിലേക്ക് തന്നെ അവര് തിരിച്ചയക്കുകയാണ് ഉണ്ടായത്. ആ കാലത്ത് മക്കയില് പടര്‍ന്നു പിടിച്ചൊരു പകര്‍ച്ച വ്യാധിയില് നിന്ന് മകനെ രക്ഷപ്പെടുത്താനായിരുന്നു അവര് ഇങ്ങനെ ഒരു തീരുമാനം എടുത്തത്. ഐശ്വര്യങ്ങള് നല്‍കുന്ന കുട്ടിയെ തിരിച്ച് കൊണ്ട് പോകാന് ഹലീമയും ആഗ്രഹിച്ചിട്ടുണ്ടാകം. ഇങ്ങനെ രണ്ടു പ്രാവശ്യം കൂടി കുട്ടിയെ മക്കയിലേക്ക് കൊണ്ട് വരികയും വീണ്ടും മരുഭൂമി യിലേക്ക് തന്നെ തിരിച്ച് കൊണ്ട് പോവുകയും ചെയ്തു. അങ്ങനെ അഞ്ചു വയസ്സുള്ള ബാലനാകുന്നത് വരെ മുഹമ്മദ് ബനൂ സഅദില് തന്നെ വളര്‍ന്നു. മരുഭൂമിയുടെ പരുക്കന് സാഹചര്യങ്ങളോട് ഇഴകി ചേര്‍ന്ന് , സ്വച്ഛവും സ്വതന്ദ്രവുമായി, മാനസികമോ ശാരിരികാമോ ആയ ബന്ധനങ്ങള് ഇല്ലാതെ ആ ബാലന് വളര്‍ന്നു വന്നു.\nഇതിനിടയില് നടന്ന രണ്ടു പ്രധാന സംഭവങ്ങള് ഒന്ന് മൂന്നാമത്തെ വയസ്സില് മാലാഖമാര് വന്നു അദ്ദേഹത്തിന്‍റെ ഹൃദയം മുറിച്ച് ശുദ്ധീകരിച്ഛതാണ്. കൂട്ടുകാരോനോടൊപ്പം കളിക്കുകയായിരുന്ന മുഹമ്മദിനെ രണ്ടു ശുഭ വസ്ത്ര ധാരികള് വന്നു മലര്‍ത്തി കിടത്തി ഹൃദയം കീറി മുറിക്കുകയും അത് ശുദ്ധിയാക്കുകയും ചെയ്തു. മുഹമ്മദിനെ ആരോ കൊല്ലുന്നു എന്ന് വിളിച്ച് പറഞ്ഞു ആ കുട്ടി ഹലീമയുടെ അടുത്തേക്ക് ഓടി വന്നു. ഹലീമ പോയി നോക്കുമ്പോള് വിവര്‍ണ്ണനായി നില്‍ക്കുന്ന മുഹമ്മദിനെ യാണ് കണ്ടത്. ശുഭ വസ്ത്രധാരികള് തന്നോട് ചെയ്ത കാര്യാങ്ങള് ഒരു മൂന്നു വയസ്സുകാരന്റെ ഭാഷയില് മുഹമ്മദ് ഹലീമയോട് വിഷധീകരിച്ച് കൊടുത്തു. പ്രവാചക ചരിത്രം എഴുതിയവരൊക്കെ പല കോണുകളിലൂടെ ചര്‍ച്ച ചെയ്തൊരു സംഭവമാണിത്. അഞ്ചാം വയസില് ബാലനായ മുഹമ്മദിനെ മാതാവിന്റെ അടുക്കലേക്ക് ഏല്‍പ്പിക്കാന് വരുന്ന വഴിയില് മക്കയോട് അടുത്തു വെച്ച് ഹലീമയുടെ അടുത്തു നിന്നും മുഹമ്മദിനെ കാണാതായതാണ് രണ്ടാമത്തെ സംഭവം. മുഹമ്മദിന്റെ വല്യുപ്പ അബ്ദുല് മുത്തലിബിന്റെ നേത്രത്വ ത്തില് കുട്ടിക്ക് വേണ്ടി തിരച്ചില് നടത്തിയപ്പോള് അക്കാലത്തെ വേദ പണ്ഡിതനും ഏക ദൈവ വിശ്വാസിയുമായിരുന്ന വറകത്ത് ബിന് നൌഫല് എന്നവരുടെ അടുത്തു നിന്നാണ് കുട്ടിയെ കിട്ടിയത്. മക്കയില് അത്യപൂര്‍വ്വ വ്യക്തിത്വമായിരുന്ന ഏക ദൈവ വിശ്വാസിയായ ഈ പണ്ടിതനിലെക്ക് ഈ കുട്ടി എത്തിപ്പെട്ടത് ഉയര്‍ന്നു വരാന് പോകുന്ന ഒരു മഹാ പുരുഷന്റെ സൂചന യായി മാറുകയായിരുന്നു.\nപിന്നീടുള്ള കാലം തന്നെ മുലയൂട്ടി പോറ്റി വളര്‍ത്തിയ ഹലീമയോട് അത്യധികം ബഹുമാനത്തോടും സ്നേഹത്തോടും കൂടിയാണ് മുഹമ്മദ് നബി (സ) പെരുമാറിയത്. ഹലീമ സന്ദര്‍ശിക്കുംബോഴെല്ലാം ബഹുമാനാര്‍ത്ഥം അവര്‍ക്കിരിക്കാന് തന്റെ ശിരോവസ്ത്രം അദ്ദേഹം വിരിച്ച് കൊടുക്കുമായിരുന്നു. ഖദീജ (റ) യുമായുള്ള വിവാഹമൊക്കെ കഴിഞ്ഞ സമയത്ത് ക്ഷാമ കാലത്തിന്റെ ആകുലതകളുമായി വന്ന ഹലീമക്ക് ജലം വഹിക്കാന് പറ്റുന്ന ഒരു ഒട്ടകവും നാലപ്ത് ആടുകളെ യും നല്‍കിയാണ് പ്രവാചകര് അവരെ പറഞ്ഞു വിട്ടത് .\nഇന്നിപ്പോള് ബാലനായ മുഹമ്മദ് മാതാവിന്റെ അടുത്താണ് മുഴുവന് സമയവും . പിതൃ വിയോഗത്തിന്റെ വേദനകള് അറിയാതിരിക്കാന് മകനെ അങ്ങേയറ്റം ലാളന യോട് കൂടി കൊണ്ട് നടന്നിട്ടുണ്ടാവണം മാതാവ് ആമിന. ആറ് വയസ്സായപ്പോള് ആമിന മുഹമ്മദിനെ യും കൂട്ടി ഒരു യാത്രക്ക് തയ്യാറാവുകയാണ്. മദീന യിലെക്കാണ് ആ യാത്ര. അവന്റെ പിതാവ് അബ്ദുള്ള മരണപ്പെട്ടത് അവിടെയാണല്ലോ, പിതാവിന്റെ ഖബറിടം മകന് കാണിച്ച് കൊടുക്കണം. അവിടെ ഉള്ള പിതാവിന്റെ കുടുംബക്കാരെ പരിചയപ്പെടുത്തി കൊടുക്കണം. ഇതൊക്കെയായിരുന്നു യാത്ര ലക്ഷ്യങ്ങള്. അബ്ദുള്ള യുടെ അനന്തര സ്വത്തായി അവശേഷിച്ച അടിമ സ്ത്രീയെയും കൂടെ കൂട്ടി ആമിന മുഹമ്മദി നോടൊപ്പം മദീന ലക്ഷ്യമാക്കി നീങ്ങുകയാണ്. പക്ഷെ ഈ യാത്ര അവസാനിപ്പിച്ചത് മറ്റൊരു ദുരന്തമായിരുന്നു....എന്തൊരു പരീക്ഷണം !!!\nമദീനയില് വെച്ച് ആ ബാലന് താന് ഗര്‍ഭസ്ഥ ശിശുവായിരിക്കുമ്പോള് തന്നെ മരണപ്പെട്ട പിതാവിന്റെ ഖബറിടം കണ്ടു . ജനിച്ച് വീഴുമ്പോള് കയ്യിലെടുത്തു ചുടു ചുംബനം നല്‍കേണ്ടിയിരുന്ന പിതാവ് , കൂട്ടുകാരെ യും കുടുംബക്കാരെ യും കൂട്ടി മകന്റെ ജന്മദിനം ആഘോഷിക്കെണ്ടിയിരുന്ന പിതാവ് . മാറോടണച്ച് കുട്ടിക്ക് പേര് വിളിക്കെണ്ടിയിരുന്ന പിതാവ്, ഓമനിച്ച് ലാളിച്ച് വളര്ത്തെണ്ടിയിരുന്ന പിതാവ് . ഇല്ല മുഹമ്മദിന് ഒന്നുമുണ്ടായില്ല. ഉമ്മ ആമിന പറഞ്ഞു കൊടുത്തതല്ലാതെ അകാലത്തില് പൊലിഞ്ഞു പോയ ആ പിതാവിനെ കുറിച്ച് കുട്ടിക്ക് മറ്റൊന്നും അറിയുമായിരുന്നില്ല എന്നാല് കുറച്ച് നാളുകള് മാത്രംതന്റെ കൂടെ ജീവിച്ച സ്നേഹ ധനനായ അബ്ദുള്ള യെ കുറിച്ച് ആമിന മകനോട് ഏറെ പറഞ്ഞു കൊടുത്തിട്ടുണ്ടാകണം.\nമക്കയിലെ തരുണീ മണികളുടെ ആരാധന പാത്രമായിരുന്ന യുവ കോമളന് ആയിരുന്നു അബ്ദുള്ള. അദ്ദേഹത്തിനു വീര പരിവേഷം ഉണ്ടായതിനു പിന്നിലൊരു ചരിത്രമുണ്ട്. അബ്ദുള്ള യുടെ പിതാവ് അബ്ദുല് മുത്തലിബ് മക്കയിലെ പൌര പ്രമുഖനും വിശുദ്ധ കഅബ നോക്കി നടത്തുന്നതില് പ്രമുഖനുമായിരുന്നു. കഅബ യില് വരുന്ന തീര്‍ത്ഥാടകര്‍ക്ക് സൗകര്യം ഏര്‍പ്പെടുത്തി കൊടുക്കേണ്ടത് അദ്ദേഹത്തിന്‍റെ ചുമതല യായിരുന്നു. ഏക മകന് ഹാരിസുമായി ചേര്‍ന്ന് ആ ദൌത്യങ്ങള് പാലിക്കാന് അദ്ദേഹത്തിനു സാധിക്കാതെ വന്നപ്പോള് അദ്ദേഹം ഹുബല് ദേവത ക്കൊരു നേര്‍ച്ച നേര്‍ന്നു. തനിക്ക് പത്ത് കുട്ടികള് ജനിക്കുകയാണെങ്കില് ഒരു കുട്ടിയെ കഅബ യുടെ പരിസരത്ത് വെച്ച് ബലി കൊടുക്കും . ജാഹിലിയ്യാ കാലഘട്ട ത്തിലെ ഓരോ വിശ്വാസങ്ങളാണ്. അങ്ങനെ അബ്ദുല് മുത്തലിബിന് പത്തു മക്കള് ഉണ്ടാവുകയും പത്താമനായി അബ്ദുള്ള ജനിക്കുക യും വളരുകയും ചെയ്തു. തന്റെ നേര്‍ച്ച യുടെ കാര്യം മക്കളോട് അബ്ദുല് മുത്തലിബ് പറഞ്ഞപ്പോള് മക്കളില് നിന്നും ഒരാളെ നറുക്ക് എടുത്തു ബലി നല്‍കാന് എല്ലാവര്ക്കും സമ്മതം. നറുക്ക് വീണത് ഇളയ പുത്രനും ഇഷ്ട പുത്രനുമായ അബ്ദുള്ളക്ക് !!!. ബലി പീടത്തിലെക്ക് അബ്ദുള്ള യെ കൊണ്ട് പോകുമ്പോള് ഖുറൈശികള് ഒന്നടങ്കം പുത്ര ബലിക്കെതിരായി രംഗത്ത് വന്നു. അബ്ദുല് മുത്തലിബ് ആകെ ആശങ്കയിലായി. ഹുബല് ദേവതക്ക് നേര്‍ന്ന നേര്‍ച്ച പാലിക്കാതിരിക്കാനും ആവുന്നില്ല , മകനെ ബലി കൊടുക്കാനും സാധിക്കുന്നില്ല. മദീന ക്കാരിയായ പുണ്യവതിയായ സ്ത്രീയെ കണ്ടു പരിഹാരം കണ്ടെത്താന് അബ്ദുല് മുത്തലിബിനോട് ഖുറൈശികള് പറഞ്ഞു കൊടുത്തു. വധത്തിനു പ്രായചിശ്തമയി നൂറു ഒട്ടകങ്ങളെ ബലി കൊടുക്കുക എന്നതായിരുന്നു അവിടത്തെ ആചാരം . ആ ആചാര പ്രകാരം ആദ്യം പത്ത് ഒട്ടകങ്ങളെ ബലി കൊടുക്കാനും എന്നിട്ട് ഒട്ടകങ്ങളുടെ പേരിലും അബ്ദുള്ള യുടെ പേരിലും നരുക്കെടുക്കാനും എന്നിട്ടും അബ്ദുള്ള യുടെ പേര് തന്നെയാണ് വരുന്നതെങ്കില് ഒട്ടകങ്ങളുടെ എണ്ണം വര്‍ദ്ധിപ്പിച്ച് ഒട്ടകങ്ങളുടെ പേര് നരുക്കില് വരുന്നത് വരെ നരുക്കെടുക്കാനും മദീന യിലെ ആ സ്ത്രീ ഉപദേശിച്ചു. അത് പ്രകാരം നറുക്കെടുത്തു വെങ്കിലും നൂറു ഒട്ടകങ്ങള് തികയുന്നത് വരെ അബ്ദുള്ള യുടെ പേര് തന്നെയായിരുന്നു വന്നത്. നൂറു തികഞ്ഞപ്പോള് ഒട്ടകത്തിന്റെ നറുക്ക് വീണു. തുടര്‍ച്ചയായി മൂന്നു പ്രാവശ്യം കൂടി നരുക്കെടുത്തപ്പോഴും ഒട്ടകത്തിനു തന്നെ നറുക്ക് വീണു. അങ്ങനെ അബ്ദുള്ള ബലിയില് നിന്നും രക്ഷപ്പെട്ടു.\nഇങ്ങനെ ഒരു വീര പരിവേഷമുള്ള അബ്ദുള്ള യെ പരിണയിക്കുമ്പോള് വഹബിന്റെ മകള് ആമിന ഏറെ സന്തോഷവതിയും അഭിമാനിത പൂരിതയുമായി ക്കാണണം. പക്ഷെ വിധി മറ്റൊന്നായിരുന്നു. ദാമ്പത്യ ജീവിതം തുടങ്ങി മാസങ്ങള്‍ക്കുള്ളില് തന്നെ അബ്ദുള്ള മരണപ്പെട്ടു. പക്ഷെ ചരിത്ര ത്തിലെ ഏറ്റവും ശ്രേഷ്ടമായ ഒരു പിതൃത്വവുമായാണ് അബ്ദുള്ള ഈ ലോകത്തോട് വിട പറഞ്ഞത്. അബ്ദുള്ള യുടെ ഖബറിട ത്തിനു മുന്നില് നില്‍ക്കുമ്പോള് ആമിനയുടെ യും കുഞ്ഞു മുഹമ്മദിന്റെ യും മനസ്സില് ചിന്തകളുടെ മറ്റൊരു ലോകം തന്നെ ഉണ്ടായിക്കാണണം.ബനൂന്നജ്ജാര് ക്കാരായ അബ്ദുള്ള യുടെ കുടുംബക്കാരെ ആമിന മുഹമ്മദിന് പരിചയപ്പെടുത്തി കൊടുത്തു. ഒരു മാസത്തോളം അവിടെ കഴിഞ്ഞതിനു ശേഷം ആമിന യും മുഹമ്മദും അവരുടെ കൂടെ പോയ ഉമ്മു അയ്മന് എന്ന അടിമ സ്ത്രീയും മക്കയിലേക്ക് മടക്ക യാത്ര തിരിച്ചു.\nഎന്നാല് വീണ്ടും വിധി മറ്റൊരു ദുരന്തമായി ആ ബാലന് മുന്നില് വന്നു നിന്നു. മടക്ക യാത്രയില് അബവ എന്ന സ്ഥലത്തെത്തിയപ്പോള് ഉമ്മ ആമിന അസുഗ ബാധിതയാവുകയും മരണപ്പെടുകയും ചെയ്തു. പിതാവിന്റെ ഓര്‍മ്മകളോ, ലാളന യോ ലഭിക്കാതെ പോയ ആ കുട്ടി ക്ക് മാതാവും കൂടി ഇപ്പോള് നഷ്ടപ്പെട്ടിരിക്കുകയാണ്. അനാഥത്വ ത്തിന്റെ ദുഃഖം ഇപ്പോള് ഇരട്ടിച്ചിരിക്കുന്നു. ഉമ്മ കൂടി നഷ്ടപ്പെട്ടെന്നരിഞ്ഞപ്പോള് തനിക്ക് വന്നു ചേര്‍ന്നിരിക്കുന്ന ദുഖത്തെ യും ഏകാന്ത തയും ഓര്‍ത്ത് പൊട്ടി കരഞ്ഞു കൊണ്ടിരുന്നു ആ ബാലന് . ആ ബാലനെ യും കൊണ്ട് ഉമ്മു അയ്മന് മക്കയിലേക്ക് തന്നെ തിരിച്ചു . നികത്താനാവാത്ത ശൂന്യതയില് ആ ബാലന് മുന്നോട്ടുള്ള ജീവിത ത്തെ നിസ്സഹായാതോടെ, ദുഖത്തോടെ, തകര്‍ന്ന ഹൃദയത്തോടെ നോക്കുകയാണ്. പക്ഷെ മാനവ ചരിത്രം മുന്നോട്ടു പോവാന് ആ ബാലനെ അല്ലാഹു തിരഞ്ഞെടുത്തു കഴിഞ്ഞിരുന്നു. അത് കൊണ്ട് ഒന്നും അവിടെ അവസാനിക്കാന് പാടില്ലായിരുന്നു. അല്ലാഹു വിശുദ്ധ ഖുര്‍ആനിലൂടെ തന്നെ പിന്നീട് പറഞ്ഞല്ലോ.: "നിന്നെ അനാഥനായി കണ്ടപ്പോള് നിനക്ക് അഭയം നല്‍കിയില്ലേ , നീ വഴി കാണാതെ വന്നപ്പോള് നിനക്ക് അവന് വഴി കാണിച്ചില്ലേ " എന്ന്. ദുഃഖ പൂര്‍ണ്ണമായ സ്മര്‍ണകലായി മാതാ-പിതാക്കളുടെ വിയോഗം മുഹമ്മദ് നബി (സ) യുടെ ജീവിത ത്തിലുടനീളം ഉണ്ടായെങ്കിലും അതില് നിന്നും അദ്ദേഹത്തിനു കര കയറാന് സാധിച്ചു. മാതാ പിതാക്കള് നഷ്ടപ്പെട്ട ആ കുട്ടിയോട് പിതാ മഹന് അബ്ദുല് മുത്തലിബ് അങ്ങേയറ്റം സ്നേഹ വാത്സല്യങ്ങള് നല്‍കി വളര്‍ത്തി .\nപോസ്റ്റ് ചെയ്തത് Feroze ല് ഞായറാഴ്‌ച, ഒക്‌ടോബർ 18, 2015


രാഹുൽ ഗാന്ധിയിൽ വിശ്വാസം, പട്ടേൽ രാഷ്ട്രീയം ഉപേക്ഷിക്കുന്നു; നയം വ്യക്തമാക്കി ഹാർദ്ദിക്ക് പട്ടേല്\nAhmedabad, First Published 16, Mar 2019, 7:40 PM\nഎല്ലാവർക്കും വേണ്ടിയുള്ള പ്രവർത്തനമാണ് ലക്ഷ്യമിടുന്നത്.6കോടി ഗുജറാത്തികൾക്ക് വേണ്ടിയുള്ള രാഷ്ട്രീയ പ്രവര്‍ത്തനമാണ് ഇനിയുള്ള ലക്ഷ്യം. സത്യസന്ധരായ വ്യക്തികളെ വിശ്വസിക്കണമെന്ന് ഹാർദ്ദിക്ക് പട്ടേൽ\nഅഹമ്മദാബാദ് : ജാതി രാഷ്ട്രീയം ഉപേക്ഷിക്കുന്നുവെന്ന് ഹാർദ്ദിക്ക് പട്ടേൽ. സേനയെ മുതലെടുക്കുന്ന മോദിയോട് വെറുപ്പും, സത്യസന്ധനായ രാഹുൽ ഗാന്ധിയിൽ വിശ്വാസവുമുണ്ടെന്ന് ഹാർദ്ദിക്ക് പട്ടേൽ ഏഷ്യാനെറ്റ് ന്യൂസിനോട് പറഞ്ഞു. കലാപകേസിലെ ശിക്ഷാ വിധി തടസ്സമായതോടെ ലോക്സഭയിൽ മത്സരിക്കാൻ നിയമവഴികൾ തേടുകയാണ് ഹാർദ്ദിക്ക് പട്ടേൽ.\nപട്ടേൽ രാഷ്ട്രീയമല്ല,ഇനി എല്ലാവർക്കും വേണ്ടിയുള്ള പ്രവർത്തനമാണ് ലക്ഷ്യമിടുന്നത്.6കോടി ഗുജറാത്തികൾക്ക് വേണ്ടിയുള്ള രാഷ്ട്രീയ പ്രവര്‍ത്തനമാണ് ഇനിയുള്ള ലക്ഷ്യം. സത്യസന്ധരായ വ്യക്തികളെ വിശ്വസിക്കണമെന്ന് ഹാർദ്ദിക്ക് പട്ടേൽ പറയുന്നത്. കള്ളം പറയുന്നവരെയും, സേനയെ മുതലെടുക്കുന്നവരെയും, കർഷകരുടെ പേരിൽ രാഷ്ട്രീയംകളിക്കുന്നവരെയും വിശ്വസിക്കാൻ കഴിയില്ലെന്ന് ഹാര്‍ദ്ദിക്ക് ഉറപ്പിച്ച് പറയുന്നു. രാഹുൽഗാന്ധിയെ പിന്തുണക്കുക എന്നുള്ളത് ശരിയായ നയമാണെന്ന് ഹാര്‍ദ്ദിക് വിലയിരുത്തുന്നു.\nകോടതിയിൽ ഇപ്പോഴും അനിശ്ചിതത്വമുണ്ട് കോടതി പറഞ്ഞാൽ ഞാൻ മത്സരിക്കാൻ ശ്രമിക്കുമെന്ന് ഹാര്‍ദ്ദിക്ക് കൂട്ടിച്ചേര്‍ത്തു. കോണ്‍ഗ്രസിലേക്കുള്ള വരവോടെ സ്വീകരണങ്ങൾ, തെരഞ്ഞെടുപ്പ് കൂടിയാലോചനകൾ തുടങ്ങി വീണ്ടും സജീവമാകുകയാണ് ഹാര്‍ദ്ദിക്. കോണ്‍ഗ്രസിന്‍റെ ഗുജറാത്ത് പദ്ധതിയിൽ ഏറെ പ്രധാനമാണ് ഹാർദ്ദിക് പട്ടേൽ. ലോക്സഭാ തെരഞ്ഞെടുപ്പിന് തൊട്ട് മുൻപ് എംഎൽഎമാരുടെ കൂടുമാറ്റം, പാർട്ടിയിലെ ആഭ്യന്തര പ്രശ്നങ്ങൾ, മുന്നോക്ക സംവരണമെന്ന മോദിയുടെ മാസ്റ്റർ സ്ട്രോക്ക്. പല തലങ്ങളിൽ തിരിച്ചടി നേടുന്ന കോണ്‍ഗ്രസിന് അടുത്തിടെ നേടാനായ രാഷ്ട്രീയ നേട്ടം ഹാർദ്ദിക്കിന്‍റെ പ്രവേശനമാണ്.\nപാട്ടീദാർ പ്രക്ഷോഭത്തിലെ ഒരു കലാപകേസിൽ രണ്ട് വർഷം തടവ് തെരഞ്ഞെടുപ്പ് മോഹങ്ങൾക്ക് തിരിച്ചടിയായപ്പോള്. അത് മറികടക്കുകയാണ് ഇപ്പോഴത്തെ വെല്ലുവിളി. ഹാർദ്ദിക്കിന്‍റെ ഹർജിയിൽ ഗുജറാത്ത് സർക്കാരിനോട് നിലപാടറയിക്കാൻ ആവശ്യപ്പെട്ടിരിക്കുകയാണ് ഹൈക്കോടതി.\nLast Updated 16, Mar 2019, 7:40 PM\n23 വരെ കേരളത്തിൽ ശക്തമായ മഴയ്ക്കും കാറ്റിനും സാധ്യത; മൂന്ന് ജില്ലകളിൽ ദുരന്ത നിവാരണസേനയെ വിന്യസിച്ചു\nഭംഗി കണ്ട് അതിശയിക്കേണ്ട, കൊടുംവിഷമുള്ള ഭീകരനാണ്; ഓൺലൈൻ ലോകം ഏറ്റെടുത്ത നീലപാമ്പിന്റെ വിശേഷങ്ങൾ


പ്രവാസി വ്യവസായിയുടെ ആത്മഹത്യ: അന്വേഷണം ഊർജ്ജിതമാക്കി പൊലീസ്; ആന്തൂർ നഗരസഭ ഓഫീസിന് നേരെ പ്രതിഷേധം ശക്തം – Jaihind TV\nപ്രവാസി വ്യവസായിയുടെ ആത്മഹത്യ: അന്വേഷണം ഊർജ്ജിതമാക്കി പൊലീസ്; ആന്തൂർ നഗരസഭ ഓഫീസിന് നേരെ പ്രതിഷേധം ശക്തം\nപ്രവാസി വ്യവസായി സാജന്‍റെ ആത്മഹത്യയുമായി ബന്ധപ്പെട്ട അന്വേഷണം പൊലീസ് ഊർജ്ജിതമാക്കി. സാജന്‍റെ ബിസിനസ് ഇടപാടുകളും, സൗഹൃദങ്ങളുമടക്കമുള്ള കാര്യങ്ങൾ വിശദമായി അന്വേഷണ സംഘം പരിശോധിക്കുന്നുണ്ട്. അതേസമയം, ഭർത്താവിന്‍റെ ആത്മഹത്യയിൽ പി.കെ.ശ്യാമളയ്ക്ക് പങ്കുണ്ടെന്ന് സാജന്‍റെ ഭാര്യ ആവർത്തിച്ചു.\nആദ്യ ദിവസത്തെ അന്വേഷണത്തിൽ ലഭിച്ച ചില വിവരങ്ങളുടെ അടിസ്ഥാനത്തിൽ വിശദമായ പരിശോധനയ്ക്കാണ് പ്രത്യേക സംഘം തീരുമാനിച്ചിരിക്കുന്നത്. സാജന്‍റെ ഭാര്യയുടെയും, അടുത്ത ബന്ധുക്കളുടെയും മൊഴികളെ വിശദമായി വിലയിരുത്തിയാണ് അന്വേഷണം മുന്നോട്ട് പോവുക. വീട്ടിൽ നിന്നും കണ്ടെത്തിയ സാജന്‍റെ നോട്ടിലെ ചില വിവരങ്ങളും പൊലീസ് പരിശോധിക്കുന്നുണ്ട്. സാജന് മനോവിഷമം ഉണ്ടാക്കിയ ചില കാര്യങ്ങളെ കുറിച്ച് നോട്ട് ബുക്കിൽ പരാമർശം ഉണ്ട്.\nനേരത്തെ കണ്ടെത്തിയ സാജന്‍റെ ഐഫോണിലെ വിവരങ്ങൾ ശേഖരിക്കാനുള്ള ശ്രമവും ആരംഭിച്ചിട്ടുണ്ട്. ഇതിനൊപ്പം കൺവെൻഷൻ സെന്‍ററിന്‍റെ നിർമ്മാണവും, ലൈസൻസുമടക്കമുള്ള വിഷയങ്ങളിലും അന്വേഷണം പുരോഗമിക്കുന്നുണ്ട്. ഇതിന്‍റെ രേഖകൾ കഴിഞ്ഞ ദിവസം ആന്തൂർ നഗരഭാ ഓഫീസിൽ നിന്ന് അന്വേഷണ സംഘം ശേഖരിച്ചിരുന്നു. കൺവെൻഷൻ സെന്‍റർ നിർമ്മാണവുമായി ബന്ധപ്പെട്ട് ആന്തൂർ നഗരസഭ ഓഫിസിൽ സമർപ്പിക്കപ്പെട്ട എല്ലാ രേഖകളും പരിശോധിക്കുന്നുണ്ട്.\nഇത് പൂർത്തിയാക്കിയാകും ചെയർപേഴ്സന്‍റെയും, സസ്പെൻഷനിലായ ഉദ്യോഗസ്ഥരുടെയും മൊഴി എടുക്കുക. അതേ സമയം ലൈസൻസ് അനുവദിക്കുന്നതുമായി ബന്ധപ്പെട്ട് നഗരസഭക്ക് വീഴ്ച സംഭവിച്ചിട്ടില്ലെന്ന സിപിഎം സംസ്ഥാന സെക്രട്ടറിയുടെ നിലപാട് സാജന്‍റെ ഭാര്യ തള്ളി. ചെയർപേഴ്സണറിയാതെ ഉദ്യോഗസ്ഥർ ലൈസൻസ് നിഷേധിക്കില്ലെന്നും ബീന പറഞ്ഞു.\nചെയർപേഴ്സന്‍റെ രാജി ആവശ്യപ്പെട്ട് മഹിളാ കോൺഗ്രസ് നാളെ പ്രതിഷേധ പരിപാടികൾ തീരുമാനിച്ചിട്ടുണ്ട്. പ്രതിഷേധ പരിപാടികളുടെ ഭാഗമായി യുഡിഎഫ് വനിതാ സംഘടനകളുടെ നേതൃത്വത്തിൽ നാളെ ആന്തൂർ നഗരസഭ ഓഫീസിന് മുന്നിൽ പ്രതിഷേധ കൂട്ടായ്മ സംഘടിപ്പിക്കും. യൂത്ത് കോൺഗ്രസ്സ് പ്രവർത്തകർ വ്യാഴാഴ്ച നഗരസഭയിലേക്ക് പ്രതിഷേധ മാർച്ച് നടത്തും.


മികച്ച Bytecoin എക്സ്ചേഞ്ച്\nഎല്ലാ ക്രിപ്റ്റോകാർട്ടെറൻ വിപണികളിൽ നിന്നുള്ള മികച്ച Bytecoin എക്സ്ചേഞ്ച് നിരക്ക്. ഇന്ന് Bytecoin വാങ്ങാനോ വിൽക്കുന്നതിനുള്ള ഏറ്റവും നല്ല മാർക്കറ്റ്.\nമികച്ച വാങ്ങൽ വില Bytecoin $\nഏറ്റവും മികച്ച വിൽപ്പന വില Bytecoin $\nക്രിപ്‌റ്റോ കറൻസി എക്‌സ്‌ചേഞ്ചുകളിൽ ക്രിപ്‌റ്റോകറൻസി ജോഡികളുടെ ട്രേഡിംഗിന്റെ ഫലങ്ങൾ നോക്കിയാൽ മികച്ച Bytecoin നിരക്ക് കണക്കാക്കാം. Bytecoin ക്രിപ്‌റ്റോകറൻസി വിനിമയ നിരക്ക് ഓരോ ഇടപാടിലും മാർക്കറ്റ് നിർണ്ണയിക്കുന്നു. ഇത് ഈ ക്രിപ്റ്റോയുടെ ഓഫറിനെയും ഡിമാൻഡിനെയും ആശ്രയിച്ചിരിക്കുന്നു. തൽഫലമായി, ക്രിപ്റ്റോ Bytecoin നിരക്ക് ഓരോ വ്യക്തിഗത ക്രിപ്റ്റോ കറൻസി എക്സ്ചേഞ്ചിലും സജ്ജമാക്കിയിരിക്കുന്നു. അക്കാലത്ത് ക്രിപ്‌റ്റോ കറൻസി മാർക്കറ്റിൽ പ്രവർത്തിക്കുന്ന മിക്ക എക്‌സ്‌ചേഞ്ചുകളുടെയും എല്ലാ എക്‌സ്‌ചേഞ്ച് നിരക്കുകളുടെയും ഒരു സാമ്പിളിന്റെ അനന്തരഫലമാണ് മികച്ച Bytecoin നിരക്ക്.\nമികച്ച Bytecoin വാലറ്റ്\nഇന്ന് Bytecoin യുടെ മികച്ച വാങ്ങൽ നിരക്ക് എക്സ്ചേഞ്ച് മാർക്കറ്റിൽ ട്രേഡ് ജോഡി ഉപയോഗപ്പെടുത്തി $ ആണ്.\nഇന്ന് Bytecoin യുടെ മികച്ച വിൽപന നിരക്ക് എക്സ്ചേഞ്ച് മാർക്കറ്റിൽ ട്രേഡിംഗ് ജോടിയായ $ ആണ്.\nക്രിപ്റ്റോ മാർക്കറ്റ് പങ്കാളികളുടെയും ക്രിപ്റ്റോ ഹോൾഡർമാരുടെയും വ്യക്തിപരമായ അഭിപ്രായമാണ് മികച്ച Bytecoin വാലറ്റ്. ക്രിപ്‌റ്റോ കറൻസി സംഭരിക്കുന്ന സങ്കീർണ്ണമായ ഒരു പ്രോഗ്രാമാണ് ക്രിപ്‌റ്റോ വാലറ്റ്. പേയ്‌മെന്റുകൾക്കും ക്രിപ്‌റ്റോ നാണയങ്ങൾ കൈമാറുന്നതിനും വാലറ്റ് ഉപയോഗിക്കുന്നു. ഒരു ക്രിപ്‌റ്റോ വാലറ്റിന്റെ സവിശേഷത അത്തരം അടിസ്ഥാന പാരാമീറ്ററുകളാണ്: ലാളിത്യം, വിശ്വാസ്യത, സുരക്ഷ. മികച്ച Bytecoin വാലറ്റിന് മികച്ച വിശ്വാസ്യതയും സുരക്ഷാ ക്രമീകരണങ്ങളും ഉണ്ട്.\nമികച്ച Bytecoin വിൽപ്പനസ്ഥലത്ത്\nഅടുത്തിടെ എക്സ്ചേഞ്ചിൽ Bytecoin ന്റെ ഏറ്റവും മികച്ച വാങ്ങൽ വിലയുണ്ടായിരുന്നുവെന്ന് കരുതുന്നത് യുക്തിസഹമാണ്, ഈ ക്രിപ്റ്റോ കറൻസി എക്സ്ചേഞ്ചിലെ മികച്ച വിനിമയ നിരക്ക് അന്വേഷിക്കുന്നത് മൂല്യവത്താണ്. Bytecoin 20/01/2021 എന്നതിലെ മികച്ച നിരക്ക് - ഇന്നത്തെ എല്ലാ വ്യാപാര ഇടപാടുകളുടെയും നിരക്കുകളുടെ പട്ടികയായി കാണിക്കുന്നു നിരക്ക്. മികച്ച Bytecoin ഇന്നത്തെ നിരക്കുകൾ വാങ്ങുകയും വിൽക്കുകയും ചെയ്യുന്നു 20/01/2021 ഞങ്ങൾ പേജിൽ ഒരു പ്രത്യേക സ്ഥലത്ത് പ്രദർശിപ്പിക്കുന്നു. Bytecoin മികച്ച വാങ്ങൽ നിരക്ക് - വ്യാപാര ഇടപാട് പൂർത്തിയായ കറൻസി പരിഗണിക്കാതെ ഞങ്ങൾ ഡോളറിൽ പ്രദർശിപ്പിക്കുന്നു.\nഎല്ലാ ക്രിപ്റ്റോകൗണ്ടര് മാര്ക്കറ്റില് നിന്നും ഇന്നത്തെ Bytecoin എക്സ്ചേഞ്ച് നിരക്കുകള് കാണിക്കുന്നു. എല്ലാ ട്രേഡിംഗ് ജോഡികളുടേയും എക്സ്ചേഞ്ച് നിരക്കുകൾ അമേരിക്കൻ ഡോളറാക്കി മാറ്റുന്നു.\nഇടപാട് ഏത് കറൻസിയിലാണെന്നത് പരിഗണിക്കാതെ മികച്ച വാങ്ങൽ നിരക്ക് Bytecoin ഡോളറിൽ പ്രദർശിപ്പിക്കും. Bytecoin ഏറ്റവും വിലകുറഞ്ഞത് വാങ്ങാൻ കഴിയുന്ന കറൻസി കറൻസി ഫീൽഡ് പ്രദർശിപ്പിക്കുന്നു. മികച്ച വിൽപ്പന നിരക്കിന്റെ വലതുവശത്ത് Bytecoin ന്റെ ഏറ്റവും മികച്ച വിലയ്ക്ക് വിൽപ്പന ഇടപാട് നടന്ന എക്സ്ചേഞ്ചറിലേക്കുള്ള ഒരു ലിങ്കാണ്. Bytecoin എന്നതിനായുള്ള ഏറ്റവും മികച്ച വിൽപ്പന നിരക്ക് കുറഞ്ഞ ജനപ്രിയ കറൻസി അല്ലെങ്കിൽ മറ്റ് ക്രിപ്‌റ്റോകറൻസിക്ക് വിൽക്കുമ്പോൾ ഉണ്ടാകാം.\nഏത് കറൻസിക്ക് Bytecoin "ട്രേഡിംഗ് ജോഡി" എന്ന ഫീൽഡിൽ ഞങ്ങൾ ഏറ്റവും കൂടുതൽ കാണിച്ചത്. ക്രിപ്‌റ്റോ എക്‌സ്‌ചേഞ്ചുകൾ മികച്ച വിനിമയ നിരക്ക്, വിൽപ്പന, വാങ്ങൽ Bytecoin എന്നിവയിൽ അടുക്കിയതായി കാണിക്കുന്നു. മികച്ച ക്രിപ്‌റ്റോ കറൻസി എക്‌സ്‌ചേഞ്ചുകളുടെ പട്ടികയ്‌ക്ക് മുകളിലുള്ള വ്യത്യസ്‌ത കറൻസികളുടെ ഫിൽട്ടർ നിങ്ങൾക്ക് മറ്റൊരു ക്രിപ്‌റ്റോ കറൻസിയിലേക്കോ ദേശീയ കറൻസിയിലേക്കോ Bytecoin ട്രേഡിംഗ് ഇടപാടുകൾ കാണാനുള്ള അവസരം നൽകുന്നു. Bytecoin വാങ്ങുന്നതിനും വിൽക്കുന്നതിനുമുള്ള മികച്ച ക്രിപ്റ്റോ എക്സ്ചേഞ്ചുകളെക്കുറിച്ചുള്ള വിവരങ്ങൾ ഞങ്ങളുടെ വെബ്‌സൈറ്റിലെ വിവരങ്ങൾ പതിവായി ഓൺലൈനിൽ അപ്‌ഡേറ്റുചെയ്യുന്നു.


ആറ്റങ്ങലിൽ പിങ്ക് പൊലീസ് ഉദ്യോഗസ്ഥ കുട്ടിയെ പൊതുജനമധ്യത്തിൽ അപമാനിച്ച സംഭവത്തെ കുറിച്ചുള്ള സര്‍ക്കാര് വിശദീകരണത്തില് ഹൈക്കോടതിക്ക് അതൃപ്തി. ഒന്നും സംഭവിച്ചിട്ടില്ലെങ്കിൽ കുട്ടി കരഞ്ഞതെന്തിനാണെന്ന് വ്യക്തമാക്കണമെന്ന് കോടതി ആവശ്യപ്പെട്ടു. പൊലീസ് ഉദ്യോഗസ്ഥയ്ക്കായി എന്തിന് സർക്കാർ അഭിഭാഷകൻ വാദിക്കുന്നു.\nകുട്ടിയെ അപമാനിക്കുന്ന ദൃശ്യം പൊലീസ് എന്തിന് മറച്ചുവെന്ന് കോടതി വിമർശിച്ചു. പൊലീസ് നടത്തിയ വകുപ്പുതല അന്വേഷണം ഉദ്യോഗസ്ഥയെ സംരക്ഷിക്കുന്നത്. സർക്കാരിൻ്റെ മറുപടിക്കൊപ്പം വിഡിയോ ഹാജരാക്കാത്തതില് വിമര്‍ശിച്ച കോടതി, വിഡിയോ ദ്യശ്യങ്ങള് ഉടന് ഹാജരാക്കാന് നിര്‍ദേശം നല്‍കി. അസഹിഷ്ണുത കാണിക്കരുതെന്ന് സർക്കാർ അഭിഭാഷകന് കോടതി മുന്നറിയിപ്പ് നൽകി.\nസാക്ഷി മൊഴികളില് കുട്ടി കരയുന്നുവെന്ന് വ്യക്തമായി പറയുന്നുണ്ടന്നും കോടതി നിരീക്ഷിച്ചു. അന്വേഷണ റിപ്പോർട്ട് അംഗീകരിക്കാനാകില്ല. എന്തിനാണ് ഇത്തരമൊരു റിപ്പോര്‍ട്ട് കോടതിക്ക് കൈമാറിയതെനന് സര്‍ക്കാരിനോട് കോടതി ചോദിച്ചു. സർക്കാർ റിപ്പോർട്ട് തള്ളി ഹൈക്കോടതി, വിഷയത്തില് സർക്കാർ ഉത്തരവാദിത്തം ഏറ്റെടുത്തേ മതിയാകൂവെന്നും കൂട്ടിച്ചേര്‍ത്തു. വിഡിയോ ഐജി പരിശോധിക്കണമെന്ന് നിര്‍ദ്ദേശിച്ച കോടതി, കേസ് മറ്റന്നാളത്തേക്ക് മാറ്റി.